Jinaaee Adhuluge Nizaamah Heylun Theri Kuran PG Shameem Ge Audio Program Thakeh - Vaguthu\nޖިނާއީ އަދުލުގެ ނިޒާމަށް ރައްޔިތުން ހޭލުންތެރި ކުރުމަށްޓަކައި ޕްރޮސެކިއުޓާ ޖެނެރަލް ހުސައިން ޝަމީމް އޯޑިއޯ ޕްރޮގްރާމްތަކެއް ފައްޓަވައިފިއެވެ.\nއަމިއްލަ ބްލޮގް މެދުވެރިކޮށް ފެއްޓެވި މި ޕްރޮގްރާމާ ގުޅޭ ގޮތުން ޝަމީމް "ވަގުތު" އަށް ވިދާޅުވީ މިއީ ޖިނާއީ އަދުލުގެ ނިޒާމަށް ރައްޔިތުން ހޭލުންތެރިކޮށް، ރައްޔިތުން އުފައްދާ ސުވާލުތަކަށް ޖަވާބު ދިނުމުގެ ގޮތުން ކުރިއަށް ގެންދާ ޕްރޮގްރާމެއް ކަމަށެވެ. އަދި މި ޕްރޮގްރާމްގެ ތެރެއިން ޖިނާއީ އެކި މައްސަލަތަކާއި ގުޅޭ ގޮތުން މަޝްވަރާ ކުރައްވާނެ ކަމަށް ވިދާޅުވިއެވެ.\nޝަމީމް ވިދާޅުވީ އޭނާގެ ދައުރު ނިމުނު ކަމުގައިވީ ނަމަވެސް މި ޕްރޮގްރާމް ކުރިއަށް ގެންދާނެ ކަމަށެވެ. އަދި އަބަދުވެސް ރައްޔިތުންނާއި ކައިރިން ހިދުމަތް ދިނުމަކީ ކުރާ ހިތްވާ ކަމެއްކަން ފާހަގަކުރެއްވިއެވެ.\nމި ޕްރޮގްރާމް މެދުވެރިކޮށް ގާނޫނީ ފަންނު އުނގެނެމުންދާ ދަރިވަރުންނަށް އެހީވުމަށްވެސް ބޭނުންވާ ކަމަށް ޝަމީމް ވިދާޅުވިއެވެ.\nކުރީގެ ޤާނޫނުއަސާސީ އޮތް ގޮތުން 53 ދުވަހު ބަންދުގައި ބެހެއްޓެއެވެ. ފަނޑިޔާރަކު ނުވެސް ފެނިއެވެ. މިހާރުގެ ޤާނޫނުއަސާސީގައި އެމުއްދަތު 24 ގަޑިއިރަށް އޮތީ ކުރުކޮށްފައެވެ.\nރެކޯޑިންގައި މައްސަލައެއް އެބަ އުޅެއެވެ. އަންނަ އެޕިސޯޑެއްގައި ރަނގަޅުކޮށްލާނަމެވެ.https://t.co/DEnyPlzA44\n— Hussain Shameem (@HuShameem) June 1, 2021\n"މި ޕްރޮގްރާމް މެދުވެރިކޮށް މުޖްތަމައު ތެރޭގައި އެންމެ ބޮޑަަށް ދެކެވޭ ވާހަކަތަކާ ގުޅޭ ގޮތުން މަޝްވަރާ ކުރެވޭނެ. އަދި ރައްޔިތުން އުފައްދާ ގާނޫނީ އެކި ސުވާލުތަކަށް ޖަވާބުވެސް ދެވޭނެ. ޖިނާއީ އަދުލުގެ ނިޒާމަށް ރައްޔިތުން ހޭލުންތެރި ކުރުމަކީ އަޅުގަނޑުގެ އަމާޒެއް" ޝަމީމް ވިދާޅުވިއެވެ.\nގާނޫނީ އެކި މައްސަލަތަކުގެ އިތުރުން މި ޕްރޮގްރާމް މެދުވެރިކޮށް ދީނީ އެކި ކަންކަމާ ގުޅޭ ގޮތުންނާއި، ދުޅަހެޔޮ ކަމާއި ގުޅޭ ގޮތުންވެސް މައުލޫމާތު ހިއްސާ ކުރައްވާނެ ކަމަށް ޝަމީމް ވިދާޅުވިއެވެ. އެގޮތުން ފަތިސް ނަމާދަށް ހޭލުމުގެ މުހިންމުކަމާއި، ދުވުމާއި، ފެތުން ފަދަ ކަސްރަތުތަކެއް ކުރުމާ ގުޅޭ ކަންކަމާއި ގުޅޭ ގޮތުންވެސް ވާހަކަ ދައްކަވާނެ ކަން ފާހަގަކުރެއްވިއެވެ.\nޝަމީމް ވިދާޅުވާ ގޮތުން މިއީ އޭނާގެ އަމިއްލަ ބްލޮގް ފުޅާކޮށް ރައްޔިތުންނާއި ކައިރިން ހިދުމަތް ދިނުމަށްޓަކައި ފައްޓަވާ ބޮޑު މަަސައްކަތެކެވެ.\nޖޫން 1, 2021 11:54\nއެންމެ ފުރަތަމަ ، ޖިނާއީ ޢަދުލުގެ ނިޒާމަށް ހޭލުންތެރިވަންވީ ތިބޭފުޅާ އިގޭތޯ؟\nޖޫން 1, 2021 12:26\nތި ޕްރޮގްރާމް ތީ އާ އެއްޗެއްނޫން . އޭރު ޝަމީމް ތިޔަ ޕްރޮގްރާމްގަ ދެއްކި ވާހަކަ އާއި މިއަދު ކަން ކުރަމުންދާ ގޮތާ އުޑާ ބިމާހާ ތަފާތު މިކަމަށް ޕޮލިހުން ހެކިވާނެ.\nޖޫން 1, 2021 13:59\nޖޫން 1, 2021 16:40\nބައްލަވާ ޖިނާއީ އަދުލުގެ ނިޒާމަކީ ކޮބައިތޯ، މީހަކު ޖިނާއީ ކުށެއްކުރީމާ 50 ދަޢުވާ 40 ދައުވާ ކުރުންތޯ ނުވަތަ ޢިސްލާމީ ޝަރީޢަތުގައި ކުށެއްކަމަށް ކަންޑައަޅާފައިވާ ކުށެއްކުރުމުން އެމީހަކަށް ޢަދަބުދީ، މީސްތަކުން އެފަދަ ކުއްކުރުން ދުރުކުރުންތޯ ؟


Ihavandhoo In Meehaku Positive Ve Rah Monitoring Ge Haalathah – adduLIVE\nއިހަވަންދޫން މީހަކު ޕޮޒިޓިވްވެ ރަށް މޮނީޓަރިންގެ ހާލަތަށް\n1 Aug 01, 2020, 09:27 ހަސަން ރަޝީދު\nހއ.އިހަވަންދޫން މީހަކު ކޮވިޑް-19 އަށް ޕޮޒިޓިވްވެ އެ ރަށް މޮނީޓަރިންގެ ހާލަތަށް ގެނެސްފިއެވެ.\nއިހަވަންދޫ ކައުންސިލުން ބުނީ އެ ރަށުން ކޮވިޑްގެ އަލާމާތް ހުރި ފަރާތެއް އެ ބައްޔަށް ޕޮޒިޓިވްވުމާ ގުޅިގެން އެޗްޕީއޭގެ ފަރާތުން އެ ރަށް މޮނީޓަރިންގެ ހާލަތަށް ގެނެސްފައިވާ ކަމަށެވެ. އެގޮތުން މި ބައްޔަށް ޕޮޒިޓިވް ވެފައިވަނީ އެރަށުން މާލެއަށް ދަތުރުކުރާ، "242" ބޯޓުގައި މަސައްކަތް ކުރާ މީހެކެވެ.\nއިހަވަންދޫ ކައުންސިލުން ވަނީ އެ ބޯޓުގެ އެއްވެސް ފަޅުވެރިއަކާއި ދިމާވެފައިވާނަމަ، ރައްކާތެރިވުމުގެ ގޮތުން ގޭގައި އަމިއްލަ އަށް އެކަހެރިވުމަށް އިލްތިމާސްކޮށްފައެވެ.\nއަދި އެޗްޕީއޭގެ ފަރާތުން އެ ރަށް މޮނީޓަރިންގެ ހާލަތަށް ގެނެސްފައިވާތީ ކޮންމެހެން ގެއިން ބޭރަށް ނިކުންނަންޖެހޭ ފަރާތްތައް ފިޔަވައި އެހެން ފަރާތްތައް ގޭގައި މަޑުކުރުމަށާއި، މޮނީޓަރިންގެ ހާލަތު އުވާލަންދެން ރަށަށް އަރައި ފޭބުން މަނާކުރުމާއި، ބޭރަށް ނިކުމެ އުޅޭ ހުރިހާ ފަރާތްތަކުން މާސްކު އެޅުމަށާއި، އުމުރުން ދުވަސްވީ މީހުންނާއި ކުޑަކުދިން މިސްކިތައް ދިޔުން ވަނީ މަނާކޮށްފައެވެ.\nއަދި ކުޅިވަރު ކުޅުމާއި އާއްމު އެއްވުންތައް އެ ރަށުގައި ބޭއްވުން މަނާކުރުމާއި، އާާއްމު ހިދުމަތް ފޯރުކޮށްދޭ ހުރިހާ ތަނެއް ވެސް އެޗްޕީއޭގެ ގައިޑްލައިނާ އެއްގޮތްވާ ގޮތުގެ މަތިން ހިދުމަތްތައް އިންތިޒާމު ކުރުމަށް އިހަވަންދޫ ކައުންސިލުން ވަނީ އެދިފައެވެ.\nމިއީ އިހަވަންދޫ އިން މި ބައްޔަށް ޕޮޒިޓިވްވި ފުރަތަމަ މީހާ އެވެ.


ITFC ge loanun beyru faisaa manage kuran fasheya vaane: STO\nއައިޓީއެފްސީގެ ލޯނުން ބޭރުފައިސާގެ މެނޭޖް ކުރެވޭނެ: އެސްޓީއޯ\nއެސްޓީއޯގެ ކާޑު ގުދަނުން ކާޑު ނެރެނީ: އައިޓީއެފްސީ އެސްޓީއޯއަށް ލޯނެއް ދިން -- އަހުމަދު އަޝްހާދު އަބްދުﷲ (ޖެރީ) | އަވަސް\nކޮވިޑާ ގުޅިގެން އިންޓަނޭޝަނަލް އިސްލާމިކް ޓްރޭޑް ފައިނޭންސް ކޯޕަރޭޝަން (އައިޓީއެފްސީ) އިން އެސްޓީއޯއަށް ޑޮލަރުން ދިން ލޯނުގެ ސަބަބުން ރާއްޖޭގައި ފޮރިން ކަރަންސީ މެނޭޖު ކުރަން ލުއި ވެގެން ދާނެ ކަމަށް އެސްޓީއޯ އިން ބުނެފި އެވެ.\nކޮވިޑް-19 އާއި ގުޅިގެން ރާއްޖެއަަށް ބޭނުންވާ ކާބޯތަކެއްޗާއި ސިއްހީ ސާމާނު ހޯދަން އިންޓަނޭޝަނަލް އިސްލާމިކް ޓްރޭޑް ފައިނޭންސް ކޯޕަރޭޝަން (އައިޓީއެފްސީ) އިން އެސްޓީއޯއަށް ވަނީ 15 މިލިއަން ޑޮލަރު (232 މިލިއަން ރުފިޔާ) ގެ ލޯނެއް ދީފަ އެވެ.\nއެސްޓީއޯގެ ޗީފް ފައިނޭންޝަލް އޮފިސަރު (ސީއީއޯ) މުހައްމަދު މިހާދު ވިދާޅުވީ އެ ކުންފުނީގެ ބެލެންސް ޝީޓަކީ ވަރަށް ވަރުގަދަ އެއްޗެއް ކަމަށާ، އެހެންވެ ގިނަ މާލީ އިދާރާ ތަކުން ލޯނު ދޭން ފަސް ނުޖެހޭ ކަމަށެވެ. އަދި އައިޓީއެފްސީން ދިން ލޯނުގެ ސަބަބުން ކޮވިޑާ ގުޅިގެން އައިސްފައިވާ ހާލަތުގައި ދައުލަތުގެ ކޭޝް ފްލޯއަށް ބާރު ކުޑަވެ، ރާއްޖޭގައި ފޮރިން އެކްސްޗޭޖް މެނޭޖު ކުރަން ލުއި ލިބިގެން ދާނެ ކަމަށެވެ.\n"މިއި ރާއްޖޭގައި އިންފްލޯ [ބޭރު ފައިސާ ލިބޭނެ ގޮތް] މަދު ދުވަސް ވަރެއް. ޓޫރިސްޓު އެރައިވަލެއް ނެތް، އެހެންވެ ދައުލަތަށް އިންކަމް ލިބޭނެ ގޮތްތައް ވަނީ މަދުވެފައި. މި ލޯނުގެ ސަބަބުން ފޮރިން އެކްސްޗޭންޖް މެނޭޖު ކުރަން ވެސް ފަސޭ ހަވާނެ،" ސަރުކާރު ޓީވީ، ޕީއެސްއެމްގެ ޕްރޮގްރާމެއްގައި ބައިވެރިވެ ވަޑައިގެން މިހާދު ވިދާޅުވި އެވެ.\nއެސްޓީއޯއަށް އައިޓީއެފްސީން 2017 ވަަނަ އަހަރު ވެސް މި ފަދަ ލޯނެއް ދީފައިވެ އެވެ.\nއެސްޓީއޯއަކީ ކޮވިޑާ ގުޅިގެން ރާއްޖެއަށް ބޭނުންވާ އެންމެ ގިނަ ބާވަތްތައް އެތެރެކުރި އެއް ކުންފުންޏެވެ. ރާްއްޖެ އެތެރެ ކުރި ސިއްހީ ސާމާނާއި އާލާތުގެ 70 ޕަސެންޓް އެތެރެ ކޮށްފައި ވަނީ އެ ކުންފުނިންނެވެ. އަދި މިދިޔަ ކްއާޓަރުގައި އެސްޓީއޯ އިން 699،924 ބަސްތާ ކާޑު ވެސް ރާއްޖެ އެތެރެ ކޮށްފައިވެ އެވެ. އެވަރަށް ކާޑު އެތެރެ ކުރީ ރާއްޖޭގައި ކާޑުގެ ސްޓޮކެއް ގާއިމް ކުރާށެވެ.\nއެސްޓީއޯ ބޭރުގެ އެހީ


2012 ވަނަ އަހަރު އިހަވަންދޫޑޮޓްކޮމް އަށް ބޮޑެތި ކުރިއެރުންތަކެއް — Ihavandhoo.com\n2012 ވަނަ އަހަރު އިހަވަންދޫޑޮޓްކޮމް އަށް ބޮޑެތި ކުރިއެރުންތަކެއް\n9 މާރިޗު 20132މުޙައްމަދު އަދުހަމް\nވޭތުވެ ދިޔަ އަހަރުތަކުގައި އިހަވަންދޫ ޑޮޓްކޮމްގެ ޓީމުން ވަނީ އާންމުންނާ ހަމައަށް ތާޒާ ޚަބަރާއި މުނިފޫހިފިލުވައިދޭ ވާހަކަތައް ހިތްހަމަ ޖެހުމާ އުފަލާއެކު ފޯރުކޮށްދީފައެވެ. 2012 ވަނަ އަހަރަކީ އިހަވަންދޫ ޑޮޓްކޮމްގެ ތާރީޚުގައި ރަންއަކުރުން ފާވާލެވޭނެ އަހަރެއްކަން ޔަޤީނެވެ. މިދިޔަ އަހަރަކީ އިހަވަންދޫ ޑޮޓްކޮމްއަށް ބޮޑެތި ކުރިއެރުންތަކެއް ލިބުނު އަހަރެކެވެ. އެތަކެއް ތަޖްރިބާ ތަކެއް ކުރެވުނު އަހަރެކެވެ. ހަމަ އެހެންމެ އެތަކެއް ގޮންޖެހުންތަކެއްވެސް ކުރިމަތި ކުރުވި އަހަރެެކެވެ. ނަމަވެސް އިހަވަންދޫ ޑޮޓްކޮމްގެ ޓީމުންވަނީ އެގޮންޖެހުންތަކާއެކުވެސް ޚަބަރު ފޯރުކޮށްދިނުމުގައި ހީވާގި ކަމާއެކު މަސައްކަތްކޮށް ކާމިޔާބު ހޯދާފައެވެ.\nއިހަވަންދޫ ޑޮޓްކޮމްގެ ތާރީޚަށް ބާލާލުމުން އެނގެނީ އިހަވަންދޫ ޑޮޓްކޮމްއަންނަނީ އަހަރަކަށް ވުރެ އަހަރެއް ކުރިއަރަމުން ކަމެވެ. އެހެންނަމަވެސް މިދިޔަ އަހަރަކީ އިހަވަންދޫ ޑޮޓްކޮމްއަށް ބޮޑެތި ބަދަލުތަކަކާއި އިންގިލާބުތަކެއް ގެނުވި އަހަރެކެވެ. އެގޮތުން އިހަވަންދޫ ޑޮޓްކޮމްގެ މަލަމަތި މިވަނީ ރަނގަޅު ފެންވަރަކަށް ފަރުމާކޮށްފައެވެ. އިހަވަންދޫ ޑޮޓްކޮމްގެ ކުލައަކީ ފެހި ކުލަކަމުގައި ކަނޑައަޅާ އައު ލޯގޯއެއްވެސް ހަދާފައެވެ. އަދި އިހަވަންދޫ ޑޮޓްކޮމްއިން ވިޔަފާރި ކުރެވޭ ގޮތްވެސް މިވަނީ ޤާއިމް ކުރެވިފައެވެ. ކިޔުންތެރިންނަށް ހިޔާލު ހުށަހެޅޭނެ ގޮތްތަކާ ލިޔުންފޮނުވޭނެ ގޮތްތައްވެސް ވަނީ ޤާއިމު ކުރެވިފައެވެ.\nމިދިޔަ އަހަރު އިހަވަންދޫ ޑޮޓްކޮމްއިން ބޮޑު ދެކާމިޔާބެއް ވަނީ ހާސިލް ކޮށްފައެވެ. ފުރަތަމަ ކާމިޔާބީއަކީ އިހަވަންދޫ ޑޮޓްކޮމްގެ ވެބްސައިޓް، އިހަވަންދޫ ޑޮޓްކޮމްއިން އަމިއްލަ އަށް ފަރުމާކުރުމެވެ. ދެވަނަ ކާމިޔާބަކީ އިހަވަންދޫ ޑޮޓްކޮމްގެ ކާނާ ކަމުގަައިވާ ކިޔުންތެރިން އެހެން އަހަރުތަކާ ހިލާފަށް މިދިޔަ އަހަރު އިތުރުވުމެވެ. ހާއްސަކޮށް މިދިޔަ އަހަރު ފަހުކޮޅު އިހަވަންދޫ ޑޮޓްކޮމްގެ ލިޔުންތައް ވަރަށް ގިނައަދަދެއްގެ ކިޔުންތެރިން ވަނީ ކިޔާފައެވެ. މިކަމަށްޓަކައި އިހަވަންދޫ ޑޮޓްކޮމްގެ ޓީމުގެ ނަމުގަޔާއި އަޅުގަނޑުގެ އަމިއްލަ ނަމުގައި އެ ކިޔުންތެރިންނަށް ހިތުގެ ފުންމިނުން ޝުކުރު ދަންނަވަމެވެ. އަދި އިހަވަންދޫ ޑޮޓްކޮމްއިން އަމިއްލައަށް ފަރުމާކުރި ވެބްސައިޓް ފަރުމާކުރުމުގައި އިހަވަންދޫ ޑޮޓްކޮމްއަށް އެކި ގޮތް ގޮތުން އެހީތެރިވެދިން ފަރާތްތަކަށް ހިފެހެއްޓުމެއް ނެތި ޝުކުރުދަންނަވަމެވެ.\nމިއަހަރަކީ އިހަވަންދޫ ޑޮޓްކޮމްއަށް މިދިޔަ އަހަރު ގެނައި ހެޔޮ ބަދަލުތަކުގެ ފޮނި މޭވާ އަޅާނޭ އަހަރެވެ. މިދިޔަ އަހަރު އެކި ގޮތް ގޮތުން އިހަވަންދޫ ޑޮޓްކޮމްއަށް އެހީތެރިވެދިން ފަރާތްތަކަށް އަބަދާއި އަބަދު ހިފެހެއްޓުމެއްނެތި ޝުކުރުދަންނަވާ ޙާލު، މިއަހަރު އިހަވަންދޫ ޑޮޓްކޮމްއަށް މިދިޔަ އަހަރަށްވުރެއް ރަނގަޅު ކާމިޔާބީ އެއް ލިބޭނެ ކަމުގެ އުންމީދުގައި މިލިޔުން ނިންމާލަމެވެ.\n↵ އިހަވަންދޫ ޑޮޓް ކޮމް\nބޮޑެތި ޢަދަދުން މުސާރަ ނަގާކަން ފަޅާއަރުވައިލުމުން ކައުންސިލުން ހޯމް މިނިސްޓްރީއަށް!\nފަސޭހަ ލެޓިން، ގޫގަލް ޕްލޭސްޓޯރަށް\nއިހަވަންދޫޑޮޓްކޮމް ވިއްކާލުމުގެ ޚިޔާލެއްނެތް: މަސްއޫލުވެރިޔާ\nއިހަވަންދޫ.ކޮމް އިން އިމަގު ކައުންސިލް ބަހުސް ކިއުންތެރިންނާއި ހަމަޔަށް ގެނެސްދެނީ\nއިހަވަންދޫ ޑޮޓްކޮމްއިން މޯބައިލްފޯނަށް ހާއްސަ ވާޝަންއެއް ތައާރަފް ކޮށްފި\nމަރުހަބާ ތިޔަ ކުރިއެރުންތަކަށް އެކަމު ބުނެލަން އޮތީ އަސްލު ލިޔުންފޮނުއްވުމުގެ ފުރުސަތެއް ނެތޭ...އެއީ ތިރިގައިވާ 'ލޮޔުން ފޮނުއްވުމަށް' އަށް ފިއްތާލީމަ އަރަނީ 'no file specified'..އެހެން ވީމަ ފުރުސަތެއް އަސްލު ނެތް ދޯ ...\n–5އޭޕުރީލު 201300\nއިހަވަންދޫގެ ބަނދަރު – ފާއިތުވި 30 އަހަރުގެ ތާރީހީ ހުލާސާއެއް! - 25 ޖޫން 2020\nއިހަވަންދޫއަށް ހޯމް ކަރަންޓީނަށް 19 މީހަކު އަތުވެއްޖެ - 16 ޖޫން 2020\nގޯތި ދިނުމާބެހޭ މައްސަލައެއް ކޯޓުގައި - 15 ޖޫން 2020\nއައި.ޑަބްލިއު.ސީ.ޖީ ކޮއްކޮމެންގެ މަދަހަ މުބާރާތުން މިދުހާ މެދު އުޑަށް! - 14 ޖޫން 2020\nއިހަވަންދޫން 200 ގޯތި ދޫކޮށްފި - 13 ޖޫން 2020\nއިހަވަންދޫން ގޯތި ލިބޭ މީހުންގެ ދާއިމީ ލިސްޓު އާންމު ކޮށްފި - 12 ޖޫން 2020\nފެނަކަ ބިލްތަކަށް އެޕް މެދުވެރިކޮށް މިހާރު ފައިސާ ދެއްކޭނެ - 11 ޖޫން 2020\nގޯތި ދިނުމުގައި ނުނިމިހުރި މަސައްކަތްތައް ދެހަފުތާތެރޭ ނިންމަނީ - 8 ޖޫން 2020\nއިހަވަންދޫގެ ފުރަބަންދަށް ލުއިތަކެއް ދީފި - 20 އޭޕުރީލު 2020\nހއ. ތަކަންދޫ ބަޔަކު ކޮވިޑު 19 އަށް ފައްސިވެއްޖެ - 1 މެއި 2020\nކައުންސިލް މެމްބަރު ރިޟްވާން އެމްޑީޕީ ދޫކޮށް ޕީޕީއެމް އަށް - 26 ޖެނުއަރީ 2020\nއިހަވަންދޫގެ ގެއެއް މޮނިޓަރިންގެ ހާލަތަށް ގެނެސްފި - 25 އޭޕުރީލު 2020\nޔޫތުގެ ބައިލައްކަ ރުފިޔާގެ ބިޑަށް ނޫނެކޭ ބުނެ ހާމިދު ، ޓީމާއެކު ޖަންގަލް އަށް - 17 ޖެނުއަރީ 2020\nއެޑަމް އަދިވެސް އުއްމީދުގައި - 1 ޖެނުއަރީ 2020\nއިހަވަންދޫ މޮނިޓަރިންގެ ހާލަތަށް ގެނެސްފި - 19 އޭޕުރީލު 2020\nމަފާޒާއި، ހަލީލަށް އެމްޑީޕީ ޓިކެޓެއް ނުލިބުނު -2ފެބުރުއަރީ 2020\nއިހަވަންދޫޑޮޓްކޮމް © 2020 • އަހަރެމެން • ފެހިހިޔަނި 3.5\nމިއީ މިނިސްޓްރީ އޮފް ޓުއަރިޒަމް އާރޓްސް އެންޑް ކަލްޗާގައި، 2011 މާރޗް 17 ގައި ރެޖިސްޓްރީ ކުރެވިގެން ނެރެވޭ ނޫހެކެވެ.\nއީމެއިލް: contact@ihavandhoo.com ފޯން: 9951695 960+


AG ge magaamugai hure GMR aa gulhey evves kameh nunimman: Riffath | Mihaaru\nބަންޑާރަ ނައިބު ރިފްއަތު. އެ މަގާމުގައި ހުންނަވައިގެން ޖީއެމްއާރާ ގުޅޭ އެއްވެސް ކަމެއް ނިންމާފައި ނުވާނެ ކަމަށް ވިދާޅުވި -- ފޮޓޯ/މިހާރު\nއޭޖީގެ މަގާމުގައި ހުރެ ޖީއެމްއާރާ ގުޅޭ އެއްވެސް ކަމެއް ނުނިންމަން: ރިފްއަތު\n22 މެއި 2019 - 20:59 14 comments\nޖީއެމްއާރުން ދައުލަތަށް ޓެކްސް ދެއްކުމުގެ މައްސަލާގައި، އެ ޓެކްސް ޖީއެމްއާރުން ދައްކަން ނުޖެހޭނެ ކަމަށް ރިފްއަތު ގާނޫނީ ލަފާ ދެއްވިތޯ ވިދާޅުވެ ކުރީގެ ޑެޕިއުޓީ އެޓާނީ ޖެނެރަލް އަހުމަދު އުޝާމް ވަނީ ސުވާލު އުފައްދަވައިފަ އެވެ. އުޝާމް ވިދާޅުވެފައިވާ ގޮތުގައި ރިފްއަތަކީ ޖީއެމްއާރުގެ ވަކީލެއްގެ ގޮތުގައި ކުރިން މަސައްކަތް ކުރެއްވި ބޭފުޅެކެވެ.\nއެކަމާ ގުޅިގެން ރިފްއަތު މިރޭ ކުރެއްވި ޓްވީޓެއްގައި ވަނީ އޭނާ އެޓާނީ ޖެނެރަލްގެ މަގާމުގައި ހުންނަވައިގެން ޖީއެމްއާރާ ގުޅޭ އެއްވެސް ކަމެއްގައި ނިންމުމެއް ނިންމަވާފައި ނުވާނެ ކަމަށެވެ. އަދި މަސްލަހަތު ފުށުއަރާ އެއްވެސް ކަމަކަށް އޭނާ ޖާގަ ނުދެއްވާނެ ކަމަށް ވެސް އެ ޓްވީޓްގައިވެ އެވެ.\n"ދައުލަތުގެ މަސްލަހަތު އިސްކުރަން. އަދި މަސްލަހަތު ފުށުއެރުމަކަށް ޖާގައެއް ނުދެން. މަސައްކަތް ކުރަނީ ހައްގުތަކުގެ ދިފާއުގައި. އަޅުގަނޑުމެން ވައުދުވީ ހާމަކަމާ އެކު އިންސާފު ކަށަވަރުކުރަން،" ރިފްއަތުގެ ޓްވީޓްގައިވެ އެވެ.\nޖީއެމްއާރާ އެކު ހެދި އެއްބަސްވުން ކުރީގެ ރައީސް މުހައްމަދު ވަހީދުގެ ސަރުކާރުން ބާތިލްކުރި މައްސަލާގައި ޖީއެމްއާރަށް 271 މިލިއަން ޑޮލަރު ދައުލަތުން ދޭން ޖެހޭނެ ކަމަށް ސިންގަޕޫރުގެ އާބިޓްރޭޝަނުން ނިންމި އެވެ. އެ ފައިސާ ދައުލަތުން ދައްކާފައި ވަނިކޮށް މިދިޔަ އަހަރު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ވަނީ ޖީއެމްއާރުން ދައުލަތަށް 20 މިލިއަނަށް ވުރެ ގިނަ ޑޮލަރު (300 މިލިއަނަށް ވުރެ ގިނަ ރުފިޔާ) ދައްކަން ޖެހޭނެ ކަމަށް އަންގައިފަ އެވެ.\nއިތުރު ލިޔުންތައް ޖީއެމްއާރު ޓެކްސް އެޓާނީ ޖެނެރަލް އިބްރާހިމް ރިފްއަތު، އެޓާނީ ޖެނެރަލް


Dark Chocolatakee nukai dhookolevey varu ehcheh noon ! - AO News Dark Chocolatakee nukai dhookolevey varu ehcheh noon !\nޑާކްޗޮކްލެޓަކީ ނުކައި ދޫކޮށްލެވޭ ވަރު އެއްޗެއްނޫން- ދިރާސާ\nޑާކްޗޮކްލެޓް ނުކާ މީހަކު ހުރިނަމަ މިހާރުންފެށިގެން ޑާކްޗޮކްލެޓް ކާން އާދަކުރާށެވެ. އެއީ އެއްގޮތަކަށް ވެސް ނުކައި ދޫކޮށްލެވޭ ވަރުގެ އެއްޗެއް ނޫންކަމަށް ދިރާސާތަކުން ދައްކައިފިއެވެ. އެހެނީ އެ ދިރާސާގައި ބުނަނީ ޑާކްޗޮކްލެޓުން ހަށިގަނޑަށް އެތައް ފައިދާއެއް ކުރާކަމަށެވެ. ޑާކް ޗޮކްލެޓަކީ ކޮކޯ ގަހުގެ އޮށުން އުފައްދާފައިވާ އެއްޗަކް ވާއިރު ކޮކޯ އޮށަކީ އޭގައި އެންމެ ބޮޑަށް އެންޓިއޮކްސިޑެންޓް ހިމެނޭ އެއްޗެކެވެ. ތިރީގައި މިވަނީ ޑާކްޗޮކްލެޓުން ހަށިގަނޑަށް ލިބިދޭ5ފައިދާއެއް:\n1 – އިމިއުން ސިސްޓަމް ވަރުގަދަކޮށްދޭ\nޑާކްޗޮކްލެޓަކީ އޭގައި އެންޓިއޮކްސިޑެންޓް ހިމެނޭ އެއްޗެކެވެ. އެހެން ކަމުން އާންމުކޮށް ޖެހޭ ބަލިތަކުން ސަލާމަތް ކުރުމަށް އިންސާނާގެ އިމިއުން ސިސްޓަމް ވަރުގަދަ ކޮށްދެއެވެ. އިމިއުންސިސްޓަމް ވަރުގަދަ ވެއްޖިއްޔާ އާންމުކޮސްޖެހޭ ވައިރަލް ބަލިތަކާ މީހާދުރުކޮށް ދުޅަހެޔޮ ސިއްހަތެއް މަތީ ދަމަހައްޓައިދެއެވެ.\n2 – ހަންގަނޑު އަވިން ސަލާމަތް ކޮށްދޭ\nޑާކްޗޮކްލެޓްގައި ހުންނަ ބަޔޯއެކްޓިވް ކޮމްޕައުންޑް ތަކުން ހަންގަނޑުގެ މައްސަލަތަކަށް ފަރުވާލިބެއެވެ. އެގޮތުން އިރުގެ ދޯދިން ހަންގަނޑަށް ދިމާވާ މައްސަަތަކާއި ބްލަޑްފްލޯ ރަނގަޅުކޮށްދީ ހަނގަނޑުގެ ޑެންސިޓީ އިތުރުކޮށް ޑީހައިޑްރޭޓް ވުމުން ކޮންޓްރޯލް ކޮށްދެއެވެ.\n3 -ލޭގެ ޕްރެޝަރ ރަނަގޅުކޮށްދޭ\nދިރާސާތަކުން ދައްކާގޮތުގައި ޑާކްޗޮކްލެޓުން ހަށިގަނޑުގައި ލޭދައުރުވުން ރަނގަޅުކޮށްދީ ލޭގެ ޕްރެޝަރ ދަށްކޮށްދެއެވެ. އެހެންނަމަވެސް ޑާކްޗޮކްލެޓަކީ އޭގައި ވަރަށް ގިނައިން ހަކުރު އެކުލެވޭ އަދި 600 ކެލޮރީސް ހިމެނޭ އެއްޗަކަށް ވުމުން ބައެއްހާލަތް ތަކުގައި ޗޮކްލެޓް ކެއުން ރަނގަޅެއްނޫނެވެ.\n4- ހިތުގެ ބަލިތަކުން ދުރުކޮށްދޭ\nޑާކްޗޮކްލެޓްގައި ހިމެނޭ މާއްދާއަކުން ހިތުގެ ބަލިތަކުން ދިފާއު ކޮށްދެއެވެ. މި ޗޮކްލެޓްގައި އެލްޑީއެލް ނުވަތަ ކޮލެސްޓްރޯލްގެ ނުރައްކާތެރި ބާވަތް ހަށިގަނޑުގައި އުފެދި ފެތުރުމުން ދުރުކޮށްދޭ މުހިންމު މާއްދަތަކެއް އެކުލެވިގެން ވެއެވެ. އަދި އޭގެ ސަބަބުން ހަށިގަނޑަށް ދިމާވާ ކޮލެސްޓްރޯލް އަދި ހިތުގެ މައްސަލަތަކުން ހިމާޔަތްކޮށްދެއެވެ.\nކޮލިޓީ ޑާކްޗޮކްލެޓެއް ނަމަ އޭގައި ވަރަށްގިނަ އަދަދަކަށް ނިއުޓްރިޝަން އެކުލެވެއެވެ. އެގޮތުން ފައިބަރ އަދި ގިނައަދަދަކަށް މިެނރަލަސް ހިމެނެއެވެ. މީގެ އިތުރުން ގިނައަދަދެއްގެ ޕޮޓޭޝިއަމް، ޒިންކް، ސެލެނިއަމް އަދި ޕޮސްޕެރަސް ހިމެނެއެވެ. މިހުރިހާ މާއްދާތަކަކީ ވެސް ހަށިގަނޑަށް އެންމެ ބޭނުން ވާ މާއްދާތަކެވެ.\nއިސްތަށިގަނޑު ވަރުގަދަ ކުރުމަށް މިތަކެތި ކެއުމުގައި ހިމަނާ!\nބަރުދަން އެންމެ އަވަހަށް ލުއިކުރުމަށް ކާންވީ ހިކަނދިފަތް!\nހުދުހަނޑުލާއި ބްރައުން ރައިސްގެ ފައިދާ އިނގޭތަ؟\nއަނދާފައިހުންނަ ކާނާ ކެއުން ރައްކާތެރިއެއް ނޫން!


India Ge Fuluhuhn Duty Kuraa Vaguthu Hinithunve Noolhumah Angaifi - Vaguthu\nއިންޑިޔާގެ ފުލުހުން ޑިއުޓީ ކުރާ ވަގުތު ހިނިތުންވެ ނޫޅުމަށް އަންގައިފި\nއަވައްޓެރި އިންޑިޔާގެ އެއަރޕޯޓް ތަކުގައި މަސައްކަތް ކުރާ ފުލުހުން ޑިއުޓީ ކުރާ ވަގުތު ތަކުގައި ހިނިތުން ނުވެ، މަސައްކަތް ކުރުމަށް އަންގައިފިއެވެ.\nއިންޑިޔާގެ ނޫސްތަކުން ބުނެފައިވަނީ މިފަދަ ގޮތަކަށް ނިންމީ ނިރުބަވެރި ހަމަލާތައް ގިނަވަނީ އެއަރޕޯޓްތަކުގައި މަސައްކަތް ކުރާ މުވައްޒިފުންނަކީ މީހުންނާ ގުޅޭ ރަޙްމަތްތެރި ބަޔަކަށް ވުމުން ކަމަށް ބެލެވިފައިވާ ތީ ކަމާށެވެ. އިންޑިޔާގެ އެއަރޕޯޓްތަކުގެ ސެކުއިރިޓީ ބަލަހަށްޓާ ސެންޓްރަލް އިންޑަސްޓްރިއަލް ސެކުއުރިޓީ ފޯސްއިން ބުނެފައިވަނީ އެ އިދާރާއިން ބޭނުންވަނީ މީހުންނާ ރަޙްމަތްތެރި ޚިދުމަތް ދިނުމަށްވުރެ، ދިމާވެދާނެ ނުރައްކަލަކަށް ބަލައިގެން ޚިދުމަތް ދިނުމަށް ކަމަށެވެ.\nސެންޓްރަލް އިންޑަސްޓްރިއަލް ސެކުއުރިޓީ ފޯސްގެ ޑިރެކްޓަރ ޖެނެރަލް ބުނެފައިވަނީ މާގަދަޔަށް ޕަސެންޖަރުންނާ އެކީ ހިނިތުންވެ، ރަޙްމަތްތެރި ކަމާއެކު ޚިދުމަތް ދޭނަމަ އެއެއަރޕޯޓް ހުށަހެޅިގެންދާނީ ނިރުބަވެރިންގެ ހާތްޔަކަށް ކަމަށެވެ. އަދި އިންޑިޔާގެ އެއަރޕޯޓްތަކަކީ އެންމެނަށްވެސް ރައްކާތެރި ތަނަކަށް ހެދުމަށް އިންޑިޔާއިން މަސައްކަތް ކުރަމުންދާ ކަމަށް އޭނާ ބުނެފައިވެއެވެ. އަދި ވަނީ މިއީ މިފަދަ ގޮތަކަށް އިންޑީޔާގެ ފުލުހުން އަމަލު ކުރުމުގެ ޤަވާއިދަށް އިސްލާޙް ގެނައި ފުރަތަމަ ފަހަރު ނޫން ކަން ވެސް އޭނާ ވަނީ ފާހަގަކޮށްފައެވެ.\nއިންޑިޔާގެ ނޫސްތަކުން މިގެނައި ބަދަލު ސިފަކޮށްފައިވަނީ، "ރަޙްމަތްތެރި ކަމުން ހަރުކަށި ކަމަށް" ޚިދުމަތް ދޭންތިބި ފުލުހުން ގެންދިޔަ ކަމެއްގެ ގޮތުގައެވެ.\nއިންޑިޔާއިން މިފަދަ ގޮތަކަށް ނިންމި ނަމަވެސް ދުނިޔޭގެ އެހެން ހިސާބުތަކުގައި އެއަރޕޯޓްގައި މަސައްކަތް ކުރާ މުވައްޒިފުންނަކީ މީހާވެސް މީހުންނާ ރަޙްމަތްތެރި ބަޔަކަށް ހެދުމަށްދަނީ މަސައްކަތް ތަކެއް ކުރެވެމުންނެވެ. މިގޮތުން ބަލާއިރު 2014 ވަނަ އަހަރު އަވަށްޓެރި ނޭޕާލުގައި 400 ފުލުހުންނަށް ވަނީ މީހުންނާ ރަޙްމަތްތެރި ކަމާއިއެކު ޚިދުމަތް ދޭނެ ގޮތް ދަސްކޮށްދޭ ކޯހެއް ބާއްވާފައެވެ.\nއޮކްޓޯބަރ 10, 2018 00:31\nކުޅީގެ މީހުން އުޅޭ ތަނެއް. ފުލުހުން ތިބެންވީ ޥަޅި ހިފައިގެން. ބޯދާ ހިޔާލް ކުޅި މޯދީ.


Covid ge nurahkalaa eku ves Hajj ge alhukan kuriah!\n30 ޖުލައި 2020 - 12:05:06\nމިދިޔަ އަހަރުގެ މި ދުވަސް ވަރަށް ތަފާތެވެ. ހައްޖުގެ މާތް އަޅުކަން އަދާކުރުމަށް މާތްވެގެންވާ ހަރަމްފުޅު ސަރަހައްދު އޮތީ ފިތިބާރުވެފަ އެވެ. ދުނިޔޭގެ އެކި ކަންކޮޅުތަކުން ދެ މިލިއަނެއްހާ މީހުން، އެމާތް ބިމަށް ޖަމާވެ، ހައްޖުވި އެވެ. އެއާއި ހިލާފަށް ދުނިޔޭގައި މިހާރު ހަލުވިކަމާއެކު ފެތުރެމުންދާ ކޮވިޑް-19 އާ އެކު އެމާތް ބިމުން ފެނިގެންދަނީ ތަފާތު މަންޒަރެކެވެ. އެކަމަކު ކޮވިޑްގެ މި ނުރައްކާތެރި ދަނޑިވަޅުގައި ހުއްޓުމެއް ނެތި އެ މާތް އަޅުކަން ދަނީ ކުރިއަށެވެ.\nމިއަހަރުގެ ހައްޖުގެ އަޅުކަމުގައި 10000 މީހުން ބައިވެރިވެރިވަމުން އަންނައިރު އިއްޔެ ތޮވާފުކުރުމުގައި ވެސް ފެނިގެންދަނީ ގެފުޅުގެ ވަށައިގެން ވަކި ދުރުމިނެއްގައި ތިބެގެން ތޮވާފުކުރަމުންދިޔަ މަންޒަރެވެ. މާސްކް އަޅައިގެން، ފަސް ފޫޓުގެ ދުރުމިނެއްގައި ތޮވާފުކުރަމުން އައިއިރު މީގެ ކުރިން ފެނިގެންދަނީ ފިތިފިތިގެން ތޮވާފުކުރާ މަންޒަރެވެ.\nއޭގެ އިތުރުން މިފަހަރުގެ ހައްޖު ތަފާތު ވަނީ މާސްކް އެޅުން މަޖުބޫރުކޮށް، ކޮންމެ ހައްޖުވެރިއެއްގެ ހަރަކާތްތައް މޮނިޓާކުރުމަށްޓަކައި އިލެކްޓްރޯނިކް ބޭންޑެއް އަޅުވާފައިވާތީ އެވެ.\nއަދި ހައްޖުވެރިންގެ ހުން ބަަލައި އެމީހުން ގެންގުޅޭ ސާމާނުތައް ވެސް ޑިސްއިންފެކްޓްކުރުމުގެ އިތުރުން، ހައްޖުވެރިން ގެފުޅުގައި އަތްލުން ވެސް ވަނީ މަނާކޮށްފަ އެވެ. މީގެ ކުރިން މީހުން ގެފުޅުގައި އަތްލާއި ބޮސްދީ ހަދަ އެވެ.\nމީގެ އިތުރުން ހައްޖުގެ އަޅުކަން އަދާކުރާ މީހުންގެ ސިއްހާ ހާލަތު ބެލެހެއްޓުމަށް އެ ސަރަހައްދުތަކުގައި ޑޮކްޓަރުންގެ ޓީމުތަކުން ވެސް އަންނަނީ ހަރަކާތްތެރިވަމުންނެވެ.\nމީގެ ކުރިން ދުނިޔޭގެ އެކި ސަރަހައްދުތަކުން މީހުން އެ މާތް ބިމަށް ޖަމާވިނަމަވެސް މިފަހަރު، ހައްޖުގެ އަޅުކަން ކުރުމުގެ ފުރުސަތުދީފައި ވަނީ ސައުދީގައި އުޅޭ މީހުންނަށް އެކަންޏެވެ.\nއަރަފާތު ބިމުގައި ހައްޖުގެ އަޅުކަން މިއަދު ފުރިހަމަކުރާއިރު މި ބިރުވެރިކަމުގައި ވެސް އެ މާތް އަޅުކަން ދަނީ ކުރިއަށެވެ.\nސައުދީ އަރަބިއްޔާގައި މިހާރު ގާތްގަނޑަކަށް ތިން ލައްކައާ ގާތްކުރާ އަދަދަކަށް މީހުންނަށް ކޮވިޑް ޖެހިފައިވާއިރު އޭގެ ތެރެއިން 2,816 މީހަކު ބަލީގައި މަރުވެފައިވެ އެވެ.


Yasir Yahya Niyaavee, Kein Buimah Innkaaru Kurumun Haalu Dheravegen Faruvaa Dhemun Dhanikoh - Idhaaraathah - Vaguthu\nރާއްޖޭގައި ދިރިއުޅެމުން އަންނަނިކޮށް ހައްޔަރުކޮށް ބަންދުގައި ހުއްޓާ ނިޔާވި ޔަމަނުގެ ރައްޔިތެއް ކަމުގައިވާ ޔާސިރު ޔަހްޔާ ނިޔާވެފައި ވަނީ، ކެއިންބުއިމަށް އިންކާރު ކުރުމުގެ ސަބަބުން ސިއްޙީ ޙާލަތު ދަށްވެގެން ފަރުވާދެމުން ދަނިކޮށް ކަމަށް އިދާރާތަކުން ބުނެފިއެވެ.\nމޯލްޑިވްސް ކަރެކްޝަންސް ސާވިސް އާއި އިމިގްރޭޝަން އާއި ފުލުހުން ގުޅިގެން ނެރުނު ނޫސް ބަޔާނެއްގައި މިކަން ހާމަކޮށް ބުނެފައި ވަނީ، އޭނާ އިއްޔެ ނިޔާވެފައި ވަނީ ހާލު ދެރަވެގެން އައިޖީއެމްއެޗް ހޮސްޕިޓަލުގައި އެޑްމިޓްކޮށްގެން ފަރުވާދެމުން ދަނިކޮށް، ސްޓްރޯކެއް ޖެހިގެން ކަމަށެވެ.\nއިމިގްރޭޝަން ޤާނޫނާއި ޚިލާފުވެގެން ބިދޭސީން ބައިތިއްބާ ޑިޓެކްޝަން ސެންޓަރުގައި ބަހައްޓާފައި ވަނިކޮށް، ކެއިންބުއިމަށް އިންކާރު ކުރުމުގެ ސަބަބުން ސިއްޙީ ހާލަތު ދަށްވެގެން، ކުރިންވެސް ޔާސިރު ޔަހުޔާ އަށް ހޮސްޕިޓަލުގައި އެޑްމިޓްކޮށްގެން ފަރުވާދެވިފައިވާ ކަމަށް އިދާރާތަކުން ބުނެފައި ވެއެވެ.\n"ޔާސިރު ޔަހުޔާ އާއި ގުޅޭ ތަފްސީލީ މަޢުލޫމާތު އެކި ފަހަރުމަތިން ހިއުމަން ރައިޓްސް ކޮމިޝަން އޮފް ދަ މޯލްޑިވްސް އަށް ޙިއްސާކުރެވިފައި ވާނެއެވެ. މޯލްޑިވްސް ކަރެކްޝަނަލް ސާވިސްގެ ބެލުމުގެ ދަށުގައި ޔާސިރު ޔަހުޔާ ބަންދުކުރެވިފައު ހުރި މުއްދަތުގައި އޭނާ އާއި މެދު އަމަލުކޮށްފައި ވާނީ ސަލާމަތީ ގޮތުން ކަށަވަރުކުރަންޖެހޭ ކަންކަން ކަށަވަރުކުރުމަށްފަހު އޭނާގެ އިންސާނީ ހައްޤުތަކަށް ރިޢާޔަތްކޮށް އޭނާގެ ދިވެހި އާއިލާ އާއި ގުޅުންބޭއްވުމަށާއި ކެއިންބުއިމާއި ހުރުމުގައި ވެސް ޚާއްސަ އުސޫލެއްގެ ދަށުން ލުއިގޮތަކަށެވެ." އިދާރާތަކުން ނެރުނު ބަޔާނުގައި ބުނެފައި ވެއެވެ.\nއެ ބަޔާނުގައި ބުނެފައިވާ ގޮތުން ޔާސިރު ޔަހުޔާ އަކީ ދުނިޔޭގެ އެކި ކަންކޮޅުތަކުގައި ނިރުބަވެރި ހަމަލާތައް ދެމުން އަންނަ އަލްޤައިދާ ޖަމާޢަތާއި ގުޅުން އޮންނަ، އެ ޖަމާޢަތުގެ އިސް ދައުރެއް އަދާކުރަމުންދިޔަ މީހެކެވެ. މިގޮތުން އަލްޤައިދާއިން ހިންގާ ހަރަކާތްތައް ރާވާ ވިލަރެސް ކުރުމުގެ އިތުރުން، ނިރުބަވެރިކަމާއި ގުޅުންހުރި މައްސަލަތަކުގައި ފުލުހުން ތަހުޤީޤުކޮށްފައިވާ ދިވެހިންނާއި ޔާސިރު ޔަހުޔާ ގުޅުން ބަދަހިކޮށްފައިވާ ކަމަށް ވެސް ބަޔާނުގައި ބުނެފައި ވެއެވެ.\nއެ އެންގުމާއި އެއްގޮތަށް އޭނާ ޢަމަލުކޮށްފައި ނުވާތީ އޭގެ ފަހުން ތިން ފަހަރެއްގެ މަތީސްވެސް ރާއްޖެއިން ފުރައިގެން ދިއުމަށް އޭނާއަށް އަންގާފައި ވާއިރު، އިމިގްރޭޝަން ޤާނޫނާއި ޚިލާފުވެފައިވާތީ ރާއްޖޭގައި ހުރުމަށް އޭނާއަށް ދޫކޮށްފައިވާ ހުއްދަ ބާތިލުކޮށް، ފުރުވާލެވެންދެން އޭނާ ބަންދުކޮށްފައި ވަނީ2މާރިޗު 2017 ގައެވެ.\nބަންދުކޮށްފައި ހުއްޓާ ހާލު ދެރެވެގެން އެންމެ ފަހުން ޔާސިރު ޔަހުޔާ އައިޖީއެމްއެޗްއަށް ގެންގޮސް ފަރުވާދޭން ފެށީ ޖުލައި 21 ވަނަ ދުވަހުގެ ހަވީރުގެ ވަގުތެއްގައެވެ. މިދިޔަ މަސް ތެރޭގައި ޔާސިރު ޔަހުޔާގެ ވަކީލުން އޭނާގެ ބަލި ހާލަތުގެ ސަބަބުން އޭނާ ގޭބަންދަށް ބަދަލުކޮށްދިނުމަށް ވަގުތީ އަމުރަކަށް ސިވިލް ކޯޓުގައި އެދުނެވެ. ނަމަވެސް ކޯޓުން ވަނީ ވަގުތީ އަމުރު ނެރެދިނުމަށް ޝަރީއަތުގެ ޤަވާއިދުތަކުގެ މައްޗަށް ބިނާކޮށް އިންކާރުކޮށްފައެވެ.\nކަލޭމެނަށް ދީނަށް ވުރެން މުހިންމީ ދުނިޔޭގެ ކާފަރު ގައުމުތަކުގެ ލޯބި. ކާފަރު ސަލީބީންނަށް ކުޑަކަކޫ ޖަހާ ސަޖިދަކުރުމުންވެސް އެބާމީހުންގެ ރުހުން ނުލިބޭނެކަން ހަނދާންކުރާތި. ޔާސިރުއަށް އަނިޔާދިން އެންމެންނަށް ﷲ ލަޢުނަތްލައްވާ ނިކަމެތި ކުރައްވާށެ! އާމީން\nއޮގަސްޓް 3, 2020 03:25\nހަހަހަ. ވަގުތުމީ ލާރި އެރިކޮޅަކަށް ދުވާ ބަައެއްްބަާ\nއޮގަސްޓް 3, 2020 03:26\nއޮގަސްޓް 3, 2020 03:53\nތިޔަފަދަ ނުރަށްކާތެރި މީހަކު ރާއްޖޭގައި ދިވެއްސަކާ ކައިވެނިބައްލަވައިގަތުމާއި އިސްލާމިކުޓީޗަރެއްގެ ވަޒީފާގައި އިންޓަނޭސަނަލް ސުކޫލަކުން ވަޒީފާލިބުނު ގޮތަށް ބަލާއިރު ތިޔަފަދަ ނުރަށްކާތެރި މީހެއްކަމުގައި ވުމަކީ އެކަށީގެންވާކަމެއް ނޫން.\nއޮގަސްޓް 3, 2020 05:57\nމި މައްސަލައިގަ ޔަހުޔާގެ ކައިވެނި ކޮށްދިން ގާޒީ އާއި އަހުމަދިއްޔާ އިންޓަރނޭޝަނަލް ސޮކޫލްގެ ޕްރިންސިޕަލް އާއި އިސްލާމިކް ޔުނިވާސިޓީގެ އިސް ވެރިން އެބަ ކުއްވެރިވޭ! އެމީހުންގެ މައްސަލަ ބަލާ ތަހުގީގުކޮށް އަވަހައް ފިޔަވަޅުއަޅާ! ކޮންމެ އިހުމާލަކީވެސް އަނިޔާއެއް!\nޖ ހ ގދ ދ\nއޮގަސްޓް 3, 2020 07:19\nމިކަން ނޭނގޭ މީހަކު އެބަހުރިތަ. އެނާ ބަލިހާލަތު ހުރި ގޮތުން ގެއަށް ބަދަލު ކޮށްދޭށޭ އަމުރަކަށްއެދުނީމާ އެކަމެެް ނުވި. އެކަމަކު ޓެރަރިޒަމްގެ ދައުވާ މިގެ ކުރިން ކޮށްފަ ތިބި މަހުޖަނުންނާ ޕޮލިޓީޝަނުންނާ ވެރިން ގެއަށާ ޔޫކޭތަންތަނަށްފޮނުވުނު. ޖަސްޓިސް ސިސްޓަމް އޮތީ އެވެރިންގެ ޖީބުގަ\nއޮގަސްޓް 3, 2020 08:53\n3 އަހަރަށްވުރެ ގިނަ ދުވަސްވީއިރު ދައުވާ ނުކޮށް މަރުވަންދެން ބެހެއްޓީ ކީއްވެހޭ މިކިޔަނީ ؟؟؟\nއޮގަސްޓް 3, 2020 09:32\nދިވެހިން އައިއެސްއައިގެ މީހެއް ޑިފެންޑު ކުރާތީ މަ ހަމަ ހައިރާން ވެއްޖެ . ކަލޭމެންނަށް ކިހިނެއް އިނގެނީ އެއީ ޓެރަރިސްޓެއް ނޫން ކަމެއް؟ އޭނަ ބަނޑުހައި ހޫނުކަމުގެ ހަޅުތާލަކަށް ދިޔައީ އަމިއްލައަށް ދޯ މީހެއްގެ ގަދަބާރަކުންނެއް ނޫން. އެންމެ ފުރަތަމަ ވީ އަައިއެސއް މީހުންނާ ބެހޭ ގޮތުން ތަމްރީން ދޭން ދިވެހިންނަށް . އެމީހުންގެ މަގްސަދަކީ ޖިހާދުވުން ، މުސްލިމުން ލައްވާ މުސްލިމު ނޫން މީހުން މެރުން. ރާއްޖޭގަ ލާދީނީ މީހުން އުޅޭތީ އޭނަ އައީ 2014 ވަނައަހަރު. ފިލްމު ތަކުގަވެސް ފެނިފަ ހުންނާނެ އެމީހުން އެއްވެސް ޤައުމަކަށް ހަމަލަ ދިނުމުގެ ކުރިން އެޤައުމަކަށް ވެރިވެ ގަންނާނެ މީހުންނާ އިނދެ ގުޅުން ބަދަހިކޮށް މައުލޫމާތު އެއްކޮށްގެން ފޮނުވަންޖެހޭ ތަންތަނަށް ފޮނުވާނެ. އޭނާ މަރުވުމަކީ ވެދާނެ އޭނަ އައިއެސް މީހުންނަށް ދޭން ބޭނުންވި މެސެޖެއް ކަމަށް . ފުލުހުންގެ އިންޓެލިޖެެންސަށް ބޮޑަށް އިނގޭނީ\nއޮގަސްޓް 3, 2020 12:33\nލާދީނީ ވިޔަސް ބޮޑުވަރުތީ. އެއްވެސް ހެއްކެއް ނެތީސް ހަމަ އެކަނި ތުހުމަތަކައް3އަހަރު ބަހައްޓައިގެން މަރާލީ. ކަލޭމެން ކަހަލަ މުނާފިގުންނަކައް ހަޖަމެއް ނުކުރެވޭނެ ހަގީގަތް. އެއްވެސް ހެއްކެއް ނެތް. ހަމަ އެކަނި ތުހުމަތި ކުރަނީ.\nއޮގަސްޓް 3, 2020 10:07\nކޮންމެ ހާލަތެއްގަވެސް މުސްލިމަކު އަމިއްލައަކަށް މަރެއްނުވާނެ. އެއީ ކަނޑައެޅިގެން ކުފުރު މަރެއް. ޖަހަންނަމަ ޔަޤީން މަރެއް. އަދި އަމުދުން ތުނބުޅި ދިގު އަރަބި ނަސްލުގެ މީހަކު ދަންޖެހިގެން މަރުވިޔަސް ދިވެހިންގެ ތެރއިން ހައްދުފަހަނައެޅި ވިސްނުމުގެ މީހުނަށް ހީވެފަ މިއޮންނަނީ އެއީ ޝަހީދު މަރެކޭ. އަދި ކުށެއްނެތް ބަޔަކު މަރަންއުޅެނިކޮށް މަރުވެއްޖެއްޔާ އެންމެ މަތީދަރަޖަދޭ. ދިވެހިންގެ ވިސްނުން މިވަނީ ދެކޮޅުންވެސް ހައްދުފަހަނަ އަޅައިގެންގޮއްސަ. އެއްކޮޅުން ދީނީ ހަރުކަށި ޖާހިލުކަން އަނެއްކޮޅުން ލާދީނީ ފިކުރިއްޔާތު.\nއޮގަސްޓް 3, 2020 12:45\nސަރުކާރުން ބޭނުމިއްޔާ ގަދަކަމުން ޑީޕޯޓް ވެސް ކޮށްލެވޭނެތާ.... އެއްވެސް ގައުމެއްގެ ސަރުކާރުން މީހުން ޑީޕޯޓް ކުރަނީ އެމީހެއްގެ ވެސް ހިތުން ރުހުމަކުން ނޫން... އާއިލާއިން ބޭނުންނަމަ ދެވިދާނެތާ އެކީގަ... ހަގީގަތަކީ އެއްވެސް އިންސާފެއް ނެތި ޖަލެއްކަހަލަ ޑިޓެންޝަން ސެންޓަރެއްގަ ބެހެއްޓިކަން... ވަރަށް ބޮޑު އަނިޔާއެއް ތިދިނީ... ތިބުނާ ކަހަލަ ނުރައްކާތެރި ކަންތަށް ކުރިނަމަ ކީއްވެ ޝަރީއަތެއް ނުބޭއްވީ، ކީއްވެ ހުކުމްނުކުރީ؟ ކީއްވެ ގަދަަކަމުން ޑީޕޯޓްނުކުރީ!!!


ފުރަތަމަ ހައި ސްޕީޑު ފެރީ ޓެސްޓުކުރަން މޫދަށް ބާލައިފި ފުރަތަމަ ހައި ސްޕީޑު ފެރީ ޓެސްޓުކުރަން މޫދަށް ބާލައިފި\nފުރަތަމަ ހައި ސްޕީޑު ފެރީ ޓެސްޓުކުރަން މޫދަށް ބާލައިފި\nފުރަތަމަ ހައި ސްޕީޑު ފެރީ ޓެސްޓުކުރަން މޫދަށް ބޭލުން. ފޮޓޯ:އެމްޓީސީސީ\nރާއްޖޭގެ އަތޮޅުތަކުގެ ރަށްރަށް ހައިސްޕީޑް ފެރީގެ ނިޒާމަކުން ގުޅާލުމަށްޓަކައި ބޭނުންކުރާ ފުރަތަމަ ފެރީ ޓެސްޓުކުރުމަށްޓަކައި މޫދަށް ބަލައިފިއެވެ.\nއެމްޓީސީސީން ވަނީ "އިންޓަގްރޭޓެޑް ނޭޝަނަލް ޕަބްލިކް ފެރީ ނެޓްވޯކް" ގައި ބޭނުންކުރާ މި ފުރަތަމަ އުޅަނދު މޫދަށް ބޭލި ވީޑިއޯ ޢާއްމުކޮށްފައެވެ. އިންޓަރގްރޭޓެޑް ފެރީ ނިޒާމުގެ ޚިދުމަތަށް ބޭނުންވާ ފެރީތައް ބަންނަނީ ގަލްފް ކްރާފްޓާ ޙަވާލުކޮށްގެނެވެ. ޒޯން 1ގެ ޚިދުމަތަށް 17 ފެރީ ބަނުމަށް ހަމަޖެހިފައިވާއިރު މީގެ ފުރަތަމަ ފެރީގެ މަސައްކަތް ނިންމައި ޓެސްޓްކުރުމަށްޓަކައި މިހާރު ވަނީ މޫދަށް ބާލާފައެވެ. އެމްޓީސީސީން ވިދާޅުވީ ފެރީގައި އިންޖީނު އަޅައި މިހަފްތާގެ ތެރޭގައި ޓެސްޓުކުރުންތައް ފެށޭނެ ކަމަށެވެ.\nރާއްޖޭގެ ރަށްރަށް ހައި ސްޕީޑު ފެރީ ނިޒާމަކުން ގުޅާލުމަކީ ރައީސް އިބްރާހީމް މުޙައްމަދު ޞާލިހުގެ ވައުދުފުޅެކެވެ.\nRaajjeyge public ferry nizaamah ingilaabeh gennane high speed ferry network ge furathama ulhadhu beylun. Raees @ibusolih ge mi vaudhu fudhdhumah #TeamMTCC ge muvazzafun kuramundhaa bura masakkathah @MTCCPlc adhi @MoNPHImv in dhevvaa lafayah Min. Aslam ah Shukuriyya @AslamAslamtey pic.twitter.com/zXT7bMRt5o\n— Adam Azim (@adamazim) September 25, 2021\nރާއްޖޭގެ ރަށްތައް ހައި ސްޕީޑް ފެރީގެ ނިޒާމުން ގުޅާލުމުގެ މަސައްކަތުގެ ދަށުން، ޒޯން އެކެއްގެ ދަތުރުތައް ނޮވެމްބަރު މަހު ފެށުމަށް ވަނީ ހަމަޖެހިފައެވެ. މި ޚިދުމަތުގައި ބޭނުންކުރާ ފެރީތަކަކީ 30 ނޯޓިކަލް މޭލުގެ ބާރުމިނުގައި ދުވާގޮތަށް ހަދާ ފެރީތަކެކެވެ. މިއީ މިހާރު ބޭނުންކުރާ ފެރީތަކަށްވުރެ ހަލުވި ފެރީތަކެކެވެ. ފެރީއެއްގައި އެއްފަހަރާ 50މީހުން އުފުލޭނެއެވެ. މީގެއިތުރަށް ފުރޮޅުލީ ގޮނޑީގައި އުޅޭ މީހުންނާއި، ބަލިމީހުންވެސް ފަސޭހައިން އުފުލޭނެއެވެ.\nމި މަޝްރުޢުގައި ރާއްޖޭގެ ސަރަޙައްދުތައް ޖުމްލަ6ޒޯނަށްވަނީ ބަހާލާފައެވެ. ޒޯން 1ގައި ހިމެނޭ ހއ، ހދ އަދި ށ. އަތޮޅުގައި މީހުން ދިރިއުޅޭ 40 ރަށް ހިމެނެއެވެ. އެމްޓީސީސީން މިވަގުތު އަންނަނީ މި ރަށްރަށަށް ބޭނުންވާ ފެރީ ޓާމިނަލްގެ މަސައްކަތްތައްވެސް ކުރަމުންނެނެވ.


ގާސިމްގެ ސުވާލު ނަޝީދަށް: ކޯލިޝަން ހަދަން ކުރި އާދޭސް ހަނދާން ނެތީތޯ؟ – Dhen.mv\nގާސިމްގެ ސުވާލު ނަޝީދަށް: ކޯލިޝަން ހަދަން ކުރި އާދޭސް ހަނދާން ނެތީތޯ؟\nދެން އެމްވީ January 22, 2020 - 9:23 am\nކުރީގެ ރައީސް އަބްދުﷲ ޔާމީންގެ ސަރުކާރާ ދެކޮޅަށް ކޯލިޝަން ހަދަން ކުރީގެ ރައީސް އަދި މިހާރު ރައްޔިތުން މަޖިލީހުގެ ރައީސް މުހައްމަދު ނަޝީދު ސަލާން ޖެއްްސެވި ކަމަށް ގާސިމް އިބްރާހިމް ވިދާޅުވެއްޖެ އެވެ.\nގާސިމް މިހެން ވިދާޅުވެފައިމިވަނީ އެމްޑީޕީ މެމްބަރުންނަށް ހައްގު މިންވަރު ނުލިބިގެން އުޅެނީ ކޯލީޝަނާއި ހެދި ކަމަށް ދާދިފަހުން އެމްޑީޕީން ބޭއްވި ޖަލްސާއެއްގައި ރައީސް ނަޝީދު ވިދާޅުވުމާއި ގުޅިގެންނެވެ.\nޖުމްހޫރީ ޕާޓީއާ އަލަށް ގުޅުނު މެމްބަރުން ފޯމު ހަވާލުކުރުމަށް ރޭ ބޭއްވި ޖަލްސާއެއްގައި ވާހަކަދައްކަވަމުން ގާސިމް ވަނީ ކޯލިޝަނާ ހެދި ކަންކަން ނުކުރެވޭ ވާހަކަ ދައްކާއިރު މީގެކުރިން ކޯލިޝަން ހަދަން ރައީސް ނަޝީދު ކުރި އާދޭހާއި އަދި ޖެހި ސަލާން މިއަދު ހަނދާން ނެތުނީތޯ ސުވާލު ކުރައްވާފައެވެ.\n"އިހަށް ދުވަހު ކޯލިޝަން ހަދަން ކުރި އާދޭހާއި ޖެހި ސަލާމާ އެއްޗެހި ކޮބައިތޯ؟ ސަރުކާރެއް ލިބިވަޑައިގަތީ ކިހިނެތްކަން އެމަނިކުފާނު ހަނދުމަފުޅު ނެތީތޯ؟" ގާސިމް ވިދާޅުވިއެވެ.\nމީގެއިތުރުން ގާސިމް ވަނީ ރައްޔިތުން މަޖިލީހުގެ ރައީސްގެ މަގާމަކީ އެމްޑީޕީގެ މެމްބަރުންތަކަކަށް ބަހާލުމަށް ދިން މަގާމެއް ކަމަށް ހީފުޅުކުރައްވަނީތޯ ވެސް ނަޝީދު ކައިރިން ސުވާލު ކުރައްވާފައެވެ.\n"މަނިކުފާނު ތި ހީކުރައްވަނީތޯ މި ހަތަރު ލައްކައަށްވުރެ ގިނަ މީހުންގެ ހައްގުތައް ހަމައެކަނި ތި ޕާޓީގެ ތިބި 40،000 އެއްހާ މީހުންނަށް ބަހާލަން ދީފައިފައި ހުރި އެއްޗެއް ކަމެއްތޯއޭ ތި ހީޕުޅުކުރައްވަނީ. ބަލަ މޮޔަފުޅުވީ ކޮން އިރަކުތޯ؟" ގާސިމް ވިދާޅުވިއެވެ.\nރައްޔިތުންގެ މަޖިލީހުގެ ރައީސްގެ މަގާމުގައި ހުންނަވައިގެން ރައީސް ނަޝީދު ރައްޔިތުންގެ ހައްގުތަކަށް އަރައި އެ މީހުންނަށް ނިކަމެތިވާ ގޮތަށް ވާހަކަ ދައްކަވާއިރު އިންސާފާއި ގާނޫނުގެ ހުދޫދެއް ވެސް ނެތް ކަމަށް ގާސިމް ވިދާޅުވިއެވެ.


Raajje ge reethikan dhemehettumah plastic beynun kurun huttaalan jehey- Hartwig Schafer Raajje ge reethikan dhemehettumah plastic beynun kurun huttaalan jehey- Hartwig Schafer\nވޯލްޑް ބެންކުން ދެކުނު އޭޝިޔާ ސަރަޙައްދަށް ކަނޑައަޅުއްވާފައިވާ ނާއިބު ރައީސް ހާޓްވިގް ޝޭފާ / އޭނާ ވަނީ ބ.މާޅޮހަށާއި ފުވައްމުލަކު ސިޓީއަށް ޒިޔާރަތްކުރައްވާފައި\nރާއްޖޭގެ ރީތިކަން ދަމަހައްޓަން ބޭނުންވާނަމަ ދެމެހެއްޓިނި ގޮތެއްގައި ޕްލާސްޓިކް ނައްތާލަން ޖެހޭކަމަށް ވޯލްޑް ބެންކުން ދެކުނު އޭޝިޔާ ސަރަޙައްދަށް ކަނޑައަޅުއްވާފައި ހުންނަވާ ނާއިބު ރައީސް ހާޓްވިގް ޝޭފާ ވިދާޅުވެއްޖެއެވެ.\nވޯލްޑް ބެންކުގެ ނާއިބު ރައީސް މިހެން ވިދާޅުވީ، އެމަނިކުފާނު ރާއްޖެއަށް މިހާރު ކުރައްވަމުން ގެންދަވާ ރަސްމީ ދަތުރުފުޅުގައި، ބ. އަތޮޅު މާޅޮހަށް ވަޑައިގެން، ވޯލްޑް ބެންކުގެ އެހީގައި ޤާއިމްކޮށްފައިވާ ވޭސްޓް މެނޭޖްމަންޓް ސެންޓަރަށް ކުރެއްވި ޒިޔާރަތުގެ ތެރެއިންނެވެ.\nހާޓްވިގް ވިދާޅުވީ ރާއްޖެއަކީ ގުދުރަތީ ގޮތުން ރީތި ޤައުމެއްކަމަށާއި ރީތިކަން ދެމެހެއްޓުމަށް އެންމެން އެކުގައި ގިނަ މަސައްކަތްތަކެއް ކުރަންޖެހޭކަމަށެވެ. އެގޮތުން ދެމެހެއްޓެނިވި ގޮތެއްގައި ކުނި ނައްތާލާއިރު ތިމާވެށްޓައް ގެއްލުންވާ ތަކެތި، ވަކިން ހާއްސަކޮށް ޕްލާސްޓިކް ރައްކާތެރި ގޮތެއްގައި ނައްތާލަން ޖެހޭނެކަމަށެވެ. އަދި އެންމެ ރަގަޅު އެއްގޮތަކީ ޕްލާސްޓިކް ފުޅިއާ ކޮތަޅު ބޭނުންކުރުން ހުއްޓާލުންކަމަށް ހާޓް ވިދާޅުވިއެވެ.\nބ.އަތޮޅު މާޅޮހުގައި ހަދާފައިވާ ކުނި ކޮށްޓަކީ ވޯލްޑް ބޭންކް ހިލޭ އެހީގަ، މޯލްޑިވްސް އެންވައިރަމަންޓް މެނޭޖްމަންޓް ޕްރޮޖެކްޓްގެ ދަށުން ހަދާފައިވާ ކުނިކޮށްޓެކެވެ.\nވޯލްޑް ބެންކުގެ ނާއިބު ރައީސް މާޅޮހު ކުނިކޮށި ބައްލަވާލައްވަނީ . ފޮޓޯ: ޕީއެސްއެމް ނިއުސް\nވޯލްޑް ބެންކުގެ ނާއިބު ރައީސް މާޅޮހަށް ކުރެއްވި ދަތުރުފުޅުގެ އެންމެ މުހިންމު އެއް ބޭނުމަކީ ވޯލްޑް ބޭންކުން ފަންޑްކޮށްގެން ހިންގާ ޕްރޮޖެކްޓްތައް ވިލަރެސްކުރުމެވެ. މި ދަތުރުފުޅުގައި ވޯލްޑް ބޭންކުގެ ޓީމުން ވަނީ، މާޅޮހު ކައުންސިލާ ބައްދަލުކޮށް އެރަށުގައި ކައުންސިލުން ކުރަމުންގެންދާ މަސައްކަތްތައް ބައްލަވާ ލައްވާ، އެމަސައްކަތްތައް ކުރުމަށް ފަންޑް ހޯދި ގޮތްތައް އޮޅުންފިލުއްވާފައެވެ.\nވޯލްޑް ބެންކުގެ ނާއިބު ރައީސް ރާއްޖެއަށް ކުރައްވާ ހަތަރު ދުވަހުގެ ރަސްމީ ދަތުރުފުޅަކީ، މިދިޔަ އަހަރުގެ މެދުތެރޭގައި މަޤާމާ ޙަވާލުވެވަޑައިގަތުމަށްފަހު ދެކުނު އޭޝިއާގެ ގައުމުތަކަށް ކުރައްވަމުން ގެންދަވާ ދަތުރު ފުޅުގެ ތެރެއިން ރާއްޖެއަށް ކުރައްވާ ފުރަތަމަ ރަސްމީ ދަތުރުފުޅެވެ.\nބ.އަތޮޅު މާޅޮހަށް މިއަދު ކުރެއްވި ދަތުރުފުޅުގައި ވޯލްޑް ބޭންކުން ސްރީލަންކާ އާއި ރާއްޖެއަަށް ކަނޑައަޅުއްވާފައި ހުންނަވާ ކަންޓްރީ ޑައިރެކްޓަރާއި ވޯލްޑް ބޭންކުގެ ބޯޑް އޮފް ޑައިރެކްޓަރސް އިން ރާއްޖެއަށް ކަނޑައަޅުއްވާފައި ހުންނަވާ އެގްޒެކެޓިވް ޑައިރެކްޓަރ މިރްޒާ ހަސަން ބައިވެރިވެވަޑައިގަތެވެ.\nވޯލްޑް ބެންކުގެ ނާއިބު ރައީސް މާޅޮހަށް ކުރެއްވި ޒިޔާރަތުގެ ތެރެއިން ފޮޓޯ: ޕީއެސްއެމް ނިއުސް\nމީޑިއާއަށް މައުލޫމާތު ދެއްވަމުން މިރްޒާ ހަސަން ވިދާޅުވީ މާޅޮހުގައި ކުނި ނައްތަލުމަށް ކުރަމުންގެންދާ މަސައްކަތަކީ ނަމޫނާ މަސައްކަތެއްކަމަށެވެ. އަދި ހަލާކު ނުވާ ޒާތުގެ ކުނި ނައްތާނުލެވޭ މައްސަލައަކީ ހައްލު ހޯދަން ޖެހިފައިވާ ބޮޑު މައްސަލައެއްކަން އޭނާ ފާހަގަކުރެއްވިއެވެ.\nވޯލްޑް ބެންކުގެ ނާއިބު ރައީސް ރާއްޖެއަށް ކުރައްވާ ދަތުރުފުޅުގައި މާޅޮހުގެ އިތުރުން، ފުވައްމުލައް ސިޓީއަށް އިއްޔެ ވަޑައިގެން އެރަށުގެ ޗަސް ބިން ސަރަޙައްދު ނުވަތަ ނޭޗަރ ޕާކް ވަނީ ބައްލަވާލައްވާފައެވެ. މިއީ ޔޫރަޕިއަން ޔޫނިއަން، އީޔޫއިން ފަންޑްކޮށްގެން، ވޯލްޑް ބެންކުގެ ބެއްލެވުމުގެ ދަށުން ކުރިއަށްގެންދިޔަ މަޝްރޫޢެކެވެ.\nވޯލްޑް ބެންކުގެ ނާއިބު ރައީސް ރާއްޖެއަށް ކުރައްވަމުން ގެންދަވާ ދަތުރުފުޅުގައި ރައީސުލްޖުމްހޫރިއްޔާގެ އިތުރުން ރާއްޖޭގެ މާލީ އިދާރާތަކުގެ އިސްވެރިންނާއި ބައްދަލުކުރައްވާ އެކި ދާއިރާތަކުން މަޝްވަރާކުރައްވާނެއެވެ.\nއިތުރު ލިޔުންތައް ތިމާވެށި ތަރައްްޤީ ރިޕޯޓް


އިސްލާމް ދީނުގައި އޮތީ ހަމައެކަނި ބަސްބުނުމެއް ނޫނެވެ. އިސްލާމް ދީނުގައި އޮތީ ބަސް ބުނުމާއިއެކު ޢަމަލުކުރުމެވެ. ގުދުވުމެވެ. އެއީ ފަރުޟު ނަމާދުކުރުމެވެ. ރުކޫޢު ސުޖޫދު ކުރުމެވެ. އެކަންކަން ނުކުރެވޭނަމަ ހަމައެކަނި ދުލުން ބުނާ ބަހަކުން ކުރާނެ ފައިދާއެއް ނެތެވެ.\nﷲ ތަޢާލާ އަމުރުފުޅު ކުރައްވަވާފައިވަނީ ކޮންމެ މީހަކުވެސް ނަމާދުކުރުމަށެވެ. ފިރިހެނުން މިސްކިތަށް ގޮސް ޖަމާޢަތުގައި ބައިވެރިވުމަށެވެ. ނިސޯބު ހަމަވާވަރުގެ ތަނަވަސްކަން ހުރިނަމަ ޒަކާތް ދެއްކުމަށެވެ. ާޒުރުވެރިން ނޫން މީހުން ރަމަޟާން މަހު ރޯދަ ހިފުމަށެވެ. ކުޅަދާނަކަން ލިބިގެންވާ ޙައްޖުވުމަށެވެ.\nޝަހާދަތުގެ ދެކަލިމަ ކިޔައި އިސްލާމްވުމަށްފަހު ފަރުޟުތައް އަދާނުކުރާނަމަ އެއީ ފުރިހަމަ މުސްލިމަކު ކަމުގައެއް ނުވެއެވެ. ޤަޞްދުގައި ނަމާދު އެލުމަކީ ދީނުން ބޭރުވާ ކަމެކެވެ. ވީމާ އެނގިގެން މިދަނީ ހަމައެކަނި ދައްކާ ވާހަކައަކުން ފުރިހަމަ އިސްލާމަކަށް ނުވެވޭނެ ކަމެވެ.\nމިހާރަކަށް އައިސް ހެޔޮ ބަސްތައް ބުނާ މީހުން ވަރަށް ގިނަވެއްޖެއެވެ. ކޮންމެ މީހެއްގެ އަތުގައި ސްމާޓްފޯނެއް އޮންނާތީ ކޮންމެވެސް މޮޅު ބަހެއް ބުނެލުމަކީ ކޮންމެ މީހަކަށްވެސް ވަރަށް ފަސޭހަކަމެކެވެ. ދީނީ، އިޖުތިމާޢީ އަދި ޤައުމީ ކަންކަމުގައި ހެޔޮ ބަސްތައް ބުނުމަކީ ދީނީ ގޮތުންވެސް ކުރަންޖެހޭ ކަންކަމެވެ. ރައްޔިތުންނަށް ރަނގަޅު މައުލޫމާތު ދީ ހޭލުންތެރިކުރުވުމަކީ ވެސް ހަމަ އަޅުކަމެވެ.\nއެހެންކަމާއިއެކުވެސް ބުނާ ބަހުގެ ފައިދާ އެމީހަކަށް ކުރާނީ ފަތިހު ހޭލައި ފަތިސް ނަމާދުކުރާ މީހުންނަށެވެ. ދެން ހުރި ނަމާދުތައްވެސް ކުރާ މީހުންނަށެވެ. އެންމެ މަދުންވެސް ﷲ ތަޢާލާ ފަރުޟުކުރައްވަވާފައިވާ ވަރަށް ގުދުވާންކެރޭ މީހުންނަށެވެ. ވީމާ ފުރަތަމަކަމަކަށް ތިމާއަކީ ގުދުވާ މީހެއް ކަމުގައިވާށެވެ!\nސުންނަތް ނަމާދުކުރަން ޖެއްސުންކޮށްފި! ސުންނަތް ނަމާދުކުރަން ޖެއްސުން ކުރުމަކީވެސް ވަރަށް ބޮޑު ފިތުނައެއް ނޫންތޯ؟\nﷲ ގެ އަމުރުފުޅުތަކާ ޚިލާފްވާ މީހުންނަށް ބަލާއެއް ނުވަތަ ވޭންދެނިވި ޢަޛާބެއް ޖެހިދާނެކަމަށް ބިރުވެތިވާން އިމާމް ގޮވާލައްވައިފި


ޕަބްލިޝްކުރި ގަޑި: 2027\n- އިލެކްޝަންސް ކޮމިޝަނުގެ ދެ އިމާރާތް ތެރެއިން އެ ވަގުތަކު ސާފުކޮށް ބެލެހެއްޓުމަށް ޙަވާލުކޮށްފައިވާ ސެކްޝަންތައް ނުވަތަ ފްލޯރތައް ކުނިކަހާ މޮޕްއަޅާ ދޮރާއި ދޮރުފަތްތައް ސާފުކޮށް ބެލެހެއްޓުން.\n- އިލެކްޝަންސް ކޮމިޝަނުގެ ދެ އިމާރާތުގައި މުވައްޒަފުން ބޭނުންކުރާ ފާޚާނާތަކުގެ ތެރެއިން އެ ވަގުތަކު ސާފުކޮށް ބެލެހެއްޓުމަށް ޙަވާލުކޮށްފައިވާ ސެކްޝަންތަކުގެ ފާޚާނާތައް ސާފުތާހިރުކޮށް އަދި ފަންކާ ފަދަ ތަކެތި ފޮޅާ ސާފުކޮށް ބެލެހެއްޓުން.\n- އިލެކްޝަންސް ކޮމިޝަނުގެ ދެ އިމާރާތުގެ މުވައްޒަފުން ބޭނުންކުރާ ގޮނޑި މޭޒު ފަދަ ތަކެތީގެ ތެރެއިން އެވަގުތަކު ޙަވާލުވެކޮށްފައިވާ ސެކްޝަންތަކުގެ މުވައްޒަފުންގެ ގޮނޑި މޭޒު ފަދަ ތަކެތި ދުވަހުން ދުވަހަށް ފޮޅާ ސާފުތާހިރުކޮށް ބެލެހެއްޓުން.\n- ކޮމިޝަން އަދި ސެކްޝަންތަކުން ކުރިއަށް ގެންދާ އެކިއެކި ބައްދަލުވުންތައް / ވާރކްޝޮޕްތައް / ޓްރޭނިންގތަކަށް މީޓިންގ ރޫމްއާއި ޓްރޭނިންގ ރޫމް ތައްރާރުކޮށް ދިނުމާއި، ކޮފީއާއި ރިފްރެޝްމެންޓްއާއި ކެއުމާއި ސައި ތައްޔާރުކޮށް ދިނުން.\n- އޮފީސް ފޮޅާ ސާފުކުރުގެ މަސައްކަތްކުރަމުން ދާއިރު މަސައްކަތް ކުރަމުން ގެންދާގޮތް ބަލާ ރަނގަޅު ކުރަންޖެހޭ ކަންތައްތައް ރަނގަޅު ކުރުން.\n- ސައިކޮޓަރިންނާއި ފާޚާނާތަކުން ހުސްވާ ތަކެތީގެ ލިސްޓު އެކަމާ ގުޅޭ މުވައްޒަފަކަށް ހަވާލުކޮށްގެން ހޯދާ ހަމަކުރުން.\n- އިލެކްޝަންސް ކޮމިޝަނުގެ ދޮރުފޮތިތަކާއި މޭޒުމަތީއަޅާ ފޮތިތަކާއި ފާޚާނާ ތަކުގައި ބޭނުންކުރާ ތުވާލި ފަދަ ތަކެތި ދޮވެ ސާފުތާހިރުކޮށް ބެހެއްޓުން.\n- ވަޒީފާއަށް ކުރިމަތިލާ ފަރާތް އެމަޤާމަކަށް ޝަރުޠުހަމަވެ އިންޓަވިއު ކުރެވުނު ނަމަވެސް އިންޓަވިޔުއިން މަތިން މާކްސް ނުލިބޭނަމަ އެމަޤާމަށް ޤާބިލުނޫން ފަރާތެއް ކަމަށް ކަނޑައެޅޭނެއެވެ.


SunOnline: Henveiru alifaanugai haalugai jehunu meehunnah Cake Donors ge ehee\nހެންވޭރު އަލިފާނުގައި ހާލުގައި ޖެހުނު މީހުންނަށް ކޭކް ޑޯނާސްގެ އެހީ\nމިޙްނާ ނާސިހު 26 Sep 2019, 09:33\nކޭކް ޑޮނާސްއިން ބޭއްވި ފަންޑްރެއިސިންގެ ތެރެއިން-- ފޮތޯ:ފޭސްބުކް\nމިދިޔަ ހުކުރު ދުވަހު މާލޭގައި ހިނގި ނުރައްކާތެރި އަލިފާނުގެ ހާދިސާގައި ގެއްލުންވެ ހާލުގައި ޖެހުނު ފަރާތްތަކަށް، ކޭކް ޑޯނާސްގެ ފަރާތުން ހާއްސަ ފަންޑްރެއިސިންއެއް ބާއްވައިފިއެވެ.\nބުދަ ދުވަހު މާލޭގެ އެކި ސަރަހައްދުތަކާއި ހުޅުމާލޭގައި ހިންގި މި ހާއްސަ ހަރަކާތުގެ އެހީގައި ކޭކް ޑޮނާސްއިން ވަނީ ޖުމްލަ 56،879.35 ރުފިޔާ އެއްކޮށްފައެވެ.\nމި ހަރަކާތާއި ބެހޭގޮތުން މައުލޫމާތު ދެމުން ކޭކް ޑޮނާސްގެ މެންބަރެއްކަމުގައިވާ މުހައްމަދު އަގީލް ވިދާޅުވީ، މިއީ ހުކުރު ދުވަހު، ހެންވޭރުގައި ރޯވި އަލިފާނުގައި ހާލުގައި ޖެހުނު ފަރާތްތަކަށް އެހީވުމުގެ ގޮތުން އެ ފަރާތުން އިސްވެ ރާވާ ހިންގި ފަންޑްރެއިޒިންއެއް ކަމަށެވެ. މި ހަރަކާތުގައި ކޭކް ބޭކާސްގެ 50 އެއްހާ މެންބަރުންގެ އިތުރަށް، މަކުނުދޫ ޔޫތު މޫވްމަންޓާއި "ހެލްޕިން ހޭންޑް" އަދި އިތުރު ވޮލަންޓިއަރުންވެސް ބައިވެރިވިއެވެ.\nމި ހަރަކާތުގައި މާލޭގެ އެކި ސަރަހައްދުތަކުގައްޔާއި ހުޅުމާލޭގައިވެސް ތަފާތު ފޮނި ކާތަކެއްޗާއި ކާނާގެ އެކި ބާވަތްތައް ވިއްކިއެވެ. އެގޮތުން އިއްޔެ ހެނދުނުން ފެށިގެން އިރުއޮއްސުމާ ހަމައަށް މާލޭގައި އެމްޕީއެލް ސަރަހައްދުގައި ހެނދުނު ސަޔާއި މެންދުރުގެ ކެއުން ވިއްކިއެވެ. މީގެ އިތުރުން މާލޭގެ ރަސްފަންނާއި ކުޑަކުދިންގެ ބަގީޗާއާއި ސަލްޓަން ޕާކާއި ހުޅުމާލޭގައި ހުންނަ ފެރީ ޓާމިނަލް ސަރަހައްދުގައިވެސް ވަނީ ތަކެތި ވިއްކާފައެވެ.\nކޭކް ޑޯނާސްއަކީ ތަފާތު އެކި ކަންކަމުގައި މީހުންނަށް އެހީވުމަށް މަސައްކަތް ކުރާ ޖަމިއްޔާއެކެވެ. މި ޖަމިއްޔާއިން ވަނީ ރޮހިންގާ މުސްލިމުންނަށް އެހީވުމަށާއި ސީރިއާގައި ހާލުގައި ޖެހިފައިވާ މީހުންނަށް އެހީވުމަށްވެސް ފަންޑްރެއިޒިން ހަރަކާތްތައް މީގެކުރިން ކުރިއަށް ގެންގޮސްފައެވެ.\nކޭކް ޑޯނާސްއިން ބުނީ އަލިފާނުގެ ހާދިސާއާ ގުޅިގެން އެއްކުރި ފައިސާ، މިއަދު ހެނދުނުގެ ވަގުތެއްގައި ނެޝެނަލް ޑިޒާސްޓާ މެނޭޖްމަންޓް އޮތޯރިޓީގެ (އެންޑީއެމްއޭ) ފަޔާ ވިކްޓިމް ރިލީފް އެކައުންޓަށް ޖަމާކުރެވޭނެ އެވެ.\nއަދި އެ ފަރާތުންވަނީ މި ހަރަކާތް ކުރިއަށް ގެންދިއުމުގައި މާފަންނު މަދަރުސާއިންނާއި، ކަލާފާނު ސްކޫލާއި، ޝޭޑީ ކެބިން، އެމްޕީއެލް، އަދި އަރަބިއްޔާ ސްކޫލުން ވެ ދިން އެހީތެރިކަން ފާހަގަކޮށް ޝުކރުު އަދާކޮށްފައެވެ. އަދި އެންމެ ބޮޑަށް އެހީތެރިވި އެމްޕީއެލް އަދި އެމްޓީސީސީއަށް ކޭކް ޑޯނާސްއިން ވަރަށް ހާއްސަ ޝުކުރެއް އަދާކުރިއެވެ.\nހެންވޭރުގައި ހުރި ކެމިކަލް ގުދަނެއްގައި ރޯވި އަލިފާނުގެ ސަބަބުން ހަ ގެއަކަށް އަސަރުކުރި އިރު، 400 އަށްވުރެ ގިނަ މީހުން ހާލުގައި ޖެހުނެވެ.\nހެންވޭރު އަލިފާން ހާދިސާ\nމިޔަރެއް ހަމަލާ ދޭން އުޅުމުން އޭތީގެ ލޮލުގައި ޖަހައިފި\nއަށް ގަޑިއިރު ޕްލޭންކުކޮށް ރެކޯޑު ފޮތުން ޖާގަ ހޯދައިފި\nގަނާގެ ޝިކާރައަކަށްވި ކުއްޖާއަށް4ލައްކަ ޑޮލަރު ހަދިޔާކޮށްފި


Faseyha Molhakaekee New Ah Thaavaluge 1 Vanagai5Point Ge Lead Eh\nފަސޭހަ މޮޅާކާއެކީ ނިއުއަށް ތާވަލުގެ އެއްވަނާގައި5ޕޮއިންޓުގެ ލީޑެއް\nއާލީ ފާސިރް (ސެންޓޭ) ފޮޓޯ:---\nރޭ ދިވެހި ޕްރިމިއާ ލީގުގައި ގްރީން ސްޓްރީޓްސް އާއި ބައްދަލު ކުރި މެޗު 3-0 ގެ ނަތީޖާއަކުން ކާމިޔާބު ކޮށް ފުރަތަމަ ބުރު އެއް ވަނާގައި ނިންމާލި ނިއު، ތާވަލުގެ އެއް ވަނާގައި5ޕޮއިންޓު ލީޑެއް ނަގައިފިއެވެ.\nމެޗުގައި މުހިންމު ކުޅުންތެރިއެއް ކަމަށްވާ ޔޫކްރޭނުގެ ޑިފެންޑަރު ކޮވަލްޗަކް ޕެޓްރޯ އާއި ނުލާ ކުޅެން ޖެހުނު ގްރީންއަށް މެޗު ފެށިގެން އެންމެ6މިނެޓު ތެރޭގައި ވަނީ ކުޅުންތެރިއަކު މަދުވެފައެވެ. އެގޮތުން މެޗުގެ ފެށިގެން ވަރަށް ކުރީ ކޮޅު އެޓީމުގެ ޒުވާން ކުޅުންތެރިއާ އަލީ ޝާމިސް (ތޮއްޕޭ) އަށް ސީދާ ރަތް ކާޑެއް ދެއްކުމާއި ގުޅިގެން އެޓީމުން މެޗުގެ ބޮޑުބައި ކުޅުނީ 10 ކުޅުންތެރިންނާއި އެކު އެވެ. ތޮއްޕޭއަށް ރަތް ކާޑު ދެއްކީ ނިއުގެ ކުޅުންތެރިއަކަށް ކުރި ނުރައްކާތެރި ފައުލަކާއި ގުޅިގެންނެވެ.\nމެޗުގައި ނިއު ރޭޑިއަންޓު ފުރަތަމަ ލަނޑު ޖަހާ އެޓީމުން ލީޑް ނެގީ ގްރީން އަށް ރަތް ކާޑު ދެއްކިތާ މާގިނައިރުތަކެއް ނުވަނީހެވެ. މެޗުގެ 14 ވަނަ މިނިޓްގައި ނިއު އަށް ލީޑު ނަަގައިދިނީ ޒުވާން ފޯވާޑް ހަމްޒާ މުހައްމަދު (ހަމްޕު) އެވެ. ގަލާޑޯ އަރިމަތިން ނަގައިދިން ބޯޅަ ހަމްޕު ވަނީ ބޮލުން ގޯލުގެ މަތީ ކަނަށް އަމާޒުކޮށްލައިފަ އެވެ.\nމެޗުގެ ފުރަތަމަ ހާފް ނިންމާލީ 1-0 ގެ ނަތީޖާއަކުން ނިއު ކުރީގައި އޮވެއެވެ.\nނިއު އަށް ދެ ވަނަ ލަނޑު ޖަހައިދިނީ މެޗުގެ 64 ވަނަ މިނިޓްގައި ސެންޓޭ އެވެ. އޭރިއާ ބޭރު ރޮނގުކައިރިން ދަގަނޑޭ ފޮނުވާލި ބޯޅަ ގްރީން ސްޓްރީޓްސްގެ ޖަޕާން ކީޕަރު ޖުން ކޮޗީ އަތުގައި ޖެހިފައި ލިބުނީ ގޯލު ކުރިމަތީގައި ހުރި ސެންޓޭ އަށެވެ.\nނިއުގެ ރިލޭ މެޗުގެ ތެރެއިން ގިނަ ފައުލްތަކެއް ކުރި ކަމުގައި ވީނަމަވެސް ރެފްރީ އޭނާއަށް ކާޑެއް ނުދެއްކުމާއި ގުޅިގެން ގްރީންގެ އޮފިޝަލުން ވަނީ ވަރަށް ބޮޑަށް ޝަކުވާ ކޮށްފައެވެ.\nނިއުގެ ތިން ވަނަ ލަނޑު މެޗުގެ 85 ވަނަ މިނިޓްގައި ކާމިޔާބުކުރީ ބަދަލު ކުޅުންތެރިއެއްގެ ގޮތުގައި ދެ ވަނަ ހާފުގައި ކުޅެން ނުކުތް މުހައްމަދު ރަޝީދު (ހޮކޭ) އެވެ. އޭނާ މި ލަނޑު ޖެހީ ކޯނަރަކުން އައި ބޯޅައެއް ކުޅުންތެރިއެއްގައިގާ ޖެހި އޭނާ ވަރަށް ހުސްކޮށް ހުއްޓާލިބުމުން ވަރަށް ހަމަޖެހިލައިގެން ގޯލު ތެރެއަށް ފޮނުވާލައިގެންނެވެ.\nމި މޮޅާއެކު ނިއު އެއް ވަނައިގައި އޮތީ ނުވަ މެޗުން 24 ޕޮއިންޓް ހޯދައިގެންނެވެ. ދެ ވަނައިގައި އޮތް މާޒިޔާ އާއި ތިން ވަނައިގައި އޮތް ޓީސީ ސްޕޯޓްސް ކްލަބަށް އަށް މެޗުން 19 ޕޮއިންޓް ލިބިފައިވާއިރު، މި ދެ ޓީމު މާދަމާރޭ ކުޅޭ މެޗުން ކޮންމެ ޓީމެއް މޮޅުވި ނަމަވެސް ނިއުގެ ލީޑު ދެ ޕޮއިންޓަށް ކުޑަވާނެ އެވެ.\nނިއުރޭޑިއަންޓަށް މިވަނީ ކިހިނެއް؟\nވިކްޓްރީ ސްޕޯޓްސް ކްލަބުގެ ކޯޗަކަށް ސުޒޭން\nއީގަލްސްގެ ސެޑިކް ވިކްޓަރީއަށް ސޮއިކޮށްފި\n26 ނޮވެންބަރ 2016


މަސްއޫދަށް ދިން ހަމަލާ: ގާޒީގެ މައްސަލަ ޖޭއެސްސީއަށް\nމަސްއޫދަށް ދިން ހަމަލާ: ފަނޑިޔާރުގެ މައްސަލަ ޖޭއެސްސީއަށް\n13 މޭ 2022 - 18:42 0\nލ. ޖުޑިޝަލް ދާއިރާގެ އިސްމެޖިސްޓްރޭޓް އަލީ ޝަރީފް: އޭނާގެ ވަކި ކޮޅަކަށް ބުރަވެ މައްސަލައެއް ނިންމިކަމަށް ބުނެ މައްސަލައެއް ވަނީ ޖޭއެސްސީއަށް ހުށަހަޅައިފަ.\nދިއެފްއެމް ރޭޑިއޯގެ ކުރީގެ ސީއީއޯ އަދި މޯލްޑިވްސް މީޑިއާ ކައުންސިލުގެ ކުރީގެ މެންބަރު މަސްއޫދު ހިލްމީއަށް ލ. ފޮނަދޫގައި މިދިޔަ އަހަރު ތެރޭ މީހަކު ހަމަލާދިން މައްސަލައިގައި ގާޒީ ހުކުމްކޮށްފައިވަނީ ވަކި ފަރާތަކަށް ބުރަވެ، އިންސާފުން ބޭރުންކަމަށް ބުނެ، އެ މައްސަލަ ޖުޑިޝަލް ސާވިސް ކޮމިޝަން (ޖޭއެސްސީ)އަށް ހުށަހަޅައިފި އެވެ.\nމިދިޔަ އަހަރުގެ އޮގަސްޓް މަހުގެ ރޭގަނޑު ވަގުތެއްގައި މަސްއޫދު އޭނާގެ އަނބިމީހާ ފާތިމަތު އާސިޔާއާއެކު ފޮނަދޫގައި ސައިކަލެއްގައި ދަނިކޮށް، އެހެން ސައިކަލެއްގައި އައިސް މަސްއޫދާ އަރާ ހަމަކޮށް ދަގަނޑު ބުރިއަކުން އޭނާގެ އަތުގައި ޖެހި މައްސަލައިގައި ދައުވާ އުފުލީ ލ. ފޮނަދޫ، ދިލްކުސާގެ، އަހްމަދު ޝަމީމްގެ މައްޗަށެވެ. އެ ހާދިސާގެ ވީޑިއޯ ވެސް ވަނީ ސޯޝަލް މީޑިއާގައި އާންމުވެފަ އެވެ.\nއެ މައްސަލަ ޖޭއެސްސީއަށް ހުށަހަޅާފައިވަނީ އެޑްވޮކެސީ ޗޭމްބާޒް ނަމަކަށް ކިޔާ ލޯ ފާމަކުންނެވެ. އެ މައްސަލަ ލޯފާމުން ޖޭއެސްސީއަށް ހުށަހެޅީ ދަށު ކޯޓުތަކުގެ ފަނޑިޔާރުންގެ ތެރެއިން ޖޭއެސްސީއަށް އިންތިހާބު ކޮށްފައިވާ ފަނޑިޔާރު އަދި މަސްއޫދަށް ހަމަލާދިން މައްސަލަ ބެއްލެވި ފޮނަދޫ މެޖިސްޓްރޭޓް ކޯޓު އަދި ލ. ޖުޑިޝަލް ދާއިރާގެ އިސް މެޖިސްޓްރޭޓް އަލީ ޝަރީފްއާ ދެކޮޅަށެވެ.\nއެ މައްސަލައިގައި ކޯޓުން ނިންމާފައިވަނީ މަސްއޫދަށް ހަމަލާދިން ކަމަށް ތުހުމަތުކުރާ ޝަމީމް، އެ ހަމަލާދިން ވަގުތު ހުރީ އެހެން ތަނެއްގައި ކަމަށް ބުނެ މައްސަލަ ސާބިތުނުވާ ކަމަށެވެ.\nއެ ހުކުމާ ގުޅިގެން ޖޭއެސްސީއަށް ހުށަހެޅި މައްސަލައިގައި އެޑްވޮކަސީ ޗޭމްބާޒްއިން ބުނީ ޝަރީއަތުގެ ކުރިން ހުށަހަޅާ ހުށަހެޅުމުގެ މަރުހަލާގެ ތެރެއިން އެ މައްސަލައިގައި މަސްއޫދާއި އާސިޔާގެ ހެކިބަސް ބަލައިގަތުމަށް ކޯޓުން ނިންމާފައިވާ ކަމަށެވެ.\nނަމަވެސް މައްސަލައިގައި ހުކުމް ކުރިއިރު މަސްއޫދާއި އާސިޔާގެ ހެކިބަސް ބަލައިގަނެވެން ނެތް ކަމަށް ކޯޓުން ނިންމާފައިވާއިރު، އެ ހެކި ބަހަށް ހުކުމްގައި ރިއާޔަތް ނުކުރަން ވެސް ކޯޓުން ނިންމާފައިވާ ކަމަށް އެޑްވޮކަސީ ޗޭމްބާޒްއިން ބުނެ އެވެ.\nއެ ލޯ ފާމުން މައްސަަލަ ހުށަހަޅަމުން ބުނީ ކޯޓުން އެގޮތަށް ނިންމާފައިވަނީ މަސްއޫދަކީ އެ މައްސަލައިގައި އަނިޔާ ލިބުނު މީހާ ކަމުގައި ވެފައި، އެ ހެކި ބަހުގައި މަސްއޫދުގެ މަސްލަހަތު އޮތުމުންކަމަށް ބުނެފަ އެވެ. އަދި މަސްއޫދުގެ އަންހެނުން އާސިޔާ ދޭ ހެކި ބަސް ވެސް މަސްއޫދާ އެއްކޮޅަށް އޮންނާނެތީ، ހަމަ އެ ސަބަބުތަކަށްޓަކައި އެ ހެކިބަސް ވެސް ބަލައިނުގަތުމަށް ކޯޓުން ނިންމާފައިވާ ކަމަށެވެ.\nއެޑްވޮކަސީ ޗޭމްބާޒްއިން ބުނީ އެ ހާލަތްތަކަކީ ޝަރީއަތުގެ ކުރިން ހުށަހަޅާ ހުށަހެޅުމުގެ މަރުހަލާގައި ވެސް އޮތް ހާލަތްތަކެއް ކަމަށާއި އޭރު އެ ހެކިބަސް ބަލައިގަންނަން ނިންމިއިރު، އެގޮތަށް ނިންމީ އެ ހާލަތްތަކަށް ރިއާޔަތް ކުރުމަށްފަހު ކަމަށް އެނގެން އޮތް ކަމަށެވެ.\nއަދި އެއްފަހަރު ނިންމާ ނިންމުމަކާ ތައާރުޒުވާ ގޮތަށް މައްސަލަ ނިންމުމުގެ ބާރު އެ މަރުހަލާއެއްގެ ކޯޓުތަކަށް ލިބިގެންނުވާ ކަމަށް އެޑްވޮކަސީ ޗޭމްބާޒްއިން ބުނެ އެވެ. އަދި އެ މައްސަލައިގައި ނިޔާ ކަނޑައަޅަން ޖެހޭނީ ވަކި ފަރާތަކަށް ބުރަނުވެ ކަމަށް ވެސް އެ ލޯ ފާމުން ބުނެ އެވެ.\nމަސްއޫދަށް ހަމަލާދިން މައްސަލަ ނިންމި ގޮތް\nއެ މައްސަލައިގައި ދައުވާ އުފުލި ޝަމީމްގެ މައްޗަށް ދައުލަތުން ކުރީ ތޫނު އެއްޗެއް ބޭނުންކޮށްގެން މަރާމާރީ ހިންގުމުގެ ކުށުގެ ދައުވާ އެވެ. ގާނޫނުގައި އަސާސީ އަދަބެއްގެ ގޮތުގައި ހަތް އަހަރާއި ދެ އަހަރާ ދެމެދުގެ ޖަލު ހުކުމެއް އޮންނަ އެ ދައުވާގެ ޝަރީއަތަށް ދައުލަތުން 11 ހެކި ހުށަހެޅި އެވެ.\nވީޑިއޯ ފުޓޭޖު ހިމެނޭހެން 11 ހެއްކެއް ދައުލަތުން ހުށަހެޅިއިރު، އޭގެ ތެރެއިން ގިނަ ހެކި ބަލައިނުގަންނަން ޝަރީއަތުން ނިންމި އެވެ. ދިފާއުގައި އޭރު އޭނާ އެ ވަގުތު ހުރީ ކޮންމެ ވެސް ގެއެއްގައި ކަން ސާބިތު ކުރަން ވެގެން ޝަމީމް ހުށަހެޅި ހަތަރު ހެކިންގެ ބަސް ނަގާފައިވެ އެވެ.\nފޮނަދޫ ކޯޓުގެ މެޖިސްޓްރޭޓް ޝަރީފް ކުރެއްވި ހުކުމުގައިވާ އޮތީ، އަނިޔާވީ މަސްއޫދުގެ ކަނާއަތަށް ކަމަށް ދައުލަތުން ހުށަހެޅި ލިޔެކިއުންތަކުން ފެންނަން އޮތް ނަމަވެސް މެޑިކަލް ރިޕޯޓް ތައްޔާރު ކުރި ޑޮކްޓަރު ބުނީ އަނިޔާވީ މަސްއޫދުގެ ވައަތަށް ކަމަށެވެ.\nމަސްއޫދުގެ އަނބިމީހާގެ ފޯނު ފުލުހުން ހުޅުވާފައިވަނީ ކޯޓު އަމުރަކާ ނުލައި ކަމަށްވާތީ އެ ވީޑިއޯ ވެސް ބަލައިނުގަތުމަށް މެޖިސްޓްރޭޓް ނިންމެވި އެވެ. އެހެންވެ ވީޑިއޯ އެންޑް އިމޭޖް އެނަލިސިސް ރިޕޯޓާއި އެ ރިޕޯޓް ތައްޔާރު ކުރި އޮފިސަރުންގެ ހެކި ބަސް ވެސް ބަލައިނުގަންނަން ނިންމި އެވެ.\nއެ މައްސަލައިގައި މަސްއޫދުގެ ފަރާތުން ހެކިބަސް ދެވުނީ އޭނާއަށް އެކަންޏެވެ. ދައުވާ ރައްދުވާ ޝަމީމްގެ ފަރާތުން ހެކިބަސް ދިން ހަތަރު މީހުން ވެސް އޭނާ އެ ވަގުތު ގެއެއްގައި ސިޓިން ރޫމު ސާމާނުތަކެއް ރާވަން ހުރި ކަމަށް ބުނުމުން ޝަރީއަތުން ބުރަވީ ޝަމީމްގެ ކޮޅަށެވެ. އަދި ދައުވާ ސާބިތު ނުވާ ކަމަށް ނިންމެވީ އެވެ.\nabout 23 hours 0\nޖަމާލުއްދީނަށް ވަދެ މާރާމާރީ ހިންގަން އުޅުނު މީހަކު ހައްޔަރަށް


Ihavandhoo council ge ninmun baathil: LGA\nއިހަވަންދޫ: އެ ރަށު ކައުންސިލްގެ ނިންމުން ބާތިލު ކަމަށް ވަނީ ބުނެފަ - ފޮޓޯ: އިހަވަންދޫ އޮންލައިން\nހއ. އިހަވަންދޫ ކައުންސިލުން ބިދޭސީންއާ ގުޅޭ ގޮތުން ނިންމި ނިންމުމަކީ ބާތިލު ނިންމުމެއް ކަމަށް ލޯކަލް ގަވަރުމެންޓް އޮތޯރިޓީ (އެލްޖީއޭ)އިން ބުނެފި އެވެ.\nއިސްމާއިލް އުމަރުގެ ރަހުމުކުޑަ މަރަކާއެކު އިހަވަންދޫ ކައުންސިލުން ވަނީ ހަރުކަށި ފިޔަވަޅުތަކެއް އަޅައި އިހަވަންދޫ ބިދޭސީންނަށް މީގެ ފަހުން އުޅެވޭނެ ގޮތްތަކެއް ކަނޑައަޅާފަ އެވެ. އެގޮތުން ރޭގަނޑުގެ 10 ގެ ފަހުން ބިދޭސީން ގެއިން ބޭރަށް ނިކުމެ އުޅުން ވަނީ މުޅިން މަނާކޮށްފަ އެވެ. އަދި ހުކުރު ދުވަސްތަކުގެ މެންދުރުފަހު 2:00 އާއި ހަވީރު 5:00 އާ ދެމެދު ނޫނީ ބޭރަށް ގުރޫޕް ހަދައިގެން ނިކުމެ އުޅުން ވެސް މަނަލެވެ.\nހުކުރު ދުވަހު މަރާލާފައި އޮއްވާ ފެނުނު އިސްމާއިލް އުމަރުގެ މަރުގެ ތަހުގީގު މިހާރު ކުރިއަށްދާތީ، އެ ރަށުން އެއްވެސް ބިދޭސީއަކު މިވަގުތު ފޭބުން ވެސް ވަނީ މަނާކޮށްފަ އެވެ.\nނަމަވެސް އެ ފިޔަވަޅުތައް އެގޮތަށް ނޭޅޭނެ ކަމަށާއި އެއީ ގާނޫނާ ހިލާފު ނިންމުމެއް ކަމަށް އެލްޖީއޭއިން ބުންޏެވެ. އަދި ފުލުހުންނާ ގުޅިގެން އާންމު ރައްކާތެރިކަމަށް މަސައްކަތް ކުރުމަށް އިހަވަންދޫ ކައުންސިލަށް އަންގާފައިވާނެ ކަމަށް ވެސް އެލްޖީއޭއިން ބުންޏެވެ.\nއިހަވަންދޫ އިސްމާއީލް އުމަރުގެ މަރު އެލްޖީއޭ


Fithuru Zakaai Sharu'u Kurevunee Roadhaigaivaa Unikanthah Filuvai Dhevvumah- Khuthubaa ފިޠުރު ޒަކާތް ޝަރުޢު ކުރެވުނީ ރޯދައިގައިވާ އުނިކަންތައްތައް ފިލުއްވައި ދެއްވުމަށް- ޚުޠުބާ – Huvadhoo News Fithuru Zakaai Sharu'u Kurevunee Roadhaigaivaa Unikanthah Filuvai Dhevvumah- Khuthubaa Huvadhoo News\nފިޠުރު ޒަކާތް ޝަރުޢު ކުރެވުނީ ރޯދައިގައިވާ އުނިކަންތައްތައް ފިލުއްވައި ދެއްވުމަށް- ޚުޠުބާ\nފޮޓޯ: މަކްތަބާ ސަލަފިއްޔާ\nމުސްލިންގެ މައްޗަށް ފިޠުރު ޒަކާތް ޝަރްޢު ކުރައްވާފައިވަނީ ރަމަޟާން މަހުގައި ހިފާ ރޯދައިގައިވާ އުނިކަންތައްތައް ފިލުއްވައި ދެއްވުމަށްޓަކައި ކަމުގައި މިއަދުގެ ހުކުރު ހުތުބާގައި ބުނެއެވެ.\nރާއްޖޭގެ އެކި ކަންކޮޅުތަކުގައި އިއްވުނު ހުކުރު ހުތުބާ ޚާއްސަވެފައިވަނީ، ރަމަޟާން މަހުގެ ރޯދައާއި ފިތުރު ޒަކާތުގެ މައްޗަށެވެ. ހުތުބާގައި ބުނެފައިވާ ގޮތުން، ރަމަޟާން މަހުގައި އެންމެހާ މުސްލިމުން ހިފާ ރޯދަ ފުރިހަމަކޮށް ދެއްވުމަށްޓަކައި އަހަރެމެންގެ މައްޗަށް ފިތުރު ޒަކާތް ޝަރްޢު ކުރައްވާފައިވާކަމަށެވެ. ރަސޫލާ ﷺ ޙަދީޘް ކުރައްވާފައި ބަސްފުޅެއްގެ މާނައިގައި ވަނީ ފިތުރު ޒަކާތަކީ، ހަޑިހުތުރު ޢަމަލުތަކުންނާއި، އެފަދަ ބަސްތަކުން ރޯދަވެރިޔާ ޠާހިރުކޮށްދޭ އެއްޗެކެވެ. އަދި އެއީ މިސްކީނުންނަށް ދެވޭ ކެއުމެއް ކަމަށެވެ.\nމާތް ﷲ މުސްލިމުންގެ މައްޗަށް ފިތުރު ޒަކާތް ފަރުޟު ކުރައްވާފައި ވަނީ ވަރަށް މަތިވެރި މާތް މަޤްޞަދުތަކަކަށްޓަކައި ކަމުގައި ޚުޠުބާގައި ބުނެއެވެ. އޭގެތެރޭގައި ފަޤީރުން ޢީދު ދުވަހު ފުދުންތެރި ބަޔަކަށް ހެދުމާއި، އެމީހުންގެ އެ ދުވަހުގެ މުހުތާދުތައް ފުއްދައިދިނުމާއި، ޢީދުގެ އުފަލުގައި އެބައިމީހުން ބައިވެރިކުރުމަށް ކަމަށް ހުތުބާގައި ބުނެވިފައިވެއެވެ. ފިތުރު ޒަކާތުގެ ސަބަބުން މުޖުތަމަޢުގެ އަފްރާދުންގެ މެދުގައި ލޯތްބާއި، ކުލުނާއި، އެކުވެރިކަން ޤާއިމުވެގެންދާ އިރު، ޢީދުގެ އުފަލުގައި އެންމެންނަށް ބައިވެރިވުމުގެ ފުރުޞަތު ލިބިގެންދާނެކަމަށް ހުތުބާގައި ބުނެފައިވެއެވެ.\n“ހުރިހާ ޢީދު އުފާވެރި މުނާސަބަތަކަށް ވާނެއެވެ. ކީރިތި ރަސޫލާ ސިފަކުރައްވާފައިވާ ފަދަ އެއްބަނޑުއެއްބަފައި މުޖުތަމަޢަކަށް އިސްލާމީ މުޖުތަމަޢު ވާނީ، އުފަލާއި، ހިތާމާގައި، މުޖުތަމަޢުގެ އެންމެން ބައިވެރިވެގެންނެވެ. ކީރިތި ރަސޫލާ ޙަދީޘް ކުރައްވާފައިވެއެވެ. “އެއް މުއުމިނަކީ އަނެއް މުއުމިނަކަށްޓަކައި ބިނާއެއްފަދަ މީހެކެވެ. މުއުމިނުންގެ އެއްބައެއްގެ ސަބަބުން އަނެއްބަޔަކަށް ގަދަކަން ލިބެއެވެ.”\nއިސްލާމީ މުޖުތަމަޢުގެ އަފްރާދުން އެއްބަޔަކު އަނެއް ބަޔަކަށް އަޅައިލަންވީ ގޮތުގެ ރީތި ތަޞްވީރެއް ކުރައްސަވައި ދެއްވަމުން ލޮބުވެތި ރަސޫލާ ޙަދީޘް ކުރައްވާފައި ވެއެވެ. “އެއްބަޔަކު އަނެއް ބަޔަކު ދެކެ ލޯބިވުމާއި، އަޅައިލުމާއި، އެއްބަޔަކު އަނެއް އޯގާވެރިވުމުގައި، މުއުމިނުންގެ މިސާލަކީ، އެއް ހަށިގަނޑެއްގައިވާ ގުނަވަންތަކެއްގެ މިސާލެވެ. އެއިން ގުނަވަނެއް ބަލިވެއްޖެ ނަމަ އެހެން ގުނަވަންތައް ހޭލައި ހުރުމާއި، ހުން އައުމުގައި، އެ ގުނަވަނަކަށް އިޖާބަ ދޭނެތެވެ.”\nމީގެ އިތުރުން ފިތުރު ޒަކާތަކީ، އަތްމަތި ދަތި ޙާލުގައިވެސް ހޭދަކުރުމަށް މުސްލިމުންނަށް ދެވޭ ތަމްރީނެއް ކަމަށް މިއަދުގެ ޚުޠުބާގައި ބުނެފައިވެއެވެ. އަދި މުސްލިމުންގެ އަތްތައް އަބަދުވެސް ވާން ޖެހޭނީ ހޭދަކުރާ އަތްތަކަކަށް ކަމަށާއި، މި ޒަކާތުގެ ސަބަބުން އަހަރު ތެރޭގައި އެންމެ ދުވަހަކު ނަމަވެސް ހޭދަކުރި މީހަކަށްވުމުގެ އުފާ ކޮންމެ މުސްލިމަކަށް ޙާޞިލުވެގެންދާނެ ކަމަށް ހުތުބާގައި ބުނެފައިވެއެވެ.\nﷲ ސުބުހާނަހޫ ވަތައާލާ ފިތުރު ޒަކާތް ޝަރްޢުކުރެއްވީ ހިޖުރައިން ދެވަނަ އަހަރުގެ ޝަޢުބާން މަހުގައެވެ. އެއީ ރޯދަ ފަރުޟުކުރެއްވި އަހަރެވެ. އަދި އޭރު މުދަލުގެ ޒަކާތް ފަރުޟެއް ނުކުރައްވައެވެ. މާތް ﷲ ރުއްސުން ލެއްވި އިބްނު ޢުމަރުގެ އަރިހުން ރިވާވެގެން ވެއެވެ. “ސަލާމާއި ޞަލަވާތްލެއްވި ރަސޫލާ، މުސްލިމުންގެ ތެރޭގައި ހިމެނޭ ކޮންމެ މިނިވަން އަންހެނަކާއި ފިރިހެނެއްގެ މައްޗަށާއި، ކޮންމެ އަޅު ފިރިހެނަކާއި އަންހެނެއްގެ މައްޗަށް ފިޠްރުޒަކާތް ކަދުރުގެ ޞާޢެއްގެ މިންވަރުން ނުވަތަ ހިމަގޮދަނުގެ ޞާޢެއްގެ މިންވަރުން ފަރްޟުކުރެއްވިއެވެ.”\nމި ޙަދީޘުން އެނގޭގޮތުގައި ފިތުރު ޒަކާތަށް ނެރެންޖެހޭނީ ޞާޢެއްގެ މިންވަރެވެ. އެއީ ގާތްގަނޑަކަށް 2.4 ކިލޯގްރާމެވެ. މިކަމުގައި އިސްލާމީ ދުނިޔޭގެ ހުރިހާ ޤައުމެއްގައި ވެސް އަދި ދުނިޔޭގެ ހުރިހާ އިސްލާމީ ޖަމާޢަތްތަކުން ވެސް މިއަދު ޢަމަލުކުރާ މައިގަނޑު އުޞޫލަކީ 2.4 ކިލޯގްރާމުގެ އަގަށްވާ ފައިސާ ފިތުރު ޒަކާތުގެ ގޮތުގައި ނެރުން ކަމަށް ހުތުބާގައި ބުނެފައިވެއެވެ.\n“ފިތުރު ޒަކާތަކީ، ތިމާއާއި، ތިމާ ޚަރަދުދީ ބަލަހައްޓަން ޖެހިފައިވާ މީހުންނަށް ޢީދު ދުވަހާއި، ޢީދު ވިލޭރެއަށް ބޭނުންވާ ތަކެތި ހުރެ، އިތުރުވެއްޖެ ނަމަ ދޭން ޖެހޭ އެއްޗެކެވެ. ރަމަޟާންމަހުގެ އެންމެ ފަހުދުވަހު އިރު އޮއްސުމުގެ ކުރިން މަރުވިމީހާއާއި، ޢީދުވިލޭރޭ އުފަންވި ކުއްޖާގެ މަތިން، ފިތުރު ޒަކާތް ދޭކަށް ނުޖެހޭނެއެވެ. ކުޑަކުދިން ބާލިޣުވަންދެން އަދި އަންހެންކުދިން ބާލިޣުވިޔަސް މީހަކާ އިންނަންދެން އެކުދިންނަށްޓަކައި ޒަކާތް ދެއްކުން ބައްޕަގެ މައްޗަށް ވާޖިބުވާނެއެވެ. ޖުމްހޫރު ޢިލުމުވެރިން ވިދާޅުވާ ގޮތުގައި، ފިތުރު ޒަކާތް ވާޖިބުވެފައިވާ މީހަކު އެ އަދާކުރުމުގެ ކުރިން މަރުވެއްޖެ ނަމަ، އޭނާގެ ތަރިކައިން އެ އަދާކުރަން ޖެހޭނެއެވެ. ރަމަޟާންމަހަށް ހަނދުބެލުމުން ފިތުރު ޒަކާތް ނެރެވިދާނެއެވެ. އެކަމަކު ޢީދު ނަމާދަށް ވުރެ ފިތުރު ޒަކާތް ނެރުން ލަސްކޮށްގެން ނުވާނެއެވެ. ޢީދު ނަމާދަށްވުރެ ފަސްކޮށްފިނަމަ އެ ވާނީ ޞަދަޤާތަކަށެވެ.”\nފިޠުރު ޒަކާތަށް ނެރުން ވާޖިބުވެގެން ވަނީ އޮއްޓަރު ހުރި ގޮވާމުގެ ތެރެއިން އެރަށެއްގައި އެއަހަރަކު އާދަކޮށް ކާން ގެންގުޅުނު އެއްޗަކުން ކަމަށް ހުތުބާގައި ބުނެފައިވެއެވެ. މިތަކެތިން އޭގެ އަގަށްވާ ފައިސާ ޒަކާތަށް ނެރެވިދާނެއެވެ. މި ޒަމާނުގެ ގިނަ ޢިލްމުވެރިން ވިދާޅުވާ ގޮތުގައި މިއަދު ފަޤީރުންނަށް ފައިދާ ބޮޑީ ފައިސާއިން ޒަކާތް ދެއްކުމުން ކަމަށް ހުތުބާގައި ބުނެފައިވެއެވެ.


Loabiveriehge Athugai Hifaigen Higaalan Beynunvaa- Loabiverieh Nei Faraai Thakah Kaassa Robot Atheh ލޯބިވެރިޔާގެ އަތުގައި ހިފައިގެން ހިނގާލަން ބޭނުންވާ- ލޯބިވެރިއެއް ނެތް ފަރާތްތަކަށް ޚާއްސަ ރޮބޮޓް އަތެއް – Huvadhoo News Loabiveriehge Athugai Hifaigen Higaalan Beynunvaa- Loabiverieh Nei Faraai Thakah Kaassa Robot Atheh Huvadhoo News\nލޯބިވެރިޔާގެ އަތުގައި ހިފައިގެން ހިނގާލަން ބޭނުންވާ- ލޯބިވެރިއެއް ނެތް ފަރާތްތަކަށް ޚާއްސަ ރޮބޮޓް އަތެއް\nލޯބީގެ ބައްދަލުވުންތަކުގައި ލޯބިވެރިޔާގެ އަތުގައި ހިފުމާއި، ދެލޯބިވެރިން އެކަކު އަނެކެއްގެ އަތުގައި ހިފައިގެން ހިގާލަން ދިޔުމަކީ ލޯބި އިތުރުވާ ކަމެއްކަމުގައި ބައެއް ފަރާތްތަކުން ބުނެއެވެ.\nނަމަވެސް ހިތާމަޔާއެކު ދަންނަވާލަން ޖެހޭނީ، ކޮންމެ އިންސާނަކީ، ލޯބިވެރިޔެއްގެ ލޯބި ހާސިލްކުރެވޭ ނުވަތަ ލޯބި ލިބުމުގެ ނަސީބު ލިބޭ ބަޔެއް ނޫނެވެ. ޖަޕާނުގެ ޖިފޫ ޔުނިވާސިޓީގެ ރިސާޗަރުންތަކެއް ގުޅިގެން ކޮށްފައިވާ މަސައްކަތުން، ބައިވެރިއެއްގެ ފިރުމުމުން ނުވަތަ ބީހިލުމުން މަހްރޫމް ވެފައިވާ، ލޯބިވެރިޔަކާއި ނުލައި ދިރިއުޅޭ ފަރާތްތަކަށް ވަނީ ހައްލެއް ހޯދާފައެވެ.\nމި ރިސާޗަރުންގެ ހޯދުންތަކުން އެނގިފައިވާ ގޮތުގައި، ލޯބިވެރިއެއް ނެތްކަމުގައި ވީނަމަވެސް ލޯބިވެރިއާގެ އަތުގައި ބީހިލުމުން ކުރެވޭ އިހްސާސް އަމިއްލަޔަށް ދެނެގަނެވިދާނެއެވެ. ރިސާޗަރުން ހޯދި މިހައްލަކީ، ރޮބެޓް އަތެކެވެ. “އޮސަމްޕޯ ކަނޯޖޯ” އިނގިރޭސި ބަހުން ތަރުޖަމާ ކުރާނަމަ “ވޯކިންގ ގާލްފްރެންޑް” ނުވަތަ އެކުގައި އަތުގައި ހިފައިގެން ހިގާނެ ބައިވެރިއެކެވެ.\nބަލާބެލުމަށް، ބުދެއްގެ އަތެއްފަދަ އަތެކެވެ. ނަމަވެސް މިއީ މިއަތުގައި ހިފައި އެވާ އިހްސާސް ނުބަލާ ފަރާތްތަކަށް ހީވާ ގޮތެކެވެ. މި ރޮބޮޓިކް އަތަކީ، އިންސާނެކޭ އެއްފަދައިން، އިންސާނެއްގެ އަތުގައި ބީހުމުން ވާ އިހްސާސް، ގެނުވާ7ޑިޒަިން ޕޮއިންޓް އެކުލަވައިގެން އުފައްދާފައިވާ އަތެކެވެ.\nމި ރޮބޮޓިކް އަތުގެ ބޭރު ފަށަލަ ތައްޔާރު ކުރެވިފައިވަނީ، އަންހެނެއްގެ އަތުގައި ހުންނަ، މަޑުކަމާއި ދާދި އެއްގޮތް އިޙްސާސެއް ގެނެސްދިނުމަށް މަޑު ޖެލް އެއް ބޭނުންކޮށްގެންނެވެ.\nމިއަތުގެ ބޭރުން ޕްރެޝަރެއް ދިނުމުން، ނުވަތަ އަތަށް މަޑުމަޑުން ފިތާލުމުން، އެތެރޭގައިވާ ސެންސަރުތަކެއްގެ އެހީގައި، އަތުގައި ހިފާ ފަރާތުގެ އަތް އެފަދައިން ފިއްތާލެވެއެވެ.\nބައިވެރިޔާއެކު ހިނގާލަން ދާއިރު، ބައެއްފަހަރު އެއްވަރަކަށް ދެމީހުންނަށް ނުހިނގޭ ހާލަތްތަކުގައި، ލޯބިވެރިޔާ ކުޑަކޮށް އަތަށް ބާރުވާހެން ހިނގާފައި ދާއިރު، ދާމާލާ ބީދައިން، މިއަތް ހަށިގަޑުގައި ހަރުކުރެވިފައިވާއިރު، އޭގައި ވާ މޯޓަރުތަކުގެ އެހީގައި މާބާރަށް ހިނގާނަމަ، އިންސާނެކޭ އެއްފަދައިން ފަހަތަށް މަނޑުމަނޑުން ދަމާލައެވެ.\nމިއަތުގައި އެކުލެވޭ ހޫނުކޮށްދޭ މެކޭނިޒަމެއްގެ ސަބަބުން އަސްލު އިންސާނެއްގެ އަތްތިލަ އެކޭ އެއްފަދައިން، ކޮންމެވެސް ވަރެއްގެ ހޫނުކަމެއް އިންސާނެއްގެ އަތަކާއި އެއްގޮތަށް ގެނެސްދެއެވެ. ބައެއް އިންސާނުންގެ އަތުން ދާހިއްލުމުން އުދަނގޫ ވީނަމަވެސް، މިއަތުގައިވެސް ކޮންމެވެސް ވަރެއްގެ ތެތްކަމެއް އެކުލެވެއެވެ. ބޭރުގެ ފިނިހޫނުމިން މާބޮޑަށް ހޫނުވުމުން ރޮބޮޓް އަތުން އަސްލު އިންސާނެކޭ އެއްގޮތަށް ދާހިއްލައެވެ.\nމިއަތުގައި ހިފައިގެން ހިނގާއިރު، ބޭނުންނަމަ، އަތުގައި ހިމެނިފައިވާ ސްޕީކަރުގެ އެހީގައި، ހިނގާ އަޑު އަދި، އަސްލު އިންސާނެކޭ އެއްގޮތަށް ނޭވާލާ އަޑު، ނުވަތަ މީހަކު އެކުގައި ވާކަހަލަ ތަފާތު ނެޗުރަލް އަޑުތަށް ވެސް ގެނެވިދާނެއެވެ.\nމިއަތް ތައްޔާރުކުރުމަށް ބޭނުންކޮށްފައިވާ މެޓީރިއަލްގެ ގޮތުން، އަންހެނުންގެ މެދުގައި މަޝްހޫރު ޝޭމްޕޫގެ ވަސް ނުވަތަ ފެންވަރައިގެން ނުކުންނައިރު އެހުންނަ ތާޒާކަމާއި އެއްގޮތް ތާޒާ ވަހެއް މިއަތުގައި ބޭނުންކުރެވިފައިވާ ފެބްރިކް ކުޑަކޮށް ހޫނުވުމުން ދުވަދުވާ ހުރެއެވެ.


10 March ge fahun Naifaru in furi nama quarantine vaan angaifi\nނައިފަރަށް ދިޔަ މީހުން ކަރަންޓީނުވާން އަންގައިފި\nޅ. ނައިފަރުން ކޮވިޑް-19 އަށް މީހަކު ޕޮޒިޓިވްވުމާ ގުޅިގެން މިމަހުގެ 10 ވަނަ ދުވަހުގެ ފަހުން އެ ރަށުގައި އުޅުމަށް ފަހު އެހެން ރަށަކަށް ދަތުރުކޮށްފި ނަމަ އެ މީހަކު ކަރަންޓީން ވާން ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން އަންގައިފި އެވެ.\nއެޗްޕީއޭ އިން ބުނީ އެ ދުވަހުގެ ފަހުން އެ ރަށުގައި އުޅުމަށް ފަހު ފުރި ނަމަ، އެ މީހަކު އުޅޭ ރަށެއްގެ ސިއްހީ މަރުކަޒަށް ނުވަތަ ހޮސްޕިޓަލަށް އަންގަން ޖެހޭނެ ކަމަށެވެ. އަދި އެނބުރި ރަށަށް އައި ދުވަހުން ފެށިގެން 10 ދުވަހު ކަރަންޓީން ވާން ޖެހޭނެ ކަމަށާއި ކަރަންޓީންގެ މުއްދަތު ހަމަވުމުން، ކޮވިޑަށް ޓެސްޓުކުރަން ޖެހޭނެ ކަމަށް ބުންޏެވެ. އެ މީހަކު ހުރި ރަށެއްގައި ސިއްހީ ހިދުމަތް ފޯރުކޮށްދޭ ތަނަކުން މި ކަން ހަމަޖައްސަދޭން ޖެހޭނެ ކަމަށް ވެސް އެޗްޕީއޭ އިން ބުނެ އެވެ.\nމީގެ އިތުރުން، މިމަހުގެ 10 ގެ ފަހުން މާލެ ގޮސްފައިވާ ނަމަވެސް ކަރަންޓީން ވާން ޖެހޭނެ ކަމަށް ބުނެފައި ވެ އެވެ. އަދި 10 ދުވަސް ހަމަވުމުން، މާލޭ ހިޔާ ކައިރި ފްލޫ ކްލިނިކަށް ނުވަތަ ހުޅުމާލެ އަދި ވިލިމާލޭގައި ހުރި ފްލޫކްލިނިކްތަކަށް ދިއުމަށް ފަހު ސާމްޕަލް ނަގައި، ކޮވިޑަށް ޓެސްޓުކުރަން ޖެހޭނެ ކަމަށް ބުނެފައި ވެ އެވެ.\n“ނަތީޖާ ނެގެޓިވްވި ކަމުގައި ވިޔަސް ނައިފަރުން އެނބުރި ރަށަށް އައި ދުވަހުން ފެށިގެން 10 ދުވަސްވަންދެން ކަރަންޓީނުގައި ތިއްބެވުމަށާއި، އެރަށަށް ކުރެއްވި ދަތުރުގެ މައުލޫމާތު 1676 އަށް ހިއްސާކުރެއްވުމަށް ދަންނަވަން،” އެޗްޕީއޭ އިން ބުންޏެވެ.\nއުނގޫފާރަށް ދަތުކުރި ނައިފަރުގެ މީހަކު ޕޮޒިޓިވްވެގެން، މީގެ ތިން ދުވަސް ކުރިން ފެށިގެން އެ ރަށަށް އަރައިފޭބުން ވެސް ވަނީ މަނާކޮށްފަ އެވެ. އޭނާއާ ގުޅުން ހުރި 49 ސާމްޕަލް ވަނީ ނަގައިފަ އެވެ. މިހާތަނަށް ނަތީޖާ ލިބުނު އެއްވެސް ސާމްޕަލެއް އަދި ޕޮޒިޓިވްވެފައެއް ނުވެ އެވެ.


Teachers conference: Badhalu fennaane | Mihaaru\nޓީޗާސް ކޮންފަރެންސްގައި ބައިވެރިވި ބައެއް މީހުން.-- ފޮޓޯ: އެންއައިއީ\n09 ސެޕްޓެމްބަރ 2019 - 09:11 11 comments\nކިޔަވައިދިނުމުގައި ދިމާވާ މައްސަލަތަކާއި ގޮންޖެހުންތައް ދެނެގަނެވޭނެ އެންމެ ފަސޭހަ މަގަކީ ބައިނަލްއަގުވާމީ ފެންވަރުގައި ބާއްވާ ޓީޗަރުންގެ ކޮންފަރެންސް އެވެ. ވަރަށް ފުޅާ ދާއިރާއެއްގައި، ތައުލީމަށް ހާއްސަކޮށްގެން އޭގެ ފަސް ވަނަ ކޮންފަރެންސް މިދިޔަ ހަފުތާގައި ނިންމާލީ އާ ކަންތައްތައް އެނގި، ދަސްވެގެންނެވެ. އެއީ ކިޔަވައިދިނުމަށް ހެޔޮ އަސަރުކުރާނެ ކަމެއްކަން، ނޭޝަނަލް އިންސްޓިޓިއުޓް އޮފް އެޑިއުކޭޝަން (އެންއައިއީ)ގެ ފަރާތުން ކޮންފަރެންސަށް ހަމަޖެއްސެވި ކޯޑިނޭޓަރު ޝުހުދާ ރިޒްވާން ފާހަގަކުރެއްވި އެވެ.\nރާއްޖެ އާއި ރާއްޖޭން ބޭރުން 250 އަށްވުރެ ގިނަ ބައިވެރިންނާ އެކު އައްޑުގައި ބޭއްވި ކޮންފަރެންސަށް 98 ޕޭޕަރު ގަބޫލުކޮށްފައި ވެ އެވެ. އޭގެ ތެރެއިން 87 ޕޭޕަރެއް ވަނީ ކޮންފަރެންސްގައި ހުށަހަޅައިފަ އެވެ. ޝުހުދާ ވިދާޅުވި ގޮތުގައި މިފަހަރުގެ ކޮންފަރެންސްގައި ބައިވެރިވި ޓީޗަރުންގެ އަދަދު، އޭގެ ކުރީ އަހަރުތަކާ އަޅާ ބަލާއިރު އިތުރެވެ. އެއީ ކޮންފަރެންސް ކާމިޔާބުވާކަމުގެ ހެއްކެއްކަން ފާހަގަކުރެއްވި އެވެ.\nކޮންފަރެންސްގައި ބައިވެރިވި ގައުމުތަކުގެ ތެރޭގައި މެލޭޝިއާ، ސިންގަޕޫރު، އިންޑިއާ، ސްރީ ލަންކާ، ޕާކިސްތާނު އަދި އިނގިރޭސި ވިލާތުގެ ތައުލީމީ ދާއިރާގެ މީހުން ހިމެނެ އެވެ.\nޓީޗާސް ކޮންފަރެންސްގައި، ބައިވެރިވެވަޑައިގެންނެވި ބައެއް ބޭފުޅުން.-- ފޮޓޯ: އެންއައިއީ\n"މިފަހަރު ކޮންފަރެންސަށް ހުށަހެޅި ޕޭޕަރުތައް އިތުރު. އެހެންވެ އެ ކޮންފަރެންސް ބޭއްވުމުގެ މަގުސަދު އެބަ އެބަ ހާސިލްވޭ. އެއީ ދިރާސާކުރުމުގެ ސަފާގަތް އަށަގެންނެވުން. އަނެއްކާ ރާއްޖޭގެ އެކި ހިސާބުތަކުން ބައިވެރިވި ޓީޗަރުންގެ އަދަދު އިތުރުވުމަކީ ވެސް ވަރަށް ބޮޑު ކާމިޔާބެއް. މީގެ ކުރިން ޓީޗަރުން ހުށަހަޅާ ޕޭޕަރު ވަރަށް މަދު،" ޝުހުދާ ވިދާޅުވި އެވެ.\nޕޭޕަރު ހުށަހެޅި ދާއިރާތަކުގެ ތެރޭގައި، ހުރިހާ ދަރިވަރުން ޝާމިލްކޮށްގެން ކިޔަވައިދިނުމާއި ލީޑަޝިޕާއި ހަޔަ އެޑިއުކޭޝަނާއި ވޮކޭޝަނަލް އެޑިއުކޭޝަނާ ގުޅުންހުރި މައުލޫތައް ހިމެނެ އެވެ.\n"އެޑިއުކޭޝަން އިން ގްލޯބަލް، ނޭޝަނަލް އެންޑް އިންޑިވިޖުއަލް ކޮންޓެކްސް" ތީމަށް ހާއްސަކޮށްގެން މިދިޔަ ބުދަ އާއި ބުރާސްފަތި ދުވަހު ބޭއްވި ކޮންފަރެންސްއިން ތައުލީމީ ދާއިރާއާ ގުޅުން ހުރި މުހިއްމު ކަންތައްތައް ފާހަގަވެގެންދިޔަ އެވެ.\nޕްރޮފެޝަނަލް ޑިވެލޮޕްމަންޓް (ޕީޑީ) ރަނގަޅަށް މަސައްކަތްނުކުރަނީ ކިހިނެއްވެގެންތޯ އަދި އެކަން ރަނގަޅަށް ކުރުމަށް ގެނެވޭނެ ބަދަލުތަކާ ގުޅޭގޮތުން ޕޭޕަރު ހުށަހެޅި އެވެ. އެކަންކަމުގެ އިތުރުން ތައުލީމީ މަންހަޖަށް އަމަލުކުރުމުގައި ދިމާވާ ގޮންޖެހުންތަކާއި މައްސަލަތައް ފާހަގަވި އެވެ.\nޓީޗާސް ކޮންފަރެންސް ފެށުމުގެ ރަސްމިއްޔާތުގައި ނައިބު ރައީސް ފައިސަލް ނަސީމާއި އެޑިއުކޭޝަން މިނިސްޓަރު ޑރ. އައިޝަތު އަލީ ބައިވެރިވެވަޑައިގަންނަވަނީ.-- ފޮޓޯ: ރައީސް އޮފީސް\n"މީގެ ކުރިން ބޭއްވި ކޮންފަރެންސްގައި ބައިވެރިވި މީހުން ވެސް ހިމެނޭ މިފަހަރުގެ ކޮންފަރެންސްގައި. އެ ޓީޗަރުންގެ ފަރާތުން މައުލޫމާތު ލިބޭ ކޮންފަރެންސް ވަރަށް ރަނގަޅަށް ކުރިއަށްދާކަން،" ޝުހުދާ ވިދާޅުވި އެވެ.\nމީގެ ކުރީގެ ހަތަރު ކޮންފަރެންސް ވެސް ބޭއްވީ މާލޭގަ އެވެ. އައްޑޫގައި ބޭއްވުމުން އެ ރަށުގެ އާއްމުންނާ ގުޅިގެން ހަރަކާތްތައް ގެންދެވުނު ކަމަށް ވިދާޅުވި އެވެ.\nކޮންފަރެންސްގައި، ދެ ކީނޯޓް ސްޕީކާއިން ވާހަކަދައްކަވާފައި ވެ އެވެ. ފުރަތަމަ ދުވަހު، ނައިބު ރައީސް ފައިސަލް ނަސީމް ވާހަކަފުޅުދެއްކެވިއިރު ދެން ކީނޯޓް ސްޕީޗް ދެއްވީ އިނގިރޭސިވިލާތުގެ ސެންޓާ ފޯ އިވެލުއޭޝަން އެންޑް މޮނިޓަރިން ޕޮލިސީގެ ޑައިރެކްޓާ އެވެ. ހަމަހަމަ ތައުލީމާއި މިނިވަންކަމާއެކު އެސެސްމަންޓު ހެދުމާ ގުޅޭގޮތުން އޭނާ ވާހަކަދެއްކެވި އެވެ.\nއެއަށްފަހު މި ސަރަހައްދުގެ ތައުލީމަށް އަންނަ ބަދަލުތަކާއި ކުރިއެރުންތަކާ ބެހޭގޮތުން ޕެނަލް ޑިސްކަޝަން ބޭއްވި އެވެ.\nއެންއައިއީން 80 އަށް ވުރެ ދަރިވަރުން ގްރެޖުއޭޓްވެއްޖެ


Construction dhaira dhashah, aamu viyafaarithakai tourism dhaira kuriyah! | Mihaaru\nކޮންސްޓްރަކްޝަން ދާއިރާ ދަށަށް، އާންމު ވިޔަފާރިތަކާއި ޓޫރިޒަމް ދާއިރާ ކުރިއަށް\nމޯލްޑިވްސް މޮނިޓަރީ އޮތޯރިޓީ (އެމްއެމްއޭ)--ފޮޓޯ:އާކައިވް\nބިޒްނަސް ސާވޭއިން ދައްކާ ގޮތުގައި މިދިޔަ އަހަރުގެ ތިން ވަނަ ކުއާޓަރާ އަޅާ ބަލާއިރު ހަތަރު ކުއާޓާގައި ކޮންސްޓްރަކްޝަން ދާއިރާގެ މަސައްކަތްތައް ވަނީ ދެ ޕަސެންޓް ދަށަށް ގޮސްފަ އެވެ. ވިޔަފާރި އަށް ކުރާ ހަރަދަށް މާބޮޑު ބަދަލެއް އައިސްފައިވާކަން ފާހަގަކުރެވިފައި ނުވާއިރު މުވައްޒަފުންގެ އަދަދު އިތުރުވެފައިވާކަން ވަނީ ފާހަގަކުރެވިފަ އެވެ.\nތަކެތި އުފައްދާ ދާއިރާއިން މައުލޫމާތު ދިން 90 ޕަސެންޓް ވިޔަފާރިތަކުން ވަނީ ދާއިރާ އަށް ކުރިއެރުން އައިސްފައިވާކަން ފާހަގަކޮށްފަ އެވެ. އެގޮތުން ވިޔަފާރިތަކުގެ އާމްދަނީ ވަނީ 83 ޕަސެންޓް އިތުރުވެގެން ގޮސްފަ އެވެ. މި ދާއިރާގެ ވިޔަފާރިތަކަށް ކުރާ ހަރަދަށް ބަލާ އިރު މުވައްޒަފުންގެ މުސާރަ އަށް ކުރާ ހަރަދު އިތުރުވި ކަމަށް 54 ޕަސެންޓް ވިޔަފާރިތަކުން ވަނީ ބުނެފަ އެވެ. މިދިޔަ އަހަރުގެ ފަހު ކުއާޓާގައި ތަކެތި ވިއްކާ އަގުތަކަށް ޖުމްލަކޮށް ބަދަލު ނާންނަ ކަމަށް ސާވޭގައި ބައިވެރިވި 95 ވިޔަފާރިތަކުން ބުނެފައިވެ އެވެ.\nމިދިޔަ އަހަރުގެ ހަތަރު ވަނަ ކުއާޓާގައި ޓޫރިޒަމް ދާއިރާގެ އާމްދަނީ ވަނީ ވަރަށް ބޮޑަށް ކުރިއަރައިފަ އެވެ. ކޮންމެ އަހަރެއްގެ ވެސް ފަހުކޮޅަކީ ޓޫރިސްޓުން ރާއްޖެ އަށް އެންމެ ގިނައިން އަންނަ ދުވަސްވަރެވެ. އަދި ޓޫރިޒަމް ދާއިރާގެ އެންމެ ބޮޑު ކުރިއެރުން ފާޙަގަކުރެވޭ ދުވަސްވަރެވެ. ސާވޭގައި ބައިވެރިވި 99 ފަރާތުން ވަނީ ޓޫރިޒަމް ވިޔަފާރި އަށް ކުރިއެރުން ލިބިފައިވާ ކަން ފާހަގަކޮށްފަ އެވެ. ޓޫރިޒަމް ދާއިރާގެ މުވައްޒަފުންގެ އަދަދަށް މާބޮޑު ބަދަލެއް އައިސްފައި ނުވާއިރު މި ދުވަސްވަރުގައި ކުންފުނިތަކުން ކުރަންޖެހޭ ހަރަދު އިތުރުވެފައިވާ ކަމަށް ސާވޭގައި ބައިވެރިވި 70 ޕަސެންޓް ފަރާތުން ބުނެފައިވެ އެވެ.\nމީގެ އިތުރުން ހޯލްސޭލާއި ރީޓެއިލް ވިޔަފާރިތަކަށް ވެސް ވަނީ ބޮޑު ކުރިއެރުމެއް ލިބިފަ އެވެ. އެގޮތުން ވިޔަފާރީގެ އާމްދަނީ 55 ޕަސެންޓް އިތުރުވި އިރު ވިޔަފާރީގެ މުއާމަލާތްތައް ވަނީ 47 ޕަސެންޓް އިތުރުވެގެން ގޮސްފަ އެވެ.\nއެމްއެމްއޭ ކޮންސްޓްރަކްޝަން ދާއިރާ ރާއްޖޭގެ އިގްތިސާދު އިގްތިސާދު ޓޫރިޒަމް\nގައުމަށް ވާނުވާވެސްނޭނގޭ ހާާލުގަ ތިތިބީ. ކިހިނެއްހެދި ސާވޭއެއް. ކޮންއިރަކު ކުންފުނިތަކުން ޚަރަދުކުރަންޖެހޭވަރު މަދުވީ. އެހެންވެގެންތާ ދިވެއްސަކަށް ރަނގަޅު މުސާރައެއްވެސް ނުދެވެނީ. މިހާރު އެންމެ ރަނގަޅު މުސާރަދެނީ ބިދޭސީންނަށް. ފިލޕީންސް ތައިލެންޑުގެ އަންހެންކުދީންނަށް\nޤައުމު ހުއްޓެނީ މަޑުން ނުތިބެ ކުރިޔަށް ދަމާހިނގާ


އޮޅުވެލިފުށި – Official Website of Secretariat of the Faadhippolhu Atoll Counci\nދިގުމިނުގައި 1268 މީޓަރު ފުޅާމިނުގައި 297 މީޓަރު ހުންނަ މިރަށުގެ ބޮޑުމިނަކީ ގާތްގަނޑަކަށް 25 ހެކްޓަރެވެ. މީހުން ދިރިއުޅޭ 107 ގޯތި ހުންނައިރު ރަށުގެ އާބާދީއަކީ 20 އޮގަސްޓް 2016 ގެ ނިޔަލަށް 366 އަންހެނުންނާއި 353 ފިރިހެނުންނާއި ޖުމްލަ 719 މީހުންނެވެ. ރަށަކީ ފަސްމަޑު ހިޔާބޮޑު ގަސްތައް ގިނަ ރަށެކެވެ. ރަށަށްއަރާ ފޭބުމަށް 200×300 ފޫޓުގެ ބަނދަރެއް ހަދާފައި ވެއެވެ.\nދިރިއުޅުމަށްޓަކައި ކުރާ މަސައްކަތްތައް:\nމަސްވެރިކަމާއި ދަނޑުވެރިކަން އަދި ރިޒޯޓްތަކުގައި ވަޒީފާއަދާކުރުން.\nރަށަކީ ޢުމްރާނީގޮތުން އެކަށީގެންވާ ފެންވަރަކަށް ތަރައްޤީވެފައިވާ ރަށެކެވެ.\nރަށުގެ އާބާދީ މަދުވުމުން ވިޔަފާރީގެ ގޮތުން މާބޮޑު ކުރިއެރުމެއް ލިބިފައެއް ނުވެއެވެ. ނަމަވެސް އިޤްތިޞާދީގޮތުން ރަށަށް ކުރިއެރުން ލިބެމުން ދެއެވެ\nއޮޅުވެލިފުށީ ސްކޫލުގައި 135 ދަރިވަރުން ތަޢުލީމު ޙާޞިލުކުރަމުން ގެންދާއިރު17 ދިވެހި ޓީޗަރުންނާއި 8 ބިދޭސީ ޓީޗަރުން ތިބެއެވެ. ކިޔަވައިދިނުމަށް5ކްލާސްރޫމާއި އޮފީސްބަޔަކާއި ސްޓާފް ރޫމެއް ހުރެއެވެ. އޮޅުވެލިފުށީ ސްކޫލުން ގްރޭޑް 10 އަކާ ހަމައަށް ތަޢުލީމު ޙާޞިލުކުރެއެވެ.\nއޮޅުވެލިފުށީ ޞީއްޙީމަރުކަޒުގައި ޢާއްމުބަލިތަކަށް ފަރުވާދިނުމަށް 1 ޑޮކްޓަރާއި2ނަރުހުން ތިބެއެވެ. މީގެއިތުރުން ކޮމިޔުނިޓީ ހެލްތް އޮފިސަރަކާއި ފެމިލީ ހެލްތް އޮފިސަރެއް ހުރެއެވެ. ޞިއްޙީ މަރުކަޒުގައި ލެބޯޓްރީއެއް ނުހުރެއެވެ. އަދި އެއްވެސް ޓެސްޓެއް ހެދޭކަށް ނުހުރެއެވެ. ރަށުގައި އާސަންދައިގެ ޚިދުމަތް ލިބޭ އެސް.ޓީ.އޯ ގެ ބޭސްފިހާރައެއް ހުރެއެވެ.\nކަރަންޓާއި، ފެނާއި ، ނަރުދަމާ:\n24 ގަޑިއިރު ކަރަންޓުގެ ޚިދުމަތް ލިބެއެވެ. ކަރަންޓުގެ ޚިދުމަތް ދިނުމަށްޓަކައި 160 ކިލޯވޮޓުގެ ޖަނަރޭޓަރަކާއި، 100 ކިލޯ ވޮޓުގެ2ޖަނަރޭޓަރު ހުރެއެވެ. ނަމަވެސް ފެނާއި ނަރުދަމާގެ ޚިދުމަތް މިރަށުން ލިބޭކަށް ނުހުރެއެވެ.\nތިމާވެށީގެގޮތުން ރަށްގިރުމުގެ މައްސަލަ ވަރަށްބޮޑަށް ދިމާވެފައި ވެއެވެ.\nއަތޮޅުގެ އެއްރަށުން އަނެއްރަށަށް ދަތުރުކުރާ ފެރީ ދަތުރު ހުކުރުދުވަސް ފިޔަވައި ޢާއްމުގޮތެއްގައި ކޮންމެ ދުވަހަކުވެސް އޮވެއެވެ.\nދިރާގާއި އޫރީދޫގެ ޚިދުމަތް ލިބެއެވެ. ސަރުކާރުގެ މުއައްސަސާތަކަށް ދިރާގުގެ ފޯނުލައިން އަޅާފައިވެއެވެ. ރަށަށް ތްރީ.ޖީ އިންޓަރނެޓުގެ ޚިދުމަތް ލިބެއެވެ.\nޘަޤާފީގޮތުން ބޮޑުބެރު ޖެހުމާއި ކޯޑި ކުޅުން ފަދަ ކުޅިވަރުތައް ކުޅެއެވެ.\nމުނިފޫހި ފިލުވުމުގެ ގޮތުން ޢީދު ޢީދުގައި ސްޓޭޖްޝޯވ ބޭއްވުމާއި ތަފާތު ކުޅިވަރުތައް ކުޅެއެވެ. މިރަށުގައި ޢާއްމުކޮށް ކުޅޭ ކުޅިވަރުތަކުގެ ތެރޭގައި ފުޓްބޯޅަ، ވޮލީބޯޅަ،ބަށިބޯޅަ، ބެޑްމިންޓަން ފުޓްސަލް ހިމެނެއެވެ.\nފާދިއްޕޮޅު އޮޅުވެލިފުށި ކައުންސިލްގެ އިދާރާ


މައިމީހާގެ ނިދި މަދުވުމަކީ ބަނޑުގައިވާ ދަރިފުޅަށް ގެއްލުންވާނެ ކަމެއްތަ؟ | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މައިމީހާގެ ނިދި މަދުވުމަކީ ބަނޑުގައިވާ ދަރިފުޅަށް ގެއްލުންވާނެ ކަމެއްތަ؟\nމައިމީހާއަށް ނިދިން ހޭލެވޭކަހަލަ ކޮންމެ އަޑަކީ ބަނޑުގައިވާ ދަރިފުޅަށް ހޭލެވޭ ކަހަލަ އަޑަކަށް ނުވެދާނެއެވެ. އެއީ މައިމީހާގެ ބަނޑުގެ މަސްތަކާއި ރަހިމުގެ މަސްތަކާއި އަދި ރަހިމުގައިވާ ފެނުގެ ސަބަބުން ބޭރުން އިވޭ އަޑުތައް ދަރިފުޅަށް ފޯރާނީ ވަރަށް ކުޑަކޮށެވެ. ނަމަވެސް މިފަދަ އަޑުތަކަކީ ދަރިފުޅަށް މުޅ:ިން ނީވޭ އަޑުތަކެއް ނޫނެވެ. މިސާލަކަށް ކުއްލިއަކަށް ބާރު އަޑެއް އިވުމަކީ ދަރިފުޅު ނިދިން ހޭލެވި ބައެއްފަހަރު ސިހުން ލިބޭ ކަމެކެވެ. މިފަދަ ބައެއް ހާލަތުގައި ދަރިފުޅުގެ ފައިން މައިމީހާގެ ބަނޑުގައި ޖަހާ ޖެހުން ވަރަށް ރަނގަޅަށް ގިނަފަހަރު މައިމީހާއަށް އިހުސާސް ކުރެވޭނެއެވެ. ހަމައެފަދައިން މައިމީހާ ގިނައިން ހަރަކާތްތެރިވެ އުޅުމަކީ ދަރިފުޅު ނިދިން ހޭލަފާނެ ކަމެކެވެ. އަދި ދަރިފުޅުގެ ނިދި މަދުވެދާނެ ކަމެކެވެ. މިއީ ދަރިފުޅު ބޮޑުވުމާއި ފުރިހަމަ ވުމަށް ހުރަސް އަޅާ ކަމެކެވެ.\nމައިމީހާ ނިދިމަދު ވުމަކީ ދަރިފުޅަށް ގެއްލުން ހުރި ކަމެކެވެ. އެއީ މިއީ މައިމީހާގެ އަމަލުތަކަށް އުނިކަންގެނެސްދީ ކުރާކަންތައްތައް ރައްކާތެރި ކަމާއިއެކު ކުރަން ދަތިވާނެ ކަމެކެވެ. މިފަދަ ހާލަތުގައި ކުރެވޭ ނުރައްކާތެރި ކަމެއްގެ އަނގު ބަނޑުގައިވާ ދަރިފުޅު ދައްކަން ޖެހުމަކީ އެއްވެސް މަޔަކު އެނދޭނެ ކަމެއް ނޫނެވެ.


Corona ah Shakkuvaa kamah balaanee5kamakah - vNews.mv\nކޮރޯނާއަށް ޝައްކުވާކަމަށް ބަލަނީ5ކަމަކަށް!\nމަރްޔަމް ލީން 31 January 2020, 15:06\nޗައިނާއާއި ދުނިޔޭގެ ބައެއް ގައުމުތަކުގައި މިހާރު ހަލުވިކަމާއެކު ފެތުރެމުންދާ ނުރައްކާތެރި ކޮރޯނާވައިރަސްއަށް ޝައްކުކުރެވޭ މީހަކު ރާއްޖެއިންވެސް މިވަނީ ފެނިފައެވެ.\nމިކަން އިޢްލާން ކުރީ، ވައިރަސްއާ ގުޅޭގޮތުން ހެލްތު މިނިސްޓްރީގައި ބޭއްވި ޕްރެސް ކޮންފަރެންސްގައި، ހެލްތު މިނިސްޓަރ އަބްދުﷲ އަމީންއެވެ. އަމީން ވިދާޅުވީ ކޮރޯނާވައިރަސްކަމަށް ބެލެވޭ މިންގަނޑުތަކުގެ ތެރެއިން މިންގަނޑަކަށް އޭނާގެ ކަންކަން ފެތޭ ކަމަށެވެ.\nކޮރޯނާ ވައިރަސްއަށް ޝައްކު ކުރެވޭ މީހެއްގެ ގޮތުގައި ދުނިޔޭގެ ޞިއްޙަތު ޖަމްއިއްޔާ، ޑަބްލިޔު.އެޗް.އޯއިން ކަނޑައަޅަނީ މައިގަނޑު5ކަމަކަށް ބަލައިގެންނެވެ.\nއެގޮތުން ކޮރޮނާއަށް ޝައްކުވާ މީހެއްގެ ގޮތުގައި ކަނޑައަޅާ5ކެޓަގަރީގެ ތެރޭގައި ހިމެނެނީ ކޮރޯނާ ވައިރަސް ހަށިގަނޑުގައި ހުރިކަމަށް ޝައްކުވާފަދަ ނިޝާންތައް ހަށިގަނޑުން ފެނުމުގެ، 14 ދުވަސް ކުރިން ވުހާން އަދި ހޫބޭ ޕްރޮވިންސްއަށް ގޮސްފައިވުމާއި، އަލާމާތްތައް ފެނުނު ދުވަހުގެ 14 ދުވަސްކުރިން ޗައިނާގެ އެއްވެސް ސަރަޙައްދެއްގައި ހުންނަ މީޓް މަރކެޓް، މަސްވިއްކާ މަރުކެޓަކަށް ގޮސްފައިވުމެވެ.\nމީގެއިތުރުން ހުން އައުން ކެއްސުން ކަރުގައި ރިއްސުން، ނޭވާ ކުރުވެ ނޭވާލާން އުނދަގޫވުމާއި، ބަލިމީހާއަކީ މި ބަލި އުޅޭ ސަރަޙައްދުގެ ސިއްޙީ ޚިދުމަތްދޭ ތަނެއްގެ، ޚިދުމަތްދޭ ފަރާތަަކަށްވުންވެސް ހިމެނެއެވެ. އަދި އަލާމާތްތައް ފެނުމުގެ 14 ދުވަސް ކުރިން ބަލި ޖެހިފައިވާ މީހެއްކަމަށް ބެލެވޭ މީހަކާއި އެކުގައި އުޅެފައި ހުރުން ނުވަތަ ބަލި މީހުން ތިބި ތަނަކަށް ޒިޔާރަތްކުރުންވެސް މިކެޓަގަރީތަކުގެ ތެރޭގައި ހިމެނެއެވެ.\nއެހެންކަމުން މިއިން އެއްވެސް ކަމެއްގައި ޝާމިލްވި މީހެއްނަމަ ލަސްނުކޮށް ސިޢްޙީ އެހީ ހޯދުމަތް ހެލްތު މިނިސްޓްރީން އިލްތިމާސްކުރެއެވެ. އަދި ބަލި ހުރިކަމަށް ޝައްކުވާނަމަ ސިއްޙީ އެހީތެރިންގެ އިރުޝާދާއި ނުލައި އެއްވެސް މީހަކާއި ކޮންޓެކްޓްވެ، ނުވަތަ ބޭރަށް ނުކުމެ ނޫޅުމަށް އެޗްޕީއޭއިން ވަނީ އިލްތިމާސްކޮށްފައެވެ.\nޗައިނާގައި އެންމެ ފުރަތަމަ ފެތުރޭންފެށި ކޮރޯނާވައިރަސް މިހާރުވަނީ، ޗައިނާއިން ބޭރުވެ ދުނިޔޭގެ 19 ގައުމަށް ފެތުރިފައެވެ. ޗައިނާވެސް ހިމެނޭގޮތުން ގައުމުތަކުގެ އަދަދު މިވަނީ 20 އަށް އިތުރުވެގެން ގޮސްފައެވެ.\nޗައިނާ ފިޔަވައި، ވައިރަސްއަށް ޕޮޒިޓިވްވެފައިވާ މީހުން ފެނިފައިވާ ކަމަށް މިހާތަނަށް އިޢްލާން ކޮށްފައިވާ ގައުމުތަކަކީ، އޮސްޓްރޭލިއާ، ކެމްބޯޑިއާ، ކެނެޑާ، ފަރަންސޭސިވިލާތް، ފިންލެންޑް، ޖަރުމަނުވިލާތް، އިންޑިއާ، ޖަޕާން، މެލޭޝިޔާ، ނޭޕާލް، ފިލިޕީންސް، ސިންގަޕޫރު، ދެކުނު ކޮރެއާ، ސްރީލަންކާ، ޓައިވާން، ތައިލެންޑް، އެމެރިކާ، ޔޫއޭއީ، ވިއެޓްނާމެވެ.\nމިބަލީގައި މިއަދުގެ ނިޔަލަށް 170 މީހުން މަރުވެފައި ވާއިރު، މަރުވި އެންމެންނަކީވެސް ޗައިނާއިން މަރުވި މީހުންނެވެ. ޗައިނާއިން ބޭރު އެއްވެސް ގައުމަކުން މި ބަލީގައި މީހަކު މަރުވިކަމެއް އަދި ރިޕޯޓް ކޮށްފައެއް ނުވެއެވެ.\nވައިރަސްއަށް މިހާތަނަށް ޗައިނާއިން އެކަނިވެސް ހަތްހާސް ހަތްސަތޭކަ އެގާރަމީހުން ޕޮޒިޓިވް ވެފައިވާއިރު، ވައިރަސްއަށް ތުހުމަތު ކުރެވޭ ޗައިނާ މީހުންގެ އަދަދު ދިހަހާހާ ވަނީ ގާތްކޮށްފައެވެ.\nކޮރޯނާވައިރަސް ރާއްޖެ ހެލްތް މިނިސްޓްރީ ރިޕޯޓް


Covid-19: Raajje match thah himeney gothah qualifying faskohfi | Mihaaru\nކޮވިޑް-19: ރާއްޖެ މެޗުތައް ހިމެނޭ ގޮތަށް ކޮލިފައިން ފަސްކޮށްފި\n10 މާޗް 2020 - 12:24 1 comment\nއޭގެ ތެރޭގައި މި މަހުގެ 26 ވަނަ ދުވަހު ރާއްޖެ އާއި ޗައިނާ ކުޅޭ މެޗާއި 31 ވަނަ ދުވަހު ރާއްޖެ އާއި ސީރިއާ ކުޅޭ މެޗު އަދި ޖޫން9ވަނަ ދުވަހު ފިލިޕީންސް އާއި ރާއްޖެ ކުޅޭ މެޗު ހިމެނެ އެވެ.\nމީގެ ތެރެއިން ޗައިނާގައި، އެ ގައުމާއި ރާއްޖެ ކުޅެން ހަމަޖެހިފައި އޮތް މެޗު ވައިރަހާ ގުޅިގެން މީގެ ކުރިން ވަނީ ސަޕޯޓަރުން ނުވައްދާ ތައިލެންޑުގައި ކުޅެން ހަމަޖައްސައިފަ އެވެ. އެކަމަކު ސީރިއާ ދެކޮޅަށް މާލޭގައި ރާއްޖެ ކުޅޭ މެޗާއި ފިލިޕީންސްއާ ދެކޮޅަށް އެ ގައުމުގައި ރާއްޖެ ކުޅޭ މެޗާ މެދު އޭރު އޮތީ ގޮތެއް ނުނިންމަ އެވެ. އެކަމަކު ފަހުގެ ނިންމުމާ އެކު އެ ތިން މެޗު ވެސް ދެން ކުޅޭނީ ފަހުގެ ތާރީހެއްގަ އެވެ.\nފީފާ އިން ބުނީ ގަތަރުގައި 2022 ވަނަ އަހަރު ބާއްވާ ފީފާ ވޯލްޑް ކަޕުގެ އޭޝިއާ ކޮލިފައިން މެޗުތައް ފަސްކުރަން ނިންމީ އޭޝިއާގެ މެމްބަރު އެސޯސިއޭޝަންތަކާ މަޝްވަރާކުރުމަށް ފަހު ފީފާ އާއި އޭއެފްސީން އެއްބަސްވެގެން ކަމަށެވެ.\nއެކަމަކު ފީފާ އިން ބުނީ ކުޅޭ ދެ ޓީމުގެ އެސޯސިއޭޝަނުން އެއްބަސްވެ، ސަލާމަތީ ކަންކަން މިންގަނޑަށް ފެތެންޏާ، ފީފާ އާއި އޭއެފްސީގެ ހުއްދަ ލިބިގެން މެޗުތައް ކުރިއަށް ގެންދެވިދާނެ ފުރުސަތެއް އެބައޮތް ކަމަށެވެ.\nޗައިނާ އާއި ސީރިއާ މެޗަށް ރާއްޖޭން ވަނީ އާ ކޯޗު ނެދަލެންޑްސްގެ މާޓިން ކޫޕްމަންގެ ބެލުމުގެ ދަށުން ތަމްރީންތަކެއް ބާއްވައިފަ އެވެ.\nބާކީ ތިން މެޗު އޮތްއިރު ރާއްޖެ އޮތީ ހަތަރު މެޗުން ހަ ޕޮއިންޓާ އެކު ގްރޫޕުގެ ހަތަރު ވަނައިގަ އެވެ. ގްރޫޕުގެ އެއް ވަނައިގައި އޮތީ ފަސް މެޗުން 15 ޕޮއިންޓާ އެކު ސީރިއާ އެވެ. ޗައިނާ ހަތަރު މެޗުން ހަތް ޕޮއިންޓާ އެކު ދެ ވަނައިގައި އޮތްއިރު ތިން ވަނައިގައި އޮތީ ފަސް މެޗުން ހަތް ޕޮއިންޓް ހޯދާފައިވާ ފިލިޕީންސެވެ. ރާއްޖޭގެ ފަހަތުން ފަސް ވަނައިގައި އޮތީ ފަސް މެޗު ކުޅެ ޕޮއިންޓެއް ލިބިފައިނުވާ ގުއާމެވެ.


Sinan ge bandhu ithuru kuran maadhamaa Court ah gendhanee\nސިނާންގެ ބަންދު އިތުރުކުރަން މާދަމާ ކޯޓަށް ގެންދަނީ\nމެންބަރު ސިނާން މީގެ ކުރިން ކޯޓަށް ހާޒިރުކުރުމަށް ގެންދަނީ: އޭނާގެ ބަންދު އިތުރު ކުރަން މާދަމާ ކޯޓަށް ހާޒިރު ކުރަން ވަނީ ނިންމާފަ - އަހުމަދު ޝުރާއު | އަވަސް\nރައްޔިތުންގެ މަޖިލީހުގެ މައްޗަންގޯޅި ދެކުނު ދާއިރާގެ މެންބަރު އަބްދުﷲ ސިނާންގެ ބަންދާމެދު ގޮތެއް ނިންމުމަށް މާދަމާ ކުރިމިނަލް ކޯޓަށް ހާޒިރުކުރަން ނިންމައިފި އެވެ. އޭނާ މާދަމާ ކޯޓަށް ގެންދާނީ 13:30 އަށެވެ.\nކުއްލި ނުރައްކަލުގެ ހާލަތުގެ ދަށުން ސިނާން ހައްޔަރުކުރުމަށްފަހު އެ ހާލަތު ނިމެން ކައިރިވުމުން ސިނާންގެ ބަންދަށް ކުރިމިނަލް ކޯޓުން 15 ދުވަސް ޖެހި އެވެ. މިހާރު އޭނާ ބަންދުގައި ހުންނެވީ އެ 15 ދުވަހުގެ އަމުރުގެ ދަށުންނެވެ. މާދަމާ ކޯޓަށް ހާޒިރުކުރަނީ ބަންދު އިތުރުކުރުމަށެވެ. އޭނާގެ ބަންދުގެ މުއްދަތު އަންނަ ހޯމަ ދުވަހު ހަމަވާނެ އެެވެ.\nމިދިޔަ ބުރާސްފަތި ދުވަހު ވެސް ސިނާންގެ ބަންދުގެ މުއްދަތު އިތުރު ކުރަން ކޯޓަށް ހާޒިރު ކުރަން ނިންމުމަށްފަހު ބަންދު މަޖިލިސް ވަނީ ކެންސަލްކޮށްފަ އެވެ. މީގެ ކުރިން ވެސް ސިނާންގެ ބަންދުގެ މަޖިލީހެއް ކެންސަލްކޮށްފައި ވެއެވެ\nޕްރޮސިކިއުޓާ ޖެނަރަލްގެ އޮފީހުން ނެރެފައިވާ ބަޔާނުގައި ސިނާންއާ ގުޅޭ ގޮތުން ބުނެފައިވަނީ ކުއްލި ނުރައްކަލުގެ ހާލަތުގެ ދަށުން ހައްޔަރުކޮށްފައިވާ ފަރާތްތަކުން އެފަރާތްތަކުގެ މަގްސަދު ހާސިލްކުރުމަށްޓަކައި، ޝަރުއީ ކޯޓުތަކުގެ ފަނޑިޔާރުންގެ މަސައްކަތްތަކަށް ނުފޫޒު ފޯރުވައި ވަކި މައްސަލަތަކުގައި ވަކި ކަހަލަ ނިންމުންތަކެއް ގެނައުމަށް މަސައްކަތްކޮށްފައިވާ ކަމުގެ މައްޗަށް ހެކި ލިބިފައިވާ ކަމަށެވެ. މީގެ އިތުރުން ރައްޔިތުންގެ މަޖިލީހުގެ ބައެއް މެންބަރުންނަށް މި ފަރާތްތަކުން ރިޝްވަތުގެ ގޮތުގައި ފައިސާ ދީފައިވާ ކަމާއި ބައެއް މެންބަރުން ރިޝްވަތުގެ ފައިސާއާ ހަވާލުވެފައިވާކަން އެނގެން އެބަ އޮތް ކަމަށް ވެސް ބުންޏެވެ.\nމި މައްސަލާގައި ސިނާންގެ އިތުރުން އެހެން ތިން މެންބަރަކަށް ވެސް ޓެރަރިޒަމްގެ ދައުވާ ވަނީ އުފުލާފަ އެވެ. އެއީ އަބްދުﷲ ރިޔާޒާއި ފާރިސް މައުމޫނާއި އިލްހާމް އަހުމަދަށެވެ.\nސިނާންގެ މައްޗަށް ޓެރަރިޒަމްގެ ދައުވާކޮށްފައިވާއިރު އޭނާއަށް ޓެރަރިޒަމްގެ ތުހުމަތުކުރާކަން ފުލުހުން އެންގީ ހައްޔަރުކޮށްފައި ހުންނަވާތާ 35 ދުވަސް ފަހުން އެވެ. ސިނާން ހައްޔަރުކުރީ ފެބުރުއަރީ މަހުގެ އަށްވަނަ ދުވަހު އެވެ. ޓެރަރިޒަމްގެ ތުހުމަތުކުރާކަން އެންގީ މި މަހުގެ 17 ވަނަ ދުވަހު އެވެ. އެއީ އޭނާގެ ބަންދު އިތުރުކުރުމަށް ގެނައުމުގެ އެއް ދުވަސް ކުރިންނެވެ.\nސިނާން ހައްޔަރުކުރިއިރު އޭނާގެ މައްޗަށް ޓެރަރިޒަމްގެ ތުހުމަތެއް ނުކުރެ އެވެ. އޭރު ކުރީ ގާނޫނީ އުގޫބާތުގެ ދަށުން ފަސް ތުހުމަތެކެވެ. އެއީ ރިޝްވަތު ދިނުމާއި ނުފޫޒު ފޯރުވުމާއި ވޯޓު ދޭން ހުރި މީހަކަށް ބިރު ދައްކައި ނުފޫޒު ފޯރުވުމާއި ބާރުގެ ބޭނުން ކޮށްގެން ސަރުކާރު ވައްޓާލަން އުޅުމުގެ ތުހުމަތެވެ.\nމި ތުހުމަތުތަކާއެކު ސިނާން ރާއްޖެ ވަޑައިގަތުމާއެކު ހައްޔަރުކޮށް ބަންދު އިތުރުކުރުމަށް ކޯޓަށް ގެންދިޔުމުން ބަންދުގައި ބަހައްޓާނެ ތަނެއް ނެތް ކަމަށް ބުނެ ދޫކޮށްލި އެވެ. ކުއްލި ނުރައްކަލުގެ ހާލަތުގެ ދަށުން ހައްޔަރުކުރީ އޭގެ ފަހުންނެވެ.\nއަބްދުﷲ ސިނާން 1 ފެބުރުއަރީގެ އަމުރު 1 ފެބުރުއަރީގެ "ބަޣާވާތް"\nމެންބަރު ސިނާންގެ ޝަރީއަތް މިއަދު ފަށަނީ


Miee coaching career ge emme undhagoo season: Mourinho | Mihaaru\nމިއީ ކޯޗިން ކެރިއަރުގެ އެންމެ އުނދަގޫ ސީޒަން: މޮރީނިއޯ\nޔުނައިޓެޑްގެ ކޯޗު ހޯސޭ މޮރީނިއޯ.-- ފޮޓޯ: އޭއެފްޕީ\n13 މެއި 2017 - 12:04\nމިދިޔަ އަހަރުގެ ޑިސެމްބަރު މަހުގެ ތެރޭ ޗެލްސީގެ ކޯޗުކަމުން މޮރީނިއޯ ވަކިކުރުމުން އޭނާ ހުރީ ކްލަބަކާ ހަވާލުނުވެ އެވެ. ޔުނައިޓެޑުން މިދިޔަ ސީޒަނަށް ފަހު ލުއީ ވެން ހާލް އެ ޓީމުގެ ކޯޗުކަމުން ދުރުކުރުމަށް ފަހު މޮރީނިއޯއާ ޓީމު ހަވާލުކުރި އެވެ.\nމީގެ ކުރިން ޕޯޓޯ، ޗެލްސީ، އިންޓަ މިލާން އަދި ރެއާލް މެޑްރިޑާ އެކު ގިނަ ކާމިޔާބީތަކެއް ހޯދާފައިވާ މޮރީނިއޯ ބުނީ ޔުނައިޓެޑްގެ ކޯޗުކަމަކީ އޭނާ ހަވާލުވި އެންމެ އުނދަގޫ ވަޒީފާ ކަމަށެވެ.\n"މިއީ އަހަރެން އެންމެ ބުރަކޮށް މަސައްކަތްކުރި ސީޒަން. އެއީ ޓީމުގައި ތިބި ކުޅުންތެރިންގެ ގޮތުންނާއި މި ކްލަބްގެ ހައިބަތު ބޮޑުވުމުން،" މޮރީނިއޯ ބުންޏެވެ.\nއޭނާ ބުނީ ޔުނައިޓެޑްގެ ކޯޗުގެ ޒިންމާ އަދާކުރަން އޭނާ އަށް އުނދަގޫވެފައިވަނީ މި ވަގުތު އެ ކްލަބް އޮތް ހާލަތުން ކަމަށެވެ.\n"ބައެއް ފަހަރު ބޮޑެތި ކްލަބްތަކާ ހަވާލުވަން މި ޖެހެނީ އުނދަގޫ ހާލަތްތަކުގައި. ހަވާލުވުމަށް ފަހު ކުރިން އެ ކްލަބެއް އޮތް މަގާމަށް ނުގެންދެވިއްޖެނަމަ މީހުންގެ ފާޑުކިޔުން އަމާޒުވެ މަސައްކަތް އިތުރަށް އުނދަގޫވޭ. ޔުނައިޓެޑްގައި ވެސް މިވަނީ މިހެން،" މޮރީނިއޯ ބުންޏެވެ.\nޔުނައިޓެޑުން ވަނީ މި ސީޒަނުގެ އިނގިރޭސި ލީގު ކަޕް ކާމިޔާބު ކޮށްފަ އެވެ. އިނގިރޭސި ޕްރިމިއާ ލީގުގެ ގަދަ ހަތަރަކަށް ވަނުމަށް މަސައްކަތް ކުރަމުން އަންނަ ޔުނައިޓެޑް ވަނީ ޔޫރޮޕާ ލީގުގެ ފައިނަލުން ޖާގަ ހޯދައިފަ އެވެ.\nމޮރީނިއޯ ބުނީ އެ ޓީމަށް ޔޫރޮޕާ ލީގު ކާމިޔާބު ނުކުރެވުނަސް ދެކޭނީ މިއީ ކާމިޔާބު ސީޒަނެއްގެ ގޮތުގައި ކަމަށެވެ.\n"އަހަރެމެން އެއް މުބާރާތުގެ ތަށި އުފުލާލައިފިން. ބަލިނުވެ 25 މެޗުގެ ރެކޯޑެއް ހަދައިފިން. ޓީމު މި ވަގުތު މިއޮތީ ޔޫރަޕް ފައިނަލެއްގައި. އެ މުބާރާތް ކާމިޔާބު ނުކުރެވުނަސް އަހަރެމެން ދެކޭނީ މިއީ ކާމިޔާބު ސީޒަނެއްގެ ގޮތުގައި،" އޭނާ ބުންޏެވެ.\nޔުނައިޓެޑް ދެން އެންމެ އަވަހަށް ކުޅޭ މެޗުގައި މާދަމާރޭ ނުކުންނާނީ ރަށުންބޭރުގައި ޓޮޓެންހަމާ ދެކޮޅަށެވެ.\nމެންޗެސްޓާ ޔުނައިޓެޑް ހޯޒޭ މޮރީނިއޯ\n1 ކޮމެންޓް, 14 ރިއެކްޝަންސް\nޔޫރަޕާ ލީގު ނުލިބޭނެހެން ހީވަނީބާ. މޮޔަސޮރެއް


Muvazzfunge aamdhaanein tax uni kuran fashaiifi\nމުވައްޒަފުންގެ އާމްދަނީން ޓެކްސް އުނިކުރަން ފަށައިފި\nސަރުކާރު މުވައްޒަފުންގެ ގިނަ ބަޔަކު މަސައްކަތް ކުރާ ވެލާނާގެ-- ފޮޓޯ: އަވަސް އާކައިވް\nއިންކަމް ޓެކްސް ނަގަން ފެށުމާއެކު ސަރުކާރު މުވައްޒަފުންގެ އާމްދަނީން މިދިޔަ މަހުން ފެށިގެން، ޓެކްސް އުނި ކުރަން ފަށައިފި އެވެ.\nވަކިވަކި ފަރުދުންގެ އާމްދަނީން ޓެކްސް ނަގަން ނިންމައި ރާއްޖެއަށް އިންކަމް ޓެކްސް ތައާރަފު ކޮށްފައި ވަނީ މިދިޔަ އަހަރުގެ ޑިސެމްބަރު މަހު އެވެ. ގާނޫނުގައިވާ ގޮތުގެ މަތިން އިންކަމް ޓެކްސް ދައްކަން ޖެހޭނީ ވަކި އަދަދަކަށްވުރެ މަތިން އާމްދަނީ ލިބޭ ފަރާތްތަކަށެވެ.\nމި ޓެކްސް ނަގާނީ، މަހަކު 60،000 ރުފިޔާ އިން މަތިން އާމްދަނީ ލިބޭ ފަރާތްތަކުންނެވެ. ސަރުކާރު މުވައްޒަފުންގެ ތެރޭގައި މި ބްރެކެޓަށް ފެތޭނީ މަދު އަދަދެއްގެ މުވައްޒަފުންނެވެ. އަދި ސަރުކާރުގެ މުވައްޒަފުންގެ މުސާރަ ކުޑަ ކުރުމާއެކު ކުރިން ލަފާ ކުރެވުނު އަދަދު މިހާރު ވާނީ މަދުވެފަ އެވެ.\nފިނޭންސް މިނިސްޓްރީން ވަނީ މިދިޔަ މަހުން ފެށިގެން މުވައްޒަފުންގެ އުޖޫރަ އިން ޓެކްސް އުނި ކުރަން ނިންމައި، މުވައްޒަފުންގެ އުޖޫރަ އިން "ވިތު ހޯލްޑިން ޓެކްސް" އުނި ކުރުމުގައި އަމަލު ކުރާނެ އުސޫލު ތަކެއް އާއްމު ކޮށްފައިވެ އެވެ.\nއެ މިނިސްޓްރީން އާއްމު ކޮށްފައިވާ އުސޫލުގައިވާ ގޮތުން އާމްދަނީން ޓެކްސް ނެގުމުގެ ގާނޫނުގެ ތިން ވަނަ މާއްދާގެ (ހ) ގައި ބަޔާން ކޮށްފައިވާ ގޮތުގެ މަތިން ދައުލަތުގެ ބަޖެޓުން މުސާރަ ދޭ މުވައްޒަފުންނާއި ދައުލަތުގެ އެކިއެކި ޕްރޮޖެކްޓްތަކުގައި މަސައްކަތްކުރާ މުވައްޒަފުން ގެ އުޖޫރަ އާއި އާމްދަނީން ޓެކްސް ނެގުމުގެ ގާނޫނާއި އެ ގާނޫނުގެ ދަށުން ހަދާފައިވާ ގަވާއިދުގައިވާ ގޮތުގެ މަތިންނެވެ.\nއަދި މުވައްޒަފުންގެ ވިތުހޯލްޑިން ޓެކްސް ދައްކަން ޖެހޭ މުވައްޒަފުން ހިމެނޭ އޮފީސް ތަކުން، އާމްދަނީން ޓެކްސް ނެގުމުގެ ގާނޫނުގެ ހަ ވަނަ މާއްދާގައިވާ ގޮތުގެ މަތިން ވިތުހޯލްޑިން ޓެކްސް ދެއްކުމަށް ފުރިހަ މަކުރަން ޖެހޭ އެންމެހާ ކަންތައްތައް ކުރަން ޖެހެ އެވެ.\nމި އުސޫލުގައިވާ ގޮތުން، އެކައުންޓިން ސޮފްޓް ޗެއާ އެޗްއާރު މޮޑިއުލް ބޭނުންކުރާ އޮފީސްތަކުން ސިސްޓަމްގައި ރެކޯޑް ކުރާއިރު، އާމްދަނީން ނަގާ ޓެކުހުގެ ގޮތުގައި އުނި ކޮށްފައިވާ "މުވައްޒަފުންގެ ވިތުހޯލްޑިން ޓެކްސް" ގެ އަދަދު "512014" ކޯޑުގައި ހިމަނަން ޖެހެ އެވެ.\nފިނޭންސް މިނިސްޓްރީ އާމްދަނީން ނަގާ ޓެކްސް\nޓެކްސް އިތުރުވަނީ އިންޑިވިޖުއަލް އިންކަމުން އެކަނި\n"ބިލަށް ގެނައި ބަދަލުން އާމްދަނީއަށް މާބޮޑު އަސަރެއް ނުކުރާނެ"\nކޮވިޑުގެ ސިއްހީ ހޭދަ ދެ ބިލިއަނަށް\nމި އަހަރު ވިއްކި ސްކޫކް 500 މިލިއަން ޑޮލަރަށް


Al Qassam Brigades aai Zionist Askariyyaa ah Avas Kalhieh! | #Dhiislam\nޢިއްޒުއްދީން އަލް ޤައްސާމް ބްރިގޭޑްސްގެ ނަން އެ ބޭކަލަކަށް ނިސްބަތްވާ ފަޟީލަތުއްޝައިޚް ޢިއްޒުއްދީން އަލް ޤައްސާމް (ރަޙިމަހުﷲ)\nއަލް ޤައްސާމް ބްރިގޭޑްސް އާއި ޒަޔަނިސްޓް އަސްކަރިއްޔާއަށް އަވަސް ކަޅިއެއް!\n3 years ago |4comments| August 27, 2014\nހަނގުރާމަ ނިމިއްޖެއެވެ. ނޫނެކެވެ. އެއީ ހަނގުރާމައެއް ނޫނެވެ. މިނިކަތިލުމެކެވެ. ސަބަބަކީއޭތޯއެވެ؟ އެއްކޮޅުން ދުނިޔޭގައި އުފައްދާފައިވާ އެންމެ މޮޅު ހަތިޔާރެވެ. އެންމެ ޒަމާނީ ކަނޑުގެ ލަޝްކަރެކެވެ. ވަޔާއި ބިމުގެ އެންމެ ވަރުގަދަ ހަތިޔާރު ދެވިފައިވާ ލަޝްކަރުތަކެވެ. އަނެއްކޮޅުގައި މިއިން އެކައްޗެއްވެސް ނެތެވެ. މިއީ ޢިއްޒުއްދީން އަލް ޤައްސާމް ބްރިގޭޑް އާއި ސިޙްޔޫނީ ލަޝްކަރުތަކުގެ ވާހަކައެވެ.\nފުރަތަމަ ސިޙްޔޫނީ ލަޝްކަތުރަކުގެ ބައިން ފަށަމާ ހިނގާށެވެ. ކިޔާލަން ފަސޭހައަކަށް ކޮންމެ ބައެއް ވަކި ސުރުޚީއެއްގައި ގެނެސްދެވޭތޯ ބަލާނަމެވެ.\nކުރީ ސަފުގެ ސިފައިންގެ ޢަދަދު :176،500\nއަބަދުވެސް ތައްޔާރީ ޙާލަތުގައި، ބޭނުން ޖެހިއްޖެ ޙާލަތެއްގައި ނެރޭ ސިފައިންގެ ޢަދަދު :445،000\nހަނގުރާމަމަތީ ޓޭންކުގެ ޢަދަދު: 3،870\nހަތިޔާރުއެޅި، ހަނގުރާމަމަތީ އެއްގަމު އުޅަނދުގެ ޢަދަދު: 9،436\nހަނގުރާމަމަތީ މަތިންދާބޯޓުގެ ޢަދަދު: 829\nހަނގުރާމަމަތީ ހެލިކޮޕްޓަރުގެ ޢަދަދު: 191\nހަނގުރާމަމަތީ ކަނޑު އުޅަނދުފަހަރު: 110 (14 ސަބްމެރިން ހިމަނައިގެން)\nހަނގުރާމައިގައި ބޭނުންކުރެވޭ ޙާލަތުގައި ހުރި އެއަރޕޯޓުގެ ޢަދަދު: 47\nމީގެ އިތުރުން އިޒްރޭލޭ ކިޔާ ޣައިރު ޤާނޫނީ ދަޢުލަތުގައި 200 ނިއުކްލިއަރ ބޮލާއި، ޢަދަދު ލަފާނުކުރެވޭ ވަރަށް ބަޔޮލޮޖިކަލް އަދި ކެމިކަލް އަތިޔާރު އެބަ ހުއްޓެވެ.\nއަލް ޤައްސާމް ބްރިގޭޑްސް\nސިފައިންގެ ޢަދަދު: 20،000\nއިމަޖެންސީ ޙާލަތެއްގައި ނެރުމަށް ތައްޔާރަށް ތިބޭ ސިފައިންގެ ޢަދަދު: 10،000\nހަނގުރާމަމަތީ ޓޭންކުގެ ޢަދަދު: 0\nހަތިޔާރުއެޅި، ހަނގުރާމަމަތީ އެއްގަމު އުޅަނދުގެ ޢަދަދު: 0\nހަނގުރާމަމަތީ މަތިންދާބޯޓުގެ ޢަދަދު: 0\nހަނގުރާމަމަތީ ހެލިކޮޕްޓަރުގެ ޢަދަދު: 0\nހަނގުރާމަމަތީ ކަނޑު އުޅަނދުފަހަރު: 0\nހަނގުރާމައިގައި ބޭނުންކުރެވޭ ޙާލަތުގައި ހުރި އެއަރޕޯޓުގެ ޢަދަދު: 0\nއަލް ޤައްސާމް ބްރިގޭޑްސް އަތުގައި އަމިއްލައަށް އުފައްދާފައިވާ ޤައްސާމް ރޮކެޓްގެ އެކި ވައްތަރު އެބަ ހުއްޓެވެ. ބިމުން ވަޔަށް ފޮނުވާ ޒާތުގެ މިސައިލް އެބަ ހުއްޓެވެ. ޓޭންކަށް ޙަމަލާދިނުމަށް ބޭނުންކުރާ މިސައިލް އެބަ ހުއްޓެވެ. އޮޓޮމެޓިކް ހަތިޔާރުގެ ލުއި ބާވަތްތައް އެބަ ހުއްޓެވެ. އަމިއްލަޔަށް އަލް ޤައްސާމްގެ އިންޖިނިއަރުން އުފައްދާފައިވާ އަބާބީލް ޑްރޯން އެބަ ހުއްޓެވެ. ހުޝިޔާރު ޖާސޫސީ ވިޔުގައެއް އެބަ އޮތެވެ. ކޮޅު ގޮސް ނިމިފައިވާ ހިސާބެއް އެނގެންވެސް ނެތް ބިމު އަޑީގެ ރައްކާތެރި މަގުތަކެއް އެބަ ހުއްޓެވެ. މި ހުރިހާ ތަކެއްޗަށްވުރެ ބޮޑި އަދި ވަރުގަދައީ އަލް ޤައްސާމްގެ ލަޝްކަރުގެ އީމާނެވެ. އެއުރެންގެ ޔަޤީންކަމެވެ. ﷲ އާ މެދު އޮންނަ އިތުބާރެވެ.\nއެއްގަމުން އަރައިގެން އުޅުނު އިރު އެއް ފަހަރު ސިޙްޔޫނީ ލަޝްކަރުގެ ގޯލާން ބްރިގޭޑްސް ގެ 15 މީހަކު އަމިއްލަޔަށް މަރުވީ ކީއްވެހެއްޔެވެ؟ ޚަބަރެއް އަޑު އެހީއެވެ. އާއެކެވެ. ބޮޑު ޚަބަރެކެވެ. އެތެރެޔަށް ވަންނަ ސިފައިންނަށް ހުދު މީހުން ފެންނަ ޚަބަރެވެ. ޙަމަލާ ދިނަސް ގޮތެއް ނުވާ ޚަބަރެވެ.\nޣައްޒާއިން ޝަހީދުވި 2،100 އަށްވުރެ ގިނަ މީހުންގެ 80 އިންސައްތައަކީ ޢާންމުންނެވެ. މުޖާހިދުންގެ ޙަމަލާތަކުގައި ޣައިރު ޤާނޫނީ ދަޢުލަތުން 69 މީހަކު މަރުވި އިރު އާންމުންގެ ނިސްބަތަކީ7އެވެ. ބާކީ 93 އިންސައްތައަކީ ސިފައިންނެވެ. ދެން އޮތީ ސުވާލެކެވެ. އަމާޒު ސީދަލީ ކޮން ބައެއް ހެއްޔެވެ؟ ޢާންމުންނަށް ވިސްނަނީ ކޮން ބައެއް ހެއްޔެވެ؟ މައިދާނުގެ އަޚްލާޤު ހުރީ ކޮން ބައެއްގެ ހެއްޔެވެ؟ ކަށަވަރުވާ އެއްކަމެއް އެބަ އޮތެވެ. ސިޙްޔޫނީން ޢާންމުންނަށް ޙަމަލާ ދެނީ ގަސްދުގައި ކަމެވެ. އެއް މިސްކިތައް4މިސައިލް 30 މިނިޓް ތެރޭގައި އެ ނޫން ގޮތަކުން ނާރާނެއެވެ.\nމިއަދަކީ ނަޞްރުގެ ދުވަހެކެވެ. މުޅި އުންމަތް ކެނޑިނޭޅި ކުރަމުން ދިޔަ ދުޢާގެ އަޑު ﷲ އައްސަވައިވޮޑިގެންފިއެވެ. އެ ގިސްލުންތަކާއި ރުއިންތަކަށް ނިމުން އަތުވެހިނިތުން ވެއްޖެއެވެ. ﷲ އަށް ޙަމްދު ހުއްޓެވެ! ﷲ އަށް ޙަމްދު ހުއްޓެވެ!\n”أَفَمَنْ أَسَّسَ بُنْيَانَهُ عَلَىٰ تَقْوَىٰ مِنَ اللَّهِ وَرِضْوَانٍ خَيْرٌ أَم مَّنْ أَسَّسَ بُنْيَانَهُ عَلَىٰ شَفَا جُرُفٍ هَارٍ فَٱنْهَارَ بِهِ فِي نَارِ جَهَنَّمَ وَٱللَّهُ لاَ يَهْدِي ٱلْقَوْمَ ٱلظَّالِمِينَ” (التوبة، الآية 109).


K. Than'burudhoo himaayaiy kuran ninmavaifi - AO News\nކ. ތަނބުރުދޫ ހިމާޔަތްކުރަން ނިންމަވައިފި\nކ. ތަނބުރުދޫ - ފޮޓޯ: ދި އެޑިޝަން\nހިމާޔަތްކޮށްފައިވާ ސަރަޙައްދެއް ކަމުގައިވާ ކ. ތަނބުރުދޫ ތިލައިގެ ޒޮނޭޝަން މުރާޖަޢާކޮށް، ތަނބުރުދޫ ހިމެނޭގޮތަށް ތިމާވެށީގެ ގޮތުން ހިމާޔަތްކޮށްފައިވާ ސަރަޙައްދެއްގެ ގޮތުގައި އެ ސަރަޙައްދު ކަނޑައަޅުއްވަން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ނިންމަވައިފިއެވެ. ރައީސުލްޖުމްހޫރިއްޔާ މިގޮތަށް ނިންމަވާފައި ވަނީ މިއަދު ބޭއްވެވި ވަޒީރުންގެ މަޖިލީހުގެ ބައްދަލުކުރެއްވުމަށްފަހު ވަޒީރުންގެ ލަފާގެ މަތިންނެވެ.\nމިއަދު މެންދުރުފަހު އޮންލައިންކޮށް ބޭއްވެވި ވަޒީރުންގެ މަޖިލީހުގެ ޖަލްސާގައި، މިނިސްޓްރީ އޮފް އެންވަޔަރަންމަންޓުން ހުށަހެޅުއްވި ކަރުދާހަކަށް މަޝްވަރާކުރެއްވުމަށްފަހު ހިމާޔަތްކުރެއްވުމަށް ނިންމެވި ސަރަޙައްދަކީ ތިމާވެށީގެ ގޮތުން ޚާއްޞަ ސިފަތަކެއް ލިބިފައިވާ ސަރަޙައްދެކެވެ. މި ސަރަޙައްދު ހިމާޔަތްކޮށްފައިވާ ސަރަޙައްދެއްގެ ގޮތުގައި ކަނޑައެޅުއްވި މައިގަނޑު މަޤްޞަދަކީ، ކ. ތަނބުރުދުއާއި އެ ރަށް ވަށައިގެންވާ މާޙައުލަކީ ވެސް ޤުދުރަތީ އަދި ތަބީޢީ ގޮތުން ޚާއްޞަ ސިފަތަކެއް ލިބިގެންވާ ސަރަޙައްދެއްކަމުގައި ވާތީއެވެ.\nމިއަދުގެ ބައްދަލުކުރެއްވުމުގައި މި ސަރަޙައްދުގެ ޚާއްޞަ ސިފަތަކުގެ މައްޗަށް އެންވަޔަރަމަންޓަލް ޕްރޮޓެކްޝަން އެޖެންސީއިން ތައްޔާރުކޮށްފައިވާ ޓެކްނިކަލް ސާވޭ ރިޕޯޓަށާއި، އަދި މޯލްޑިވްސް ސަރފިންގ އެސޯސިއޭޝަންއިން ތައްޔާރުކޮށްފައިވާ “ކ. ތަނބުރުދޫ ޤުދުރަތީ އާސާރެއް،” މި ކަރުދާހުގެ މައްޗަށް ބައްލަވާފައިވެއެވެ.\nރާއްޖޭގެ ކޮންމެ އަތޮޅެއްގައި މަދުވެގެން އެއް ރަށާއި، އެއް ފަރާއި، އެއް ކަނޑޫފާ ރައްކާތެރިކުރުމަށް ސަރުކާރުން ވެފައިވާ ވަޢުދުގެ ދަށުން ބޮޑުތިލަދުންމަތީގެ 14 ސަރަޙައްދަކާއި، އައްޑޫ ސިޓީގެ ހަތަރު ސަރަޙައްދަކާއި، ފުވައްމުލައް ސިޓީގެ އެއް ސަރަޙައްދު، އަދި ފާދިއްޕޮޅުގެ ފަސް ސަރަޙައްދެއް (ޖުމްލަ 24 ސަރަޙައްދު) މިހާތަނަށް ވަނީ ހިމާޔަތްކޮށްފައިވެއެވެ. މީގެ އިތުރުން ތިމާވެށީގެ ޤާނޫނުގެ ދަށުން މާލެ އަތޮޅު އުތުރު އަދި ދެކުނު ހިމެނޭގޮތަށް 11 ސަރަޙައްދެއް ވަނީ ހިމާޔަތްކޮށްފައެވެ. މީގެ ތެރޭގައި ހިމެނެނީ ނުވަ ޑައިވް ސައިޓަކާއި، ކ. ރަސްފަރިއާއި ކ. ހުރާގެ ކަނޑޫފާ ސަރަޙައްދެވެ.\nރައީސް ޞާލިޙްތިމާވެށިތިމާވެށި ހިމާޔަތްކުރުން


Miadhu mi feshee kanduthakuge boahimenumuge masakkatheh: Raees | Mihaaru\nމިއަދު މި ފެށީ ކަނޑުތަކުގެ ބޯހިމެނުމެއް: ރައީސް\n14 ޖެނުއަރީ 2020 - 13:019comments\nކަނޑުތަކުގެ ދިރުންތައް ދެމެހެއްޓުމާ އެކު އެ ދިރުންތަކުން ފައިދާ ހޯދުމަށް އެހީތެރިވެދޭން މަސައްކަތްކުރާ "ބްލޫ ޕްރޮސްޕެރިޓީ ކޯލިޝަން" އިން ރާއްޖޭގައި ފެށި ދިރާސާ އަަކީ ކަނޑުތަކުގެ ބޯހިމެނުމެއް ކަަމަށް ރައީސް އިބްރާހީމް މުހައްމަދު ސޯލިހު ވިދާޅުވެއްޖެ އެވެ.\nބްލޫ ޕްރޮސްޕެރިޓީ ކޯލިޝަންގެ ދިރާސާ ފެށުމަށް ހދ. ނޭކުރެންދޫގައި މިއަދު ބޭއްވި ރަަސްމިއްޔާތުގައި ރައީސް ވިދާޅުވީ މި ދިރާސާ އަކީ ކަނޑުތަކުގެ ދިރުންތަކާ ބެހޭ ގޮތުން ރާއްޖޭގައި މިހާތަނަށް ކުރާ އެންމެ ބޮޑު ދިރާސާ ކަމަށެވެ. އެ ދިރާސާ ކުރިއަށް ގެންދާނީ ދެބަޔަކަށް ބަހާލައިގެން ކަމަށާއި އެގޮތުން ރާއްޖޭގެ ކަނޑުތަކުގެ ދިރުންތަކުގެ ސްޓޮކެއް ފުރަތަމަ ނަގާނެ ކަމަށް އެމަނިކުފާނު ވިދާޅުވި އެވެ. ރައީސް ވިދާޅުވީ ރާއްޖޭގެ ކަނޑުތަކުގައި އުޅޭ މަސްމަހާމެއްސާއި ދިރުންތަކުގެ އަދި ފަރުތަކާއި މުރަކަ އާއި އެންދެރި އާއި އެހެން ތަކެތީގެ ސްޓޮކެއް ނަގާނެ ކަމަށެވެ.\n"އަދި މިތަކެއްޗަށް ގެއްލުން ލިބެނީ ކޮން ކަހަލަ ކަންތައްތަކެއް ކުރިމަތިވެގެންތޯ ބަލައި އެބަ ހޯދާ. ޖުމްލަ ގޮތެއްގައި އަޅުގަނޑުމެންނަށް ފުރަތަމަ މި ކުރެވެނީ ކަނޑުތަކުގެ ބޯހިމެނުމުގެ މަސައްކަތެއް،" ރައީސް ވިދާޅުވި އެވެ.\nބްލޫ ޕްރޮސްޕެރިޓީ ކޯލިޝަން އިން ރާއްޖޭގައި ކުރާ ދިރާސާ ފެށުުމަށް ނޭކުރެންދޫގައި މިއަދު ބޭއްވި ރަސްމިއްޔާތުގައި ރައީސް އިބްރާހީމް މުހައްމަދު ސޯލިހު، ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަދި ފިޝަރީޒް މިނިސްޓަރު ޒަހާ ވަހީދު ބައިވެރިވަޑައިގަންނަވަނީ. ފޮޓޯ: ރައީސް އޮފީސް\nރާއްޖޭގެ ކަނޑުތަކާއި ފަރުތައް ހިމާޔަތްކުރުމަށް އަޅަން ޖެހޭ ފިޔަވަޅުތަކުގެ ސިޔާސަތު ކަނޑައަޅާނީ ރައީސް ވިދާޅުވި ގޮތުގައި ދިރާސާގެ ކަރުދާސް އާއްމުކުރުމުން އެ ހޯދުންތަކަށް ބިނާކޮށްގެންނެވެ. ބައެއް ތަންތައް ހިމާޔަތްކުރެވިފައި އެބަހުރި ކަމަށާއި ނަމަވެސް އެތަންތަނުގެ ފައިދާ ހޯދޭނީ ކިހިނެއްކަން ދެނެގަންނަން ޖެހޭ ކަަމަށް ވެސް އެމަނިކުފާނު ވިދާޅުވި އެވެ.\n"އަޅުގަނޑުމެންނަށް މިކުރެވެ ރިސާޗުގެ އަލީގައި އަޅުގަނޑުމެންނަށް އެކުލަވައިލެވޭ ސިޔާސަތުގެ ދަށުން، މިތަންތަނުން ލިބެން އޮތް އެންމެ ރަނގަޅު ފައިދާއެއް އަޅުގަނޑުމެންނަށް ހޯދޭނެ ގޮތް އެކުލަވައިލެވިގެން ދާނެ،" ރައީސް ވިދާޅުވި އެވެ.\nރާއްޖޭގައި ކުރާ ދިރާސާ ފެށުމުގެ ރަސްމިއްޔާތުގައި ބްލޫ ޕްރޮސްޕެރިޓީ ކޯލިޝަންގެ ފައުންޑިން މެމްބަރު އެންޑީ އިސާކް ވާހަކަ ދައްކަވަނީ.\nރަސްމިއްޔާތުގައި ބްލޫ ޕްރޮސްޕެރިޓީ ކޯލިޝަންގެ ފަރާތުން ވާހަކަ ދެއްކެވި އެ ޖަމާއަތުގެ ފައުންޑިން މެމްބަރު އެންޑީ އިސާކް ވިދާޅުވީ ރާއްޖޭގައި ކުރާ ދިރާސާގައި، 12 ގައުމަކަށް ނިސްބަތްވާ ސައިންސްވެރިންގެ ޓީމަކުން ބައިވެރިވާ ކަމަށެވެ. އެ ހުރިހާ ބޭފުޅުން ވެސް މި ދިރާސާގައި މަސައްކަތް ކުރައްވަނީ ހިލޭސާބަހަށް ކަމަށް ވެސް އޭނާ ވިދާޅުވި އެވެ.\nބްލޫ ޕްރޮސްޕެރިޓީ ކޯލިޝަނުން ދިވެހި ސަރުކާރާ ގުޅިގެން ފަސް އަހަރު ދުވަހު މަސައްކަތް ކުރަން ނިންމާފައިވާ ކަަމަށް ވެސް އޭނާ ވިދާޅުވި އެވެ.\nމިއަދުގެ ރަސްމިއްޔާތުގައި ރައްޔިތުންގެ މަޖިލީހުގެ ރައީސް މުހައްމަދު ނަޝީދާއި ފިޝަރިޒް މިނިސްޓަރު ޒަހާ ވަހީދު އަދި ނޭކުރެންދޫ ކައުންސިލްގެ މެމްބަރުން ބައިވެރިވެވަޑައިގެންނެވި އެވެ.\nތަރައްގީކުރަން ޖެހޭނީ ދެމެހެއްޓެނިވި ގޮތަކަށް\nތަރައްގީ ގެންނަން ޖެހޭނީ ރާއްޖެގެ ގުދުރަަތީ ވަސީލަތްތައް ރައްކާތެރި ކުރެވޭ ގޮތަށް ކަމަށް ވިދާޅުވާ ވިދާޅުވުން ރައީސް މިއަދު ވެސް ތަކުރާރު ކުރެއްވި އެވެ. އެމަނިކުފާނު ވިދާޅުވީ ތަރައްގީއަށްޓަކައި ހިންގަން ޖެހޭ މަޝްރޫއުތައް އެބަހުރި ކަމަށާއި ނަމަވެސް އެ މަޝްރޫއުތައް ހިންގަން ޖެހޭނީ އަންނަން އޮތް ޖީލުތަކާ ހަަމަށް ގުދުރަތީ ވަސީލަތްތައް ފޯރުކޮށްްދެވޭނެ ގޮތަަކަށް ކަމަށެވެ.\n"ތަރައްގީގެ މަޝްރޫއުތައް އަޅުގަނޑުމެން ކުރިއަށް ގެންދަން ވާނީ ދެމެހެއްޓެނިވި ގޮތެއްގައި އަޅުގަނޑުމެންނަށް ގުދުރަތީ ގޮތުން ލިބިފައި މިއޮތް މުއްސަނދިކަން އަންނަން އޮތް ޖީލުތަކަށް ވެސް ފޯރުކޮށްދެވޭނެ ގޮތެއްގެ މަތިން،" އެމަނިކުފާނު ވިދާޅުވި އެވެ.\nރައީސް މިއަދު މިހެން ވިދާޅުވި އިރު ނ. މާފަރު އެއާޕޯޓް ބޮޑުކުރަން ބިން ހިއްކުމުން އެ ރަށުގެ ފަރަށް، އިއާދަ ނުކުރެވޭ ބޮޑެތި ގެއްލުންތަކެއް ލިބޭނެ ކަމަށް އީޕީއޭ އިން ބުނެފައި ވަނިކޮށް ސަރުކާރުން ވަނީ އެ މަސަައްކަތަށް ހުއްދަ ދީފަ އެވެ. ތިމާވެށީގެ ހިމާޔަތަށް މަސައްކަތްކުރާ ފަރާތްތަކުން އަންނަނީ އެކަމާ ނުރުހުން ފާޅުކުރަމުންނެވެ.\nމާފަރުގެ އެންވަޔަރްމެންޓް އިމްޕެކްޓް އެސެސްމެންޓް (އީއައިއޭ) ހެދުމަށް ފަހު އެންވަޔަރްމެންޓް ޕްރޮޓެކްޝަން އެޖެންސީ (އީޕީއޭ) އިން ވަނީ އެ އެއާޕޯޓްގެ ރަންވޭ ބޮޑުކުރަން ފަޅު ހިއްކުމުގެ ހުއްދަ ނުދޭން ނިންމައިފަ އެވެ. ނަމަވެސް އެންވަޔަރްމެންޓް މިނިސްޓަރަށް ލިބިދޭ ބާރުގެ ދަށުން މިނިސްޓަރު ޑރ. ހުސެއިން ރަޝީދު ހަސަން ވަނީ އެ ޕްރޮޖެކްޓް ހިންގުމުގެ ހުއްދަ އިއްޔެ ދެއްވައިފަ އެވެ.\nއިތުރު ލިޔުންތައް ތިމާވެށި ދިވެހި ސަރުކާރު އެންވަޔަރްމެންޓް މިނިސްޓްރީ ރައީސް އިބްރާހިމް މުހައްމަދު ސޯލިހް ހދ. ނޭކުރެންދޫ\nފުވައްމުލަކު ފަރިކެޑަ ސަރަހައްދު ހިމާޔަތްކުރަނީ


Alhugandu nethas minikaa baazuthakah coalitionah savaaruvaan...\nއަޅުގަނޑު ނެތަސް މިނިކާ ބާޒުތައް ކޯލިޝަނަށް ސަވާރުވުމުގެ ފުރުސަތު ނުދޭތި: ރައީސް ޔާމީން\n1 ހަފްތާ,4ދުވަސް, 12 ގަޑި, 15 މިނެޓް, 26 ސިކުންތު ކުރިން 1060ހުސައިން ނާސިފް\nކޮންގްރެސް ކޯލިޝަނުން ބޭއްވި އެއްވުމުގައި ރައީސް ޔާމީން ވާހަކަފުޅު ދައްކަވަނީ - ފޮޓޯ: މުހައްމަދު އައުޒަމް ވަން އޮންލައިން\nސަރުކާރުގެ ނުފޫޒާއި އެއްގޮތަށް ޖަލުގައި ބަންދުކޮށްފިނަމަ، ޕްރޮގްރެސިވް ކޮންގްރެސް ކޯލިޝަނަށް ވެރިވެގަންނަން އަންނަ މިނިކާ ބާޒުތަކަށް ފުރުސަތު ނުދިނުމަށް ރައީސް އަބްދުﷲ ޔާމީން އަބްދުލްޤައްޔޫމް އެދިވަޑައިގަންނަވައިފިއެވެ.\nޕްރޮގްރެސިވް ކޮންގްރެސް ކޯލިޝަނުން ބޭއްވި އެއްވުމުގައި ވާހަކަފުޅުދައްކަވަމުން ރައީސް ޔާމީން ވިދާޅުވީ އިންސާފުވެރި ޝަރީޢަތެއް ކޮށްފިނަމަ އެމަނިކުފާނުގެ މައުސޫމްކަން ސާބިތުވާނެ ކަމަށާއި ނަމަވެސް ކަންކަންވާގޮތުން ދެރަގޮތެއްވުން ވެސް އެކަށީގެންވާ ކަމަށެވެ. އަދި އެފަދަ ހާލަތެއް މެދުވެރިވެއްޖެނަމަ ބޭރުން އަންނަ މިނިކާ ބާޒުތަކަށް ކޮންގްރެސް ކޯލިޝަނަށް ވެރިވުމުގެ ފުރުސަތު ނުދިނުމަށް އެމަނިކުފާނު އެދިވަޑައިގެންނެވިއެވެ.\nރައީސް ޔާމީންގެ މައްޗަށް ދައުލަތުން އުފުލާފައި ވަނީ ސިޔާސީ ދައުވާއެއް ކަމަށް ވިދާޅުވާ ބަސްފުޅު ތަކުރާރު ކުރައްވަމުން އެމަނިކުފާނު ވިދާޅުވީ ފަނޑިޔާރުންގެ ކަރަށް ދަންމަޅިއެއް މަހާލައިގެން ކުރިއަށް އެގެންދަނީ އިންސާފުވެރި ޝަރީޢަތެއް ނޫން ކަމަށެވެ. އެގޮތުން އެ މަނިކުފާނުގެ މައްޗަށް އުފުލާފައިވަނީ ސިޔާސީ ދައުވާއެއްކަން ހާމަކޮށްދެއްވުމުގެ ގޮތުން ރައީސް ޔާމީން ވަނީ ބައެއް ކަހަލަ މިސާލުތައް ދައްކަވާފައެވެ.\nޔާމީން ވިދާޅުވީ މިހާރު އޮތް ފަނޑިޔާރު ގޭގައި އެމަނިކުފާނުގެ މައުސޫމްކަން ސާބިތުކޮށްދިނުމުގެ ބޭނުމެއް ނެތް ކަމަށާއި އެމަނިކުފާނުގެ މައުސޫމްކަން ސާބިތުކޮށްދޭން ޖެހެނީ އާއިލާ އާއި ސަޕޯޓަރުންނަށް އެކަނި ކަމަށެވެ. އެގޮތުން އެކަންވެސް ކޮށްދެވިއްޖެ ކަމަށާއި ސަރުކާރުން ޖަލަށް ލަނީ އިދިކޮޅަށް އިހުތިޖާޖުކޮށް ކުރާ މަސައްކަތް ކަމަށާއ މިހާރު ކުރާ މަސައްކަތްތައް އިތުރަށް ވަރުގަދަ ކުރުމަށް ރައީސް ޔާމީން ވިދާޅުވިއެވެ.\nސާބިތު ނުހިފޭ ހެކިތަކެއްގެ މައްޗަށް ރިއާޔަތްކޮށް ދައުލަތުން ރައީސް ޔާމީންގެ މައްޗަށް އުފުލާފައިވާ ސިޔާސީ ދައުވާގެ ޝަރީއަތް ބައްލަވާ ފަނޑިޔާރުންގެ މައްޗަށް ނުފޫޒު ފޯރުވައިގެން ޙުކުމް އިއްވުމަށް މިއަދު މެންދުރުފަހު 13:30 ގައި އަޑު އެހުމެއް ވަނީ ތާވަލްކޮށްފައެވެ


Malaysia Gai Covid-19 Ithurah Fethureythee Dhivehin Samaaluvumah Ilthimaas Koffi\nމެލޭޝިޔާގައި ކޮޮވިޑް-19 އިތުރަށް ފެތުރޭތީ ދިވެހިން ސަމާލުވުމަށް އިލްތިމާސްކޮށްފި\nމެލޭޝިޔާގެ މަގެއްގެ މަތީގައި މީހުންތަކެއް މާސްކު އަޅައިގެން --\nދުނިޔޭގައި ހަލުވިކަމާއި އެކުގައި ފެތުރެމުންދާ ކޮވިޑް-19 އާ ގުޅިގެން ދިވެހިންގެ އެތައް ބަޔަކު މަތީ ތައުލީމު ހާސިލު ކުރަމުންދާ މެލޭޝިޔާގައިވެސް އެ ވައިރަސް އިތުރަށް ފެތުރެމުން ދާތީ ސަމާލުވުމަށް މެލޭޝިޔާގައި ހުންނަ ދިވެހި ހައިކޮމިޝަނުން އިލްތިމާސްކޮށްފިއެވެ.\nއެ ކޮމިޝަނުން ކޮށްފައިވާ ޓްވީޓެއްގައި ބުނީ ކޮވިޑް-19 ގެ އަލާމާތްތަކުގެ ތެރޭގައި ހިމެނޭ އެއްވެސް ކަމެއް ފެނިއްޖެ ނަމަ ލަސް ނުކޮށް ޑޮކްޓަރަށް ދެއްކުމަށް އިލްތިމާސްކުރާ ކަމަށެވެ. އެގޮތުން ކަރުގައި ރިއްސާ ނުވަތަ 38 ޑިގްރީ ސެލްސިއަސް އަށްވުރެ މައްޗަށް ހުން އައިސް ހުރި ކަމަށްވާނަމަ ޑޮކްޓަރަށް ދެއްކުމަށް އިލްތިމާސް ކުރާ ކަމަށް އެ ކޮމިޝަނުން ބުންޏެވެ. މީގެއިތުރުން އާއްމު ދިރިއުޅުމުގައިވެސް ސާފުތާހިރު ކަމަށް އިތުރު ސަމާލުކަމެއް ދިނުމަށް އެ ކޮމިޝަނުން ވަނީ އަންގާފައެވެ.\nމެލޭޝިޔާގައި ހުންނަ ދިވެހި ހައިކޮމިޝަނުން ބުނީ ސައްހަ މައުލޫމާތާއި ހަބަރުތައް ހޯދުމަށާއި މެލޭޝިޔާ އަދި ދުނިޔޭގެ ކަމާބެހޭ އިދާރާތަކުން ފޯރުކޮށްދޭ މައުލޫމާތު ނޫން އެހެން މައުލޫމާތު ނުފެތުރުމަށް އިލްތިމާސްކުރާ ކަމަށެވެ. ހައިކޮމިޝަނުން ބުނީ އެއްވެސް ގައުމަކަށް ދަތުރު ކުރާނަމަ އެ ގައުމެއްގައި ބަލި ފެތުރިފައިވާ މިންވަރާއި ސަރަހައްދުތައް ދެނެގަތުމަށްވެސް އިލްތިމާސް ކުރާ ކަމަށެވެ. އަދި ދަތުރުކުރާ ގައުމަކުން ރައްކާތެރިވުމުގެ ގޮތުން އަޅާފައިވާ ފިޔަވަޅުތަކާއި ބެހޭ މައުލޫމާތުތައް ވެސް ދެނެގަތުމަށް ވަނީ އިލްތިމާސްކޮށްފައެވެ.\nނޮވަލް ކޮރޯނާ (ކޯވިޑް-19) ވައިރަސް އާއި ގުޅޭ:\nމެލޭޝިޔާގައި ކޯވިޑް-19 ވައިރަސް އިތުރަށް ފެތުރެމުންދާތީ ތިރީގައިވާ ކަންކަން މެލޭޝިޔާގައި ދިރިއުޅޭ ދިވެހިރައްޔިތުންގެ ސަމާލުކަމަށް ގެނައުމަށްޓަކައި ދަންނަވަމެވެ. pic.twitter.com/ChoK37yqXM\n— Maldives High Commission, Malaysia (@MDVinMalaysia) March 7, 2020\nކޮވިޑް-19ގެ އަލާމާތެއް ފެނިއްޖެ ނަމަ [email protected] އަށް އީމެއިލްކޮށް ނުވަތަ 10200-888-03 ނުވަތަ 10600-888-03 ނަންބަރަށް ނުވަތަ 10700-888-03 ނަންބަރަށް ގުޅުމަށް އިލްތިމާސް ކުރާ ކަމަށްވެސް ހައިކޮމިޝަނުން މައުލޫމާތުދެއެވެ. އެ ކޮމިޝަނުން ބުނީ މެލޭޝިޔާގައި ދިރިއުޅޭ ނަމަ އެ ކޮމިޝަންގެ ރަޖިސްޓްރޭޝަން ފޯމު ފުރުމަށް މެލޭޝިޔާގައި ދިރިއުޅޭ ދިވެހިންގެ ކިބައިން އެދޭ ކަމަށެވެ. އަދި ކޮވިޑް-19 ގެ އެއްވެސް އަލާމާތެއް ފެނިއްޖެ ނަމަ ލަސްނުކޮށް މެލޭޝިޔާގައި ހުންނަ ދިވެހި ހައިކޮމިޝަނަށް ނުވަތަ ފޮރިން މިނިސްޓްރީއަށް އެންގުމަށްވެސް އެ ކޮމިޝަނުން ވަނީ އިލްތިމާސް ކޮށްފައެވެ.\nމިހާތަނަށް މެލޭޝިޔާއިން ވަނީ 93 މީހަކު ކޮވިޑް-19 އަށް ޕޮޒިޓިވް ވެފައިވާއިރު އޭގެތެރެއިން 23 މީހަކު ރަނގަޅުވެފައިވާ ކަމަށް މެލޭޝިޔާގައި ނޫސްތަކުގައި ބުނެފައިވެއެވެ.\nރާއްޖެއިން މިހާރު ވަނީ މި ބަލި ފެނިފައެވެ. ބަލި ފެނިފައިވަނީ ކުރެއްދޫ އައިލެންޑު ރިސޯޓުގައި މަސައްކަތް ކުރާ ދެ މުވައްޒަފެއްގެ ކިބައިންނެވެ. އެ ދެ މީހުންވެސް ވަނީ ފަރުކޮޅު ފުށީގައި ކަރަންޓީން ކޮށްފައެވެ. އަދި އެމީހުންގެ ހާލަތު މިވަގުތު ރަނގަޅު ކަމަށްވެސް ހެލްތު މިނިސްޓްރީން މައުލޫމާތުދެއެވެ.


Luthufee Genaumun Umar Ufaa Faalhu Kuranee – adduLIVE\nLast Updated: October 20, 23:39\nލުތުފީ ގެނައުމުން އުފާފާޅުކުރަން އުމަރު ޖަލްސާއެއް ބާއްވަނީ\n1 Jul 10, 2019, 12:48 ހަސަން ރަޝީދު\nއުމަރު ނަސީރު - ފޮޓޯ: ވީނިއުސް\nނޮވެމްބަރު 3، 1988 ގައި ރާއްޖެ އަށް ދިން އުދުވާނީ ހަމަލާގެ އިސް މޭސްތިރި، ހ. ހާޖަރާގޭ އަބްދުﷲ ލުތުފީ ރާއްޖެ ގެނެވުމަށް ކުރެވުނު މަސައްކަތުގެ ކާމިޔާބީ ފާހަގަކުރަން ކުރީގެ ހޯމް މިނިސްޓަރު އުމަރު ނަސީރު ހާއްސަ ޖަލްސާއެއް ބޭއްވުމަށް ނިންމައިފިއެވެ.\nއުމަރު މިއަދު ވިދާޅުވީ ލުތުފީ ފޮރުވައިގެން ގެންގުޅެނިކޮށް، އެކަން ފަޅާ އަރުވާލާ، އޭނާ އަނބުރާ ޖަލަށް ގެނައުމަށް ކުރެވުނު މަސައްކަތުގެ ކާމިޔާބީ ފާހަގަކުރުމަށް ބާއްވާ ހާއްސަ ޖަލްސާ އަންނަ ހުކުރު ދުވަހުގެރޭ9ގައި ކާނިވާ ސަރަހައްދުގައި ބޭއްވުމުގެ އިންތިޒާމު ހަމަޖެއްސުމުގެ މަަސައްކަތް މިހާރު ކުރަމުންދާ ކަމަށެވެ.\nލުތުފީ ރޭ ރާއްޖެ ގެނެސްފައިވަނީ އެމިރޭޓްސް ފްލައިޓް (އީކޭ365) އިން ފުލުހުންގެ ހާއްސަ ޓީމެއްގެ ބެލުމުގެ ދަށުންނެވެ. އަދި ފުލުހުންގެ ފަރާތުން ލިޔެކިޔުންތައް ފުރިހަމަ ކުރުމަށްފަހު އޭނާ ރޭ ވަނީ މޯލްޑިވްސް ކަރެކްޝަނަލް ސާވިސްއާ ހަވާލުކޮށްފައެވެ.\nލުތުފީ ގެނައުމުން އުމަރު އުފާފާޅުކުރުމަށް ޖަލްސާ އެއް ބާއްވާއިރު ލުތުފީ ހޯދުމަށް އެންމެ ބޮޑަށް މަަސައްކަތް ކުރި ވަޒީރަކީ އޭނާ ކަމަށް މީގެކުރިން އުމަރު ވަނީ ވިދާޅުވެފައެވެ.\nނަމަވެސް ލުތުފީ އަނބުރާ މާލެ ގެނައުމަކީ އެހާ ބޮޑު އިސްކަމެއް ދެވޭ ކަމެއް ނޫން ކަމަށް އުމަރު މީގެކުރިން ވިދާޅުވެފައިވާ ކަމަށް ރައްޔިތުންގެ މަޖިލީހުގައި މިހާރުގެ ހޯމް މިިނިސްޓަރު އިމްރާން އަބްދުﷲ ދާދިފަހުން ވަނީ ވިދާޅުވެފައެވެ.\nލުތުފީ އަކީ ނޮވެމްބަރު ތިނެއްގައި ރާއްޖެއަށް ދެވުނު އުދުވާނީ ހަމަލާއާއި ގުޅިގެން އުމުރު ދުވަހަށް ޖަލަށް ލާފައިހުރި މީހެކެވެ. ނަމަވެސް ބޭސްފަރުވާ އަކަށް 2010 ގައި ރާއްޖެއިން ބޭރަށް ފޮނުވުމުން އޭނާ ވަނީ ފިލާފައެވެ.\nފިލައިގެން އަށް އަހަރު އުޅުމަށްފަހު ލުތުފީ ވަނީ މިދިޔަ މޭ މަހުގެ އެއްވަނަ ދުވަހު ލަންކާގައި ހުންނަ ދިވެހި އެމްބަސީ އަށް ގޮސް ފުލުހުންނާ އަމިއްލަ އަށް ހަވާލުވެފައެވެ. ލުތުފީ އަނބުރާ ރާއްޖެ ގެނައުން ލަސްވީ ލަންކާގެ ކަމާބެހޭ ފަރާތްތަކުން ލިބެންޖެހޭ ހުއްދަތައް ނުލިބުމާ ގުޅިގެންނެވެ.\nލުތުފީ އަނބުރާ މިރޭ ރާއްޖެ ގެނެސްފައިވާއިރު އޭނާގެ ހުކުމުގައި ބާކީ މިހާރު އޮތީ ހަތަރު އަހަރާއި ދުވަސްކޮޅެކެވެ.


HEYRIYA| Bodu Thadhuga Vashafaru: Falhoagas Burikohgen Kaa Hisaabah Dhiya - Vaguthu\nބޮޑު ތަދުގައި ވަށަފަރު: ފަޅޯ ގަސް ބުރިކޮށްގެން ކާ ހިސާބަށް ދިޔަ!\nހއ. ވަށަފަރު ތުނޑި މަތިން ނަގާފައިވާ ފޮޓޯއެއް -- ވަގުތު އިމޭޖެސް: އިބްރާހިމް ޝާބިލް\n(ހއ. ވަށަފަރު) އެއީ 1993 އާއި 1945 އާ ދެމެދުގެ އަހަރުތަކެވެ. ދުވަސްވަރަކީ ބޮޑުހަނގުރާމައިގެ ދުވަސްވަރެވެ. އޭރު ދުނިޔޭގެ މަޝްރަހު އޮތް ގޮތަށް ބަލާނަމަ ރާއްޖެ އެ ސަަރަހައްދެއްގައި ހިމެނޭ އޭޝިއާގެ ބޮޑު ބައެއް އޮތީ ޖަޕާންގެ އަސްކަރީ އަދި ކަނޑުގެ ސިފައިންގެ އިސްތިއުމާރުގެ ވަކިދަށުވެފައެވެ. އެގޮތުން 1941 އާއި 1942 ގައި ބަރުމާ މެލޭޝިޔާ އަދި ސިންގަޕޫރު ޖަމާނުގެ މުށުތެރެއަށް ލިއެވެ. ކަންދިމާކުރި ގޮތުން އެ ދުވަސްވަރު އިސްތިއުމާރުތަކުގެ މެދުގައި ހިނގި ބޮޑު ހަނގުރާމައިގެ ހިޔަނި އެޅި ދުނިޔޭގެ އެތައް މިތަނުގައި މީހުން ބަނޑަށް ޖެހުން އާއްމުވިއެވެ. ލަސްނުވެ މުޅިދުނިޔެއައް ކުރިމަތިވި ތަދުމަޑުކަން ދިވެހި ކަނޑު އޮޅިތައް ގިރާކޮށް އައިސް ދިވެހިންނާ ވެސް ބައްދަލު ކުރިއެވެ.\nތާރީހީ ބައެއް ލިޔުންތަކުން އެނގޭ ގޮތުން ޖަރުމަންވިލާތުން ފެށި މި ހަނގުރާމައިގެ ހަބަރު ރާއްޖެއާ ހަމައަށް ފޯރީ އޭރު ކޮޅުނބުގައި ހުންނެވި އިނގިރޭސީ ސަފީރުގެ ފަރާތްޕުޅުންނެވެ. އެއީ މުހައްމަދު އަމީނުގެ ވެރިކަމުގައެވެ. ދެ ވަަނަ ބޮޑު ހަނގުރާމައެއް ފެށިއްޖެ ކަމާއި އެ ހަނގުރާމައިގެ އަސަރު ރާއްޖެ އަށް އޮތްކަން ހާމަވުމާއެކު ރާއްޖޭގެ ރަށްތަކުން ކާބޯތަކެތި އިގުތިސާދު ކުރުމަށް ސަރުކާރުގެ މަންދޫބުން ރަށްރަށް ފޮނުއްވައިގެން ނަސޭހަތްދެއްވިކަން ތާރީހީ އެކި ލިޔުންތަކުން ހާމަވެއެވެ.\nރާއްޖެ އަށް ކާބޯތަކެތީގެ ދަތުމަޑުކަން އަޔަ ނުދިނުމަށް ކުރި މަސައްކަތަށް ކުރިއެރުމެއް ނުލިބި ދިވެހިންގެ ތެރެއިން ބަޔަކު ބަނޑަށް ޖެހެން މާ ގިނަ ދުވަހެއް ނުނެގިއެވެ. ދެވަނަ ބޮޑު ހަނގުރާމައިގެ ކެރީގެ އަސަރު ރާއްޖެއާ ހަމައަށް ފޯރީ ބަނޑުހައިހޫނުކަމުގެ ސިފައިގައެވެ. އެގޮތުން މަގޫފަތާއި، ގަހު ތޮއްޓަށް ދާންދެން ކާން ދިވެހި ތަކުންނަށް މަޖުބޫރުވި ކަމީ ތުންތުން މަތިން ވާރިދުވެފައިވާ ވާހަކަތަކާއި ތާރީޙީ ލިޔުންތެރިންގެ ގަލަމުން ގެނެސްދީފައިވާ ވާހަކަތަކުން އެނގޭ ކަންކަމެވެ.\nމައުމޫން އިބްރާހިމް/ގއ.ދެއްވަދޫ، ދޭލިޔާގެ އޭނާގެ ބްލޮގައި ލިޔުއްވާފައިވާ ގޮތުން އެ ދުވަސްވަރު ރާއްޖެއަށް ކާބޯތަކެތި ގެންނާނެ ގޮތެއް ނެތި ވަނިކޮށް، އައްޑު އަތޮޅުގައި އޮތް އިނގިރޭސީންގެ ބޯޓަކަށް ބޮން އެޅުން ވެގެން ދިޔައީ ދިވެހިންގެ ރިހޭފައިމައްޗަށް ފޮއި ވެއްޓުން ކަހަލަ ކަމަކަށެވެ. ދިވެހިންގެ ބޮޑުތަދުގެ ފެށުން އައި ހިސާބަކީ ވެސް އެއީއެވެ. ދުނިޔޭގެ މަޝްރަހު އޭރު އޮތްގޮތުން އެ ދުވަސްވަރަކީ ދިވެހި އޮޑިވެރިންނަށް ރައްކަލެއް އޮތް ދުވަސްވަރަކަށް ނުވެއެވެ. މައުމޫންގެ ލިޔުމުގައި ވަނީ އެ ދުވަސްވަރާ ދިމާކޮށް 39 މީހުންނާއިގެން ކޮޅުބަށް ދަތުރުކުރި އައްޑުއަތޮޅު 'ޔާހުންބަރާސް' އޮޑި ޖަޕާންގެ ކަނޑުގެ ސިފައިން ފައްތާލައި އޮޑިން ދަތުރުކުރި 37 މީހުން ކަނޑުފައްތާލައި ބޯޓްގެ ކެޕްޓަންއާއި އިތުރު މީހަކު ރަހީންކޮށް ސިންގަޕޫރު ޖަލުގައި އާއި މެލޭޝިޔާ ޖަލުގައި ގަނަތެޅެން މަޖުބޫރުވިކަން ފާހަގަކުރައްވައިފައެވެ.\nހއ. ވަށަފަރު މަތިން ނަގާފައިވާ ފޮޓޯއެއް -- ވަގުތު އިމޭޖެސް: އިބްރާހިމް ޝާބިލް\nހާލަތު ގޯސްވެ ދިވެހި ކަނޑުން ބާނާ މަސްކޮޅާއި، ދިވެހި ދަނޑުގައި ގޮވާން ކުރި ތަރުކާރީކޮޅު ވިއްކޭނެ މަގުވެސް އިސާހިތަކު ބަންދުވިއެވެ. ރާއްޖޭގެ އެކި ހިސާބުތަކުން ބަނޑަށް ޖެހި މީހުން ބަނޑުހައި ހޫނުކަމުގައި މި ދުނިޔެ އާއި އަލްވަދާއު ކިޔަން ފެށި ހިސާބަކީ އެއީއެވެ. ލޯ ކުރިމަތިން ގާތް މީހުން ބަނޑުހައިކަމުގައި މަރަށް ތެޅުނު ބަލަން އެތައް ބަޔަކަށް މަޖުބުރިވިއެވެ.\nދިވެހިންގެ އެކިޔާ "ބޮޑު ތަދު"އަކީ މިއީއެވެ. ޒަމާން ދައުރުވެ ބޮޑުތަދުގެ ވާހަކަ ކިޔާދޭން އެނގޭ މީހުން މިއަދު ކޮންމެ ރަށެއްގައި ވެސް އިނގިލިން ގުނާލެވޭހާ މަދުވެއްޖެއެވެ. މިއަދު ބޮޑުތަދުގެ ވާހަކަ ހަނދާނުގެ ފަތްފުއްތަކުގައި ފުރޮޅާލުމަށް ފަހު ކިޔައި ދޭން އެނގޭ މީހުން މަދަކުން ނޫނީ މިހާރަކު ނެތެވެ. އެ ވާހަކަތައް ހަނދާން ހުރި މީހުން މަދެވެ. އެ ވާހަކަ އަކީ މި ޒަމާނުގައި މާ ގިނަ ބަޔަކު ފަރިތަ ވާހަކަތަކެއް ނޫނެވެ.\nކޮންމެއަކަސް ބޮޑުތަދުގެ "ދިލަ" އިހުސާސް ކުރި ރަށްތަކުގެ ތެރޭގައި ހއ.ވަށަފަރުވެސް ހިމެނެއެވެ. މިހާރު މި ވާހަކަތައް ގެނެސްދެވެން އޮތީ އިސްރަށްވެހިން ކިޔައިދޭ ގޮތަށެވެ. މިރަށުގެ އުމުރުން ދުވަސްވީ މީހުންގެ ހަނދާނުން ބޮޑުތަދު ދުވަހަކު ވެސް ފިލައިގެން ދާނެހެން ހިޔެއް ނުވެއެވެ. މި ރަށުގައި މީހުން ބަނޑަށް ޖެހިގެން މަގޫފަތާއި ފަޅޯ ގަސް ކޭ ހަނދާން ފިލުވާލާނީ ވެސް ކިހިނެތް ހެއްޔެވެ؟\nރަށުގެ އުމުރުން ދުވަސްވީ މީހަކު "ވަގުތު" އަށް ކިޔައި ދިން ގޮތުގައި އެ ދުވަސްތަކަކީ ދުވަހަކުވެސް ހަނދާނުން ފިލާނެ ހަނދާނެއް ނޫނެވެ. އެއީ އެއަށް ވުރެ ހިތި އަދި ހިތްދަތި ތަޖުރިބާއެކެވެ.\n" ފަޅޯ ގަސް ހަދާ ގޮތަކީ ބުރިކޮށްލަނީ. ކޮށްލާފައި ވަރަށް ތުނިކޮށް ކޮށަނީ. ފަޅޯގަސް މި ރަށުގައި އޮވޭ. އެކަމަކު ރަށުން ބޭރުން ގެންނަނީ ގިނައިން. ތެލުވެސް ލާ. ފެނުވެސް ކައްކާ. އަހަރުމެން ކެއީ ގިނައިން ކައްކައިގެން. ދެން ރުނބާ ރުނބާ އަށް އަރައިގެން އެއާ ކަނީ،" އޭނާ ކިޔާދިނެވެ.\nމި ރަށު އިތުރު މީހަކު ކިޔައި ދިން ގޮތުގައި ކޮންމެ ދުވަހަކު ވެސް ހޭލުމަށް ފަހު ކާބޯތަކެތި ހޯދަން އުޅޭ އިރު އެންމެ ބޮޑު އަސަރެއް ކުރަނީ ރަށުން މީހަކު މަރުވި ޚަބަރު އިވުމުންނެވެ. މާދަމާ މަރުވާނީ ކާކުތޯ، މާަދަމާގެ ހާލަކީ ކޮބައިތޯ ނޭނގޭ ތަނުގައި ފަޅޯ ގަހާއި މަގޫފަތް ވެސް ކާން ނުލިބިދާނެ ދުވަހެއް އައިސްދާނެތީ ވަރަށް ބޮޑަށް ބިރުހީވި ކަމަށް އޭނާ ކިޔައި ދިނެވެ. އަދި ރަށުން މީހަކު މަރުވާ ކޮންމެ ފަހަރަކު މުޅި ރަށަށް ފުންމިން ނޭނގޭ ހިތާމަ އާއި މޮޅިވެރިކަން ވެރިވާ ކަމަށް އޭނާ ކިޔައި ދިނެވެ.\n"މީހުންވެސް މަރުވޭ. އެކަމަކު ދިއްދޫ އިން މަރުވި ވަރަކަށް މަރެއް ނުވޭ. ދިއްދޫ އިން ދުވާލަކު ހަ ކުދިން ވެސް މަރުވި. އެވަރެއް ނޫން. ދިއްދޫ އަށް ވެސް ދޭ. ކާބޯ އެއްޗެހި ވެސް ގެނޭ. ދެން ފިއްލަދޫ އިން ބޯކަށިކެޔޮ ވެސް ގެނޭ. ބަނބުކެޔޮ ތޮށި ވެސް ކެއި. ކާން ކަމުދާ މަގޫފަތެއް ވެސް ނުލިބޭ ރަށަކުން. އޭރު މަހަށް ވެސް ދޭ މީހުން އެކަމަކު ވެސް ހަމަ ތަދު." އޭނާ ކިޔައި ދިނެވެ.\nއެ ތަދާއި ވޭނުގައި ހަތަރު އުދަރެސް ފެނު ޖެހިފައި ހަ ވަރަކަށް މަސްދުވަހު މި ރަށު މީހުން ތިބެން ޖެހުނެވެ. މިއަދު ވެސް މި ވާހަކަތައް މި ރަށުގެ މުސްކުޅިން ކިޔައި ދެނީ އެ ވޭނާއި އާހުގައެވެ. ބޮޑުތަދުގައި ވަކިވެދިޔަ މީހުންގެ ޒިކުރާ މިއަދުވެސް އެ މީހުން އާކުރެއެވެ. އަދި އެ ދުވަސްވަރު ދެވަނަ ފަހަރު އިއާދަ ނުވުމަކީ އެ ދުވަސްވަރުގެ ތަދާއި ވޭން ތަހައްމަލު ކުރި އެއްވެސް މީހަކު އަލުން އިއާދަވާން އެދޭނެ ދުވަހެއް ނޫނެވެ. އެ ދުވަސް އެއީ އެއަށް ވުރެ ކަޅު ދުވަސްތަކެކެވެ.\nޖުލައި 2, 2021 10:59\nއޭރުވެސް މިހާރުވެސް ބޭރަށް ބަރޯސާވާންޖެހޭގޮތަށް އޮތްއޮތުން ބަދަލު ކުރަން ވީ އެންމެން އެކީގަ....މާދަންވެސް އެފަދަ ހާލަތެއް ކުރިމަތިވެދާނެ ކަމަށް ތައްޔާރޔވާންވީ\nޖުލައި 3, 2021 14:36\nޥަށަފަރު އެކަންޏެއްނޫން އެ ހާލަތަށް ދިޔައީކީ މުޅިރާއްޖެ ކަ ހަލަ ގޮތަކަށް ދިޔަ ކަމަށްވަނީ